text:
青嶼幹線
青嶼幹線(Lantau Link)係香港8號幹線一部份,連接位於大嶼山同青衣島.全線都係三線雙程分隔公路.
青嶼幹線响1997年4月27號由前英國首相戴卓爾夫人,香港總督彭定康,布政司陳方安生主持開幕儀式,5月22號正式通車.
青嶼幹線係目前唯一連接大嶼山同香港其他地區嘅陸路通道,由青馬大橋(連接青衣同埋馬灣),馬灣高架路同汲水門大橋(連接馬灣同埋大嶼山)組成.幹線全長3.5公里,分上下兩層行車.兩條橋嘅露天上層係三線雙程分隔快速公路,有蓋嘅下層就係兩條港鐵機場快綫同東涌綫嘅路軌,同埋兩條喺緊急時使用嘅單線行車道路.車速限制為每小時80公里,而下層行車道路為每小時50公里.
響正常情況下,下層行車道路唔會開放使用.只會響特別情況下,例如路段普遍吹強風,上層道路封閉等,先至會開放使用.下層行車道路並唔連接馬灣.打風期間,更會考慮全線封閉.
收費[編輯]
青嶼幹線通車嗰時,啲車經荃灣區欣澳收費站,西行(往大嶼山方向)唔使畀錢,東行(往市區/新界方向)先至要畀錢.馬灣連接路通車之後,經荃灣區馬灣收費站,東行(往市區/新界方向)唔使畀錢,西行(往馬灣方向)先至要畀錢.
由2020年12月27號,即係屯門-赤鱲角隧道通車嗰日開始,青嶼幹線唔再係大嶼山連接市區嘅唯一道路,行青嶼幹線改成唔收錢.


c: text/html

text:
(暑假玩樂好去處)露台按摩池變小朋友專屬私家泳池 唔使同人迫早晚望維港游水
話說呢間酒店房上年同爸爸的結婚周年就想book.但係我哋早半個月打電話問已經full左了!所以一直想搵機會來住下,因為房入邊露台有按摩池,大人水深到腰,小朋友可以當泳池咁游水.疫情關係真係好耐冇帶菠蘿包游水!就好想搵個冇其他游泳客的地方游水.就係我生日爸爸就送了這個驚喜.(註:水泡裝飾玩具全部自備,酒店不會提供!)
有迎賓生果.
房望到嘅海景!
放緊水的時候,菠蘿包急不及待想落水玩.
突然間有room service,
原來係爸爸訂左蛋糕呀!
生日入住送一枝紅酒.
食完蛋糕水都未裝滿就落水啦!
玩到咁上下就去食免費下午茶,
雖然係免費但係都幾高質,
有炸餃子,芝士條,燒賣,蛋糕等等
基本上就全日喺房度玩水.
除咗食嘢之外就冇出過房啦!
簡直係玩到夠皮!
入住酒店送300蚊餐飲券,
爸爸用300蚊餐飲券訂了食自助餐,
未減價錢$628位再加一,三歲以下免費.
食完飯又返去玩水,
隔離左右都瞓晒覺我哋都繼續玩,
菠蘿包好嘈真係有啲唔好意思!
夜晚個景都唔錯係完全唔捨得瞓覺!
點解無房入邊嘅相呢?
因為我哋一嚟到就好心急玩水啦!
完全忘記咗整齊乾淨嗰陣影相!
我哋要了一張大床,
兩大一細瞓都仲有好多空間.
朝早自助餐都幾豐富,
有中式西式.
諗住可以慢慢食早餐,菠蘿包哥係咁吹我哋要快啲返房玩水.
順帶一提露台上邊係有帳篷,
如果落毛毛雨嘅話都可以繼續玩,
但落大雨就唔得啦因為無遮晒成個位!
其實而家呀媽仲喺酒店坐咗喺按摩池到出文,
我同爸爸講如果每次出文都有得咁享受就好啦!
酒店資料-
港島海逸君綽酒店
房型-
尊貴露台海景客房(呢個房比較特別要打電話/email訂房!)
可以要求酒店職員入住請開水先!來到就可以即刻玩啦!如果鍾意自己放水就來到開水兩個鐘先會滿水!其實爸爸係叫咗佢哋開水先架,不過可能佢哋太忙啦,我哋到都未滿水!
(成間酒店得七間這種房,聽職員講因為疫情嘅關係只開咗五房,所以成日都好full,爸爸建議一,二個月前訂房啦!)
價錢-
$2210一晚,星期日入住星期一退房(包左10%稅)
包早餐,下午茶,餐前小食及送$300餐飲券<~訂位嗰陣時記得問下仲有無!
不過爸爸問咗好幾個星期日入住個價錢都可以唔同,有次誇張到係$2800一晚,價錢起跳都好大!
總括來講都唔錯既,菠蘿包玩得好開心!酒店本身有免費延遲退房至三點,太多人入住啦,無得免費延遲!所以我哋多數結婚周年都會再嚟住一晚!
延伸閱讀:
(暑假玩樂好去處)鬧市中五星級酒店 Staycation 人均$237性價比高
延伸閱讀:

robotstxt: allowed

filter: keep


text:
之前同大家報導過Skytree將會有PPAP Cafe,我地都知道好多香港朋友都想知咩事但又未必黎到東京,所以今日就同大家直擊,順便帶大家一齊玩Skytree一日遊喇!
其實Skytree真係好大(高就唔駛講XD),但其實同樓下嘅Solamachi商場係分開嘅.不過當然難得嚟到就一齊玩埋啦!我哋仲搵咗啲推薦店舖俾大家,記得睇到最後!
PPAP Cafe位置其實就係Skytree入口個層嘅TV Shop隔離.呢個位其實就開放做唔同主題嘅期間限定Cafe,所以下次你哋嚟嘅時候可能都變咗做其他主題~Menu上嘅嘢食都係同PPAP有關,我哋就揀咗招牌嘅PPAPancake同埋原隻菠蘿沙冰PPAP Juice.真係好香菠蘿味囉!
班戟其實就係一般普通熱香餅,不過夾埋雲尼拿同菠蘿塊一齊食又幾爽口,只不過係一般屋企都整到嘅嘢食(笑).Vivi就試咗Juice,大大啖飲完先發現完來係沙冰!不過口感又幾好,同埋真係好香菠蘿味!(但冬天飲都幾係嘢)
食完嘢入去行TV Shop都會見到好多電視節目,動畫精品,當然唔少得PPAP Corner啦!聽講會擺到年尾,如果想買啲搞笑手信俾朋友都可以揀下呢度!
食完嘢就準備上去睇Skytree喇!呢度其實日本遊客多過外國遊客,所以如果大家想快啲買到飛,可以去呢個外國人專用counter.其實上到去都仲分兩層,所以會有3000Yen同4000Yen嘅選擇.至於上多幾層到底有咩分別,繼續睇啦!
連架?都係亮點:4架?分開春夏秋冬四季主題,我哋搭嘅係夏天,有象徵住隅田川煙花嘅圖案,而且係用玻璃造嘅,超靚!眨下眼就到咗最頂㗎啦~
上到嚟之後出嚟向右行少少已經係對正富士山,如果好彩嘅話就會見到富士山山頂,今次居然比我撞正!勁開心呀!
除咗呢層之外,畀多1300yen就可以再上455m高嘅天望迴廊.一開始我仲懷疑,而家已經咁高,其實再高啲真係差咁遠咩?但搭埋上去個程?,我就發現,原來真係感受到個分別…
上面個層少人啲,可以慢慢行同影相,去到最高點仲有特大玻璃可以瘋狂影風景相,正!
回程嘅路途會見到呢個透明玻璃可以感受下直望地下,仲可以影相留念!好正架!
今次我哋介紹住咁多先~
其實我嚟過Skytree都幾次,但都真係第一次上嚟,唔上都唔知原來個景色真係咁靚,而且係日頭睇日景都覺得心曠神怡!極度推薦大家有機會撞正好天氣一定要上嚟望下!另外下面嘅Solamachi商場都好好行,各種商店都有.我同Vivi就搵咗啲特色舖頭推介俾大家,下集會講,大家記得留意呀~


text:
來自法國的 Decathlon迪卡儂 平價大型運動裝備店,一直都係唔少人心頭之選.無論係運動初學者或熟手都會去購物.因為搜羅咗唔同嘅裝備,不論係熱門還是偏門的陸上及水上運動.(旺角)有齊所有類型嘅運動工具!法國知名運動用品店Decathlon!都有介紹過.
而大陸嘅Decathlon迪卡儂長期都吸引港人去到訪,因為個度地方大,總共分兩層.好行得嚟又多野買!但好多人都唔知深圳迪卡儂點去,小編今次特意親自去和拍片,帶大家去一次!
最底仲有片!
出發前預備,先睇下近邊頭
其實深圳DECATHLON迪卡儂就位於歐洲城
近南山果邊,所以羅湖同福田都唔係好近,如果要去就要以世界之窗果邊出發.
到底點樣去?
1)先去到深圳世界之窗站
而要去深圳世界之窗站,就要睇下大家由邊度去.
如果大家係住元朗天水圍荃灣果邊,就當然係去南圳灣口岸過去最方便
而萬一真係由羅湖同落馬洲去,就要搭綠色一號號過返去世界之窗站
2)世界之窗站A出口出到地面搵巴士站過去歐洲城
有教學:由世界之窗站A出口出到地面
2.前往歐洲城($2)
坐巴士M487到歐洲城總站落車
巴士M487係循環線,想番返去世界之窗,只要去番落車個位上車就可以!
去到之後就可以慢慢行:
個度都有唔同嘅大型店,例如小編都有介紹過嘅IKEA咁
3.IKEA對面其實已經係DECATHLON
裡面好多產品買
有啱小朋友嘅游水用品水泡,泳衣等
仲可以試玩唔同運動用具
再睇埋片:
小編買落嘅野要寫完篇文,要開始用!


text:
[組隊??] 唔打wargame, 只係打靶
其實都唔知算唔算叫"組隊". 我同我朋友兩個人以前學生時代有打開wargame, 但係依家人大左少少, 出黎做野, 覺得反而唔係太想打. 無他, 只係個人喜好. 但係我地兩個對自己既架撐依然有愛, 唔想賣左佢地, 同埋亦最主要係都依然玩少少合作既野, 例如係d 二至四人既射擊練習咁樣. 如果話要好形象化咁俾例子, 我諗會接近youtube 上面一個叫polenar tactical 既頻道既野. 當然我地唔係為拍片, 而係為做一d 可以合作而某程度上可以係時間同命中率上量化既射擊練習.
我地曾經搵過室內場睇下有無得自己咁樣玩, 自己擺設目標之類, 自己諗做乜野射擊練習之類, 但係多數都係要四至六人成行, 又或者如果我地兩個自己去, 又可以就到大家時間既, 個價錢都可能要一次四小時兩個人每人分600 蚊左右, 比較貴. 我地兩個返既工都係冷氣房朝9 晚唔知幾多個d, 所以都係正常打工仔時間. 唔知會唔會有師兄有興趣一齊夾? 但係再強調, 我地唔會打wargame, 只為玩下架撐, 亦都希望有場地有人夾下d 射擊練習.
頻率方面, 暫時我地未有任何方向. 如果成事, 可能都會想一個月至少一次, 或更多.
如果有興趣麻煩可以pm 傾傾.
[ 本帖最後由 vanillanomod 於 17-9-2020 23:32 編輯 ]


text:
「落選港姐」簡淑兒(Jessica)出道憑住一張可愛童顏而成為唔少宅男心中嘅女神,佢亦經常喺個人社交平臺曬出靚相分享生活點滴.
呢日,簡淑兒就分享喺社交平臺曬出舉重相,驟眼睇以為佢真係舉重運動員.
見到簡淑兒深蹲,美臀展現出完美線條,有網民見到張相都話佢有姿勢有實際,叫大家千祈咪得罪佢!
講到簡淑兒,其實佢自細就跟住屋企人移民美國,父母係珠寶商人,回流香港之后曾經入住西九龍豪宅凱旋門,佢一直網民指係千金小姐.
對于被指係千金小姐,簡淑兒多次笑住否認,佢表示父母喺美國做珠寶小生意,仲話自己同屋企人財政獨立.
入行初期嘅簡淑兒,因為樣貌唔算出眾,所以被安排做娛樂新聞主持,後尾經過「大進化」變成仙氣女神之后全力殺入劇組,當年佢喺《愛回家》飾演可愛秘書人氣急升.
簡淑兒自從舊年簽約做「TVB親生女」之后更加係劇接劇冇停手,佢仲有《踩過2》同《一笑渡凡間》兩部劇未出街,一直畀視作「花樽」嘅佢,睇嚟開始備受TVB重用.
對此,簡淑兒嘅富貴父母開始有微言,皆因當初父母畀佢返嚟參加港姐,只係為咗磨煉,吸收經驗,無奈簡淑兒入行7年依然係零代表作.
據悉,簡家其實有兩個仔女,不過唔係人人有興趣,有天分繼承珠寶生意,因為簡淑兒喺美國讀過藝術設計,佢父母覺得佢有潛力做珠寶,想佢翻屋企幫手,簡淑兒梗係明白父母係為她好.
簡淑兒為咗可以繼續拍劇,佢應承屋企人會從頭學做珠寶生意,寧愿辛苦兩邊兼顧,如果再過多幾年演藝事業真係毫無起色,佢就會返公司繼承家業.
簡淑兒呢排唔使拍劇嗰陣,都會返珠寶公司寫字樓,佢每次都會逗留幾個鐘,有需要嘅時候亦會實地巡視分店業務,從低做起.
其實,簡淑兒嘅父母一早將珠寶公司做得有聲有色,成立28年除咗香港嘅零售業務同出口生意之外,2009年更喺香港創建咗珠寶品牌Dazzle,呢幾年更由簡淑兒擔任代言人,成為珠寶店嘅御用生招牌.
唔理點樣,都係希望簡淑兒喺之後嘅事業上可以有所成就,期待佢嘅表演!
Like MisshkNews Facebook!不出门也能知天下事~


text:
好多公司企業都會揀USB手指作為訂製禮物嘅選擇之一,方便帶,方便宣傳嘅產品等等優點,無論特製嘅外型定只係印上品牌公司LOGO,都可以算係獨一無二嘅訂製USB手指,而你知唔知買USB手指嘅要依據邊啲條件?
基本上一般市面上賣嘅USB手指基本上都係屬於快閃記憶體(Flash),體積細,比hard disc襟震,拔插好多次都幾乎唔會影響工作系統,如果唔係要save太大GB嘅file,USB手指係相當好用嘅工具.
預算低點算好?
如果已揀為USB手指作為禮物,但冇太多嘅預算應該點算好?首先你可以從外型同晶片兩個層面諗,GB數越細當然價錢就比較平,一般市面上嚟講,大部分嘅顧客通常都會揀8GB,以一首歌大細嚟講約莫可以放3000首左右.另外訂製USB手指外表除咗需要來回嘅校稿時間,價錢亦相對偏高,建議可從公版USB手指中揀自己鍾意嘅類型,並且著重喺上面要印咩嘅LOGO.
特殊造型推薦
如果籌備禮物嘅時間好夠,又想令收到嘅人可以留低深刻嘅印象,咁造型USB手指絕對係你最好嘅選擇.你可以依據對方嘅年齡層同埋送禮場合嚟判斷用咩質料好.好似滿額贈禮,活動禮物等等可以製作搶眼又得意嘅軟膠開模製作方式,將吉祥物從2D變成3D,如果本身就係品牌嘅嗜好者就會有更多嘅動力想要得到呢啲禮物.
而VIP禮物或者股東會餐聚,整體氛圍正式,參加嘅年齡層亦都偏高,建議可以揀精品或者金屬嘅質料作為目標,除咗睇落夠貴夠份量之外,呢種經典嘅外型亦都係大眾接受嘅類型.
訂製嘅提醒:
由於製作過程需要時間,打樣同出貨確認亦都比較麻煩,所以預留時間係執行訂製禮物最重要嘅關鍵,除此之外,每間禮物商都有規定一定嘅訂貨量,畢竟開模一次就要一筆錢.
睇完以上文章,你係咪對於訂製USB手指更加有概念,製作禮物要從多方面思考,畢竟禮物就係品牌嘅代表.


text:
冰皮月餅
冰皮月餅係香港大班麵包西餅喺1989年推出嘅新派中秋節月餅[1],外皮用糯米粉,麵粉製成,餡料除咗傳統嘅綠豆蓉外,重有生果蓉等,由於唔用烤焗,月餅表面唔使搽油.冰皮月餅同越南一種糯米月餅嘅外形相似[2].
製法[編輯]
冰皮月餅嘅製法係將清水同糖煮滾熄火,加入預拌粉攪勻;之後將粉槳倒入易潔盆度,同錫紙冚住蒸;然後攞出用手或機搓勻粉團;之後用保鮮紙包住粉糰,放入冰箱冷藏;最後將粉糰分成小份,沾上粟粉,壓入月餅模度再倒出嚟就得.個餡可隨意造成唔同風味嘅餡心.
食用同保存技巧[編輯]
冰皮月餅嘅食用同保存都好講究,因為外皮無經過烘烤程序,所以喺常溫下顯得非常嬌貴,唔易保存.所以,切開咗嘅月餅最好盡快食,一般唔可以放置超過兩個鐘,唔係唔止影響口感,重可能影響新鮮度.
如果要保存,冰皮月餅應該喺雪櫃冷格儲存.如果要獲得最佳口感,可以喺食用前半個鐘將月餅放入冷藏格,等佢自然解凍後再切開食.
節日後嘅處理[編輯]
由於冰皮月餅係時令食品,過咗中秋就因唔合時而無人問津,因此喺中秋節後,市面上嘅冰皮月餅多數會低價拋售.由於冰皮月餅嘅保質期最長唔過幾日,所以中秋過後好多大廠家都回收冰皮月餅進行銷毀,避免出現陳餡冰皮月餅,保證品牌質量.此外,近年香港都會有環保團體喺中秋過後舉行月餅罐回收活動,以免浪費資源.


text:
熱門文章
-
唔知係我生得咁健壯定點,居然兩次開刀剝智慧齒都係剝完好似冇剝過,朝早剝完夜晚已經同平常一樣暴飲暴食完全唔使就住,血流半日就停晒止痛藥一粒都未食過,二千五蚊全包一隻又咁好手勢抵到爛啦.點知原來最辛苦嗰嘢係拆線. 之前剝右邊,生得淺,所以四個字搞掂話咁快仲冇手尾.左邊隻生得深好近...
-
年初四晚八三三上 漢 屋企打邊爐 ,臨收檔提過下今個星期五晚一齊去睇《錦衣衛》,點知在場各位得我一個認真,另外兩個完全冇左件事無聲無息放飛機,結果今晚返到屋企又要自己搞掂. 前晚俾麥記所謂「買一送一」昆過一次 ,唔甘心再俾佢呃,今晚決定自己整.點知仲衰. 通常自己屋企整野食,...
-
從來唔明點解電話殼可以賣到咁鬼貴,其實見換咗Nexus 5想試試用皮套,但平極都要六七十,見Yahoo有人放膠套包埋保護貼同郵費先$28,自然是窮撚首選啦琴日過完數今日已經收到.成世仔第一次自己貼保護貼,貼到成劈嘢噉邊位起晒泡中間又有幾粒捽唔走,同個膠套一樣頂住先啦真係去到一日望...
2017年7月29日 星期六
聽花CD #1:聽花CD:序
好耐未試過掃咁多碟.呢幾年多數去睇show同去日本先會瘋狂買碟,係呢兩個月無端端挑起執舊香港碟舖癮,又撞著HMV清倉加Yahoo有人放,結果一掃就十幾廿隻.
今次要多謝各位兄弟,一個月前提到想執返黃秋生兩隻碟同余力機構兩隻碟,一個月後全部入手再加意外收穫,出外真係靠朋友.其實除咗余力機構第一隻其他全部都有,買完又買因為我份人太過old-school,不過唔係咁old-school又點會搵咁老土嘅碟呢.
陳輝陽,因葵同余力姬夾埋嘅余力機構,係一個香港地有才華有態度只會揾唔到食嘅實證.九七年第一隻碟其實有點大路,雖然同同期香港流行音樂比較已經相當另類,因葵走咗之後三年磨一劍,第二隻碟《快活》變咗玩嘢rock,今時今日聽仲會覺得好前衛.我諗陳輝揚成世人最開心應該係呢幾年,佢畢生才華貢獻晒俾呢兩隻碟,余力姬把聲唔係超靚,但正正帶點粗糙更配合陳輝揚咁真誠嘅音樂.
不過當你隻碟過咗廿年再聽仲會覺得超前晒廿年之後嘅音樂,喺'90尾'00頭嘅香港絕對唔係好事,只代表出碟時走得太前嘅你死得好快.正如《快活》絕對屬於香港音樂經典之一,但問吓身邊有幾多人知呢隻碟甚至識得余力機構呢個組合?佢哋個名廿年後突然有人提起,都因為首《活著》俾人翻唱,唔係謝安琪佢首《活著》係原創,而係同余力機構所代表嘅完全相反嘅Twins其中一個,聽完佢唱只會令你更加懷念佢哋.如果謝安琪首《活著》先係翻唱,你話會幾美好.
香港地好現實,玩到識飛都用,係搵唔到食就要向現實低頭,嗰陣香港仲未接受到呢種音樂,再過幾年先開始欣賞唱作歌手同實力派,早咗出道嘅余力機構兩隻碟之後無以為繼唔算意外.陳輝揚轉做幕後跟住寫K歌寫到出晒名,係呀完全冇晒余力機構時期火花,人哋搵到食仲有名有利喎你吹咩?至於余力姬,維基百科話去咗美國做律師.你話搵錢至上到做嘅嘢搵唔到食就連活著空間都冇嘅香港,抹殺咗幾多有才之士同理想.
黃秋生唱作路好相似,第一隻碟國語加粵語alternative pop跟住第二隻變成全粵語indie rock,仲要比余力機構再早幾年出碟市道同接受性更差,不過佢算演而優則唱冇咁辛苦,有後路時個project自然去到幾盡都冇所謂,最少余力機構唔會唱粗口歌先啦.同有江湖地位時吹雞自然有號召力得多,你估請得郁黑鳥成員幫你寫歌同邱禮濤肯幫你拍MV真係個個做得到咩.
同其他轉型歌手唔同,黃秋生好清楚自己想做乜,同搵咩人合作會做得出佢想要嘅音樂,根本就唔志在最後成功與否,係要成功要賣得要紅就唔會唱粗口歌啦,而且喺地下做土皇帝唔開心得過上主流做路人甲?雖然論歌我比較鍾意rock底嘅《地踎搖滾》,其實《支離疏》較有性格,兩隻碟歌路都好雜,同時好多歌都會搵到模彷某外國樂隊嘅感覺,但呢份tribute味《地踎搖滾》比較重,呢個係八九十年代香港(獨立)音樂通病,因為仲處於追隨同學習外國階段,好少可以建立到完全屬於自己嘅聲音.是但啦,聽《吓》聽《地踎搖滾》兩首已經夠殺啦,呢兩隻碟份爛仔同地下味好真實,之後都冇幾多香港band香港碟玩得返.
本來只打算執返呢四隻突然想聽返嘅碟,不過跟住越來越大鑊.唔知點解我行二手舖從來冇乜運,想要嘅一係行極都冇,撞到都只得一二三百蚊炒價貨,偏偏其他人就係無論去邊區行邊間都搵得到,仲經常只需要一二十蚊執笠價,呢四隻都靠兄弟幫手至搵得返,不過成日煩人唔係路亦唔多好意思,就開始上Yahoo拍賣.
其實Yahoo真係好多寶藏,耐唔耐會有人放香港indie同band舊碟,當然有啲係炒家而且炒起上嚟可以好癲,好似搵緊余力機構隻《快活》時Yahoo有兩個人放緊,有隻二手最後炒到$320,就算隻碟絕版我亦好想聽返(同,其實本身我已經有...),都唔會捨得俾咁天價去買.最抵死另一個人放隻全新先賣兩舊水,唔知三百二贏到隻二手條友最後喊咗幾耐呢.同,我隻夜冷二手$20,夾埋用咗唔使Yahoo十份一價錢執晒佢哋全線兩隻,之後HMV再執多隻全新都係$60...
所以玩Yahoo拍賣最緊要係耐性,好多時肯等都會等得到夜冷價平貨,好似百無聊賴時見到有套亞龍大頭三隻$250,隻《Action Figures》仲要全新未拆,其實聽metal咁多年都冇乜聽過佢哋就執啦,買完之後就有人放平貨,$18隻《大車店》邊度搵呀,三隻分開買夾埋都唔使一舊水.唯有當俾多咗係為套碟99%新冇花仲有側標,加有隻未拆絕版貨囉,雖然買到返嚟都係照開嚟聽架啦,其實蠢咗如果另外買多隻四五十蚊二手,隻全新《Action Figures》過一排再擺上去放可能已經放到$250,不過我份人唔多鍾意呢種炒賣行為只為音樂,係賺少好多錢架喇.(呢個故事亦教訓大家,第時想執平碟記住跟住劉Sir,佢每次買完一隻碟之後好快就會有人放平貨)
其實Yahoo之外facebook二手CD拍賣區都好多寶,好似黃秋生之前搵極唔見,《支離疏》算易搵係唔知點解《地踎搖滾》好少見二手舖有貨,到我集齊之後立即好多人放佢嘅碟標價五六十蚊亦唔貴,但我份人始終比較懶唔慣成日望實有咩執,加上好多頭版碟絕版碟貴到飛起想買都唔捨得,呢個時候就輪到HMV出場喇.
又係靠朋友,唔係身邊有人單聲都唔知佢哋搞全場八折感謝祭,metal碟就算啦我更有興趣掃返復黑王同舊indie碟,小島Chyna浮世繪Raidas呢啲五六十蚊一隻唔使諗見到就掃啦,如果上Yahoo買初版貴幾倍呀,我只求有得聽唔志在收藏時買復黑王已經好足夠,仲要之前猛咁搵余力機構,點知去到銅鑼灣大大隻放喺度冇人要,唔使煩喇俾多六條執埋佢啦.
其實有幾隻碟已經唔係第一次買,黃秋生兩隻一早有,余力機構隻《快活》屋企直頭有最少兩隻,你未經歷過十幾年前嘅聽歌生活,未必明一隻碟點解可以買多過一次.想當年屋企部機harddisc得四十幾激,裝完Windows呀Office呀得返一半,全家人爭一部得廿激harddisc嘅電腦,想燒MP3只可以燒128K仲要揀碟燒.其實128K音質已經唔差,當換咗新機harddisc大咗時,自然想燒返320K追求一下或燒返當年冇燒到MP3嘅碟,但簡單的話就唔使咁煩啦.
當時寬頻未普及加好多碟特別地下band根本冇得download,想聽metal同indie只有靠買碟,每個月份零用份糧差唔多貢獻晒俾各大小CD舖,而住喺香港一大問題係土地問題.我鍾意一隊band慣咗買全線,而一隊老band全線過十隻碟好平常,所以開始聽音樂第一年已經買咗過千隻碟,後來開始收手時屋企已經有三千幾隻碟(但碟仍然會繼續買),已經自暴自棄到一個地步CD櫃都唔用,總之邊個位擺嘢唔會俾老母小,新買啲碟就揳落去啦,問題就係今日買咗隻碟唔立即聽立即燒的話,第二日已經唔知揳咗去邊唔見咗.
所以當一隻CD唔係買嚟儲時會一買再買不離三個原因,一係當你好想聽返或者燒返一隻碟,但首先要面對屋企個四五千隻CD碟海,你會寧願放棄直接買過隻算,好似浮世繪隻《愛花的少年》,第一隻買完返嚟未開已經唔知飛咗去邊,突然心血來潮想聽返HMV又開倉,咪煩喇買過隻再執埋《知道不知道》儲返齊一套啦.
另一個原因就係聽到花.而家嘅人好難想像聽花一隻CD,因為好多時只會開一次燒MP3(我都係),加上而家上網stream就得,好多時買碟只為儲返physical支持隊band,買到返嚟拆都唔拆用嚟擺唔係用嚟聽(我都係...).但十幾年前冇Youtube冇streaming,就算買咗碟屋企部電腦都冇位燒MP3,有啲碟就只有播CD聽,有時粗聽得滯會搞到隻碟花晒聽唔到,我隻黃秋生就係例子.
而最後一個原因,就真係為收藏甚至保育.香港band而家出碟都難,更何況二三十年前?復黑王都叫會幫大band經典碟印多一兩水,地下band當年印幾百隻就永遠只得嗰幾百隻,少一隻就冇一隻再搵唔返,所以就算自己已經有或者唔啱,每次見到都執咗先,寧願第時撞到有心人想要時平放俾佢,都好過啲碟放喺度永世冇人理,最後俾人當垃圾送去堆填區咁浪費.
所以有啲碟,唔會理音樂好唔好同自己有冇,總之見到就會買,余力機構隻《快活》我HMV開倉買呢隻應該已經係第四隻,仲要加埋有兩隻全新未拆,而DSC同Azylum兩隻碟我屋企應該各有最少五六隻.所以我其實有潛質做炒家,當《快活》二手Yahoo可以賣到$320,我屋企兩隻全新賣得晒已經抵返晒呢兩個月嘅買碟錢,加埋其他好多絕版碟,過多幾年可能每隻標一兩百都放到.可惜呢,我份人買碟就真係只為聽音樂...
呢個月不停煲呢堆舊碟,聽得出好多味道.Raidas出名在《傳說》,雖然同類歌路當中我都係鍾意浮世繪隻《愛花的少年》多啲,不過一比第二隻時浮世繪就輸好多,《知道不知道》pop好多仲玩到港台節目主題曲咁健康唔太慣,相反band味重過電味嘅《Raidas》就一定係香港band碟中嘅經典,齋聽好鬼靚嘅結他已經好滿足.Chyna隻碟又話有首兩個字長drum solo,點知得分半鐘,同隻碟先得廿幾分鐘EP長度,好在後半唔錯,雖然都好pop,不過當年嘅主流rock/metal係咁大路,你album track玩得夠火我都收貨架喇.
嫌太大路咪聽亞龍大,第一隻碟種爛撻撻真係冇得輸,第二隻碟已經太pop,第三隻雖然唔再metal但玩得幾Alice in Chains,未至於咁多人講到咁差.而聽完余力機構,之後應該要追溯埋天織堂.而家聽返廿幾年前嘅香港band同indie,仍然會覺得好好聽,唔係因為舊一定好聽,而係佢哋其實玩得好前衛,又或者話而家嘅香港band其實有點倒退.
余力機構好多歌根本就係佢哋唔玩幾年之後,王菀之出道頭幾隻碟嘅風格,只不過佢哋玩時啲人覺得好怪唔理,要隔幾年市道轉咗,王菀之再玩大家先開始接受覺得好創新,而佢哋較另類嘅歌好似好Velvet Underground嘅《三分鐘宇宙論》,根本就係好多好多年之後My Little Airport等文青樂隊想做嘅,正因生不逢時令余力機構只能成為一個獨立傳奇.
你唔會預而家仲有人玩synthpop同new wave,但《Raidas》好AOR嘅歌路同而家好多北歐hard rock/heavy metal band玩緊嘅差唔多更加唔會輸,而Raidas特別之處係營造到當時至而家都好少香港band會做或做得出嘅epic感覺.要唔靚要metal嘅,好多人知道亞龍大只因為LMF,但LMF後來已經只餘潮味,想搵返地下感覺咪聽返亞龍大第一隻,當而家嘅香港(metal) band不停追求更靚更新派時,反而失去咗《亞龍大》同黃秋生頭兩隻碟份真誠.
呢個係而家香港band界死結:睇落好似發展得好快,音樂不斷有新嘗試,但實際上落入一個循環,好多廿幾年前嘅香港band/indie artist根本就係玩緊而家嘅香港獨立音樂,又或者話而家香港只係回頭追求復黑王所代表個時代嘅創作高峰.
舊band襟聽唔止音樂多元化,各大小樂隊風格百花齊放,就算一個獨立artist自己歌路都可以好廣闊,但更優勝之處係當時嘅band聽得出感情好豐富,聽同一隊band唔同碟感受已經可以非常唔同.而家嘅band技術同製作資源一定比以前高,偏偏主流感情都係好重壓抑感好低迷,大家想表達嘅好似冇乜大波動大分別甚至唔多想表達,或者更直接只追求節奏同技術走感官路線,用太多電腦執到乜都好整齊好靚嘅新一代錄音製作方式有一定影響.
所以新band會聽,但真係冇太多碟會俾得返舊band嘅感覺同豐富感情,所以每聽完一輪新band新音樂,多數會回頭尋尋根.我相信我會繼續追一排復黑王同舊band碟.哎吔,Yahoo隻天織堂俾人搶咗添...
訂閱: 張貼留言 (Atom)


text:
京那巴魯國家公園
京那巴魯國家公園(粵拼:ging1 na5 ba1 lou5 gwok3 ga1 gung1 yun2,英文:Kinabalu National Park;馬來話:Taman Negara Kinabalu;又譯基納巴盧國家公園,京那峇魯國家公園),又叫神山國家公園,係馬來西亞第一批建立嘅國家公園.佢喺2000年12月列入聯合國教科文組織世界遺產名錄,登錄名叫「京那巴魯公園」,係馬來西亞最早列入世界遺產嘅國家公園.
京那巴魯國家公園喺沙巴西海岸,佔地754平方公里.基納巴盧山國家公園係沙巴最受歡迎景點之一.
歷史[編輯]
京那巴魯國家公園喺1964年成立.1851年英國殖民官員,自然學者休·羅由鬥亞蘭登上京那巴魯山頂峰,成為有記錄以嚟首位登頂嘅人[1],京那巴魯山嘅最高峰亦係以佢個名命名.
地理[編輯]
京那巴魯國家公園喺沙巴西海岸克羅克山脈上,但唔係克羅克山脈國家公園嘅一部分.
公園管理處距離亞庇大約88公里.由沙巴各地都有通去公園管理處嘅高速公路.公園管理處喺京那巴魯國家公園嘅南面,海拔大約1563米.
生態環境[編輯]
京那巴魯國家公園入面存在4種氣候區;由豐富嘅低地龍腦香森林,山地櫟,杜鵑,至針葉林,至高山草甸,最後至頂峰地區嘅矮小灌木叢.
京那巴魯國家公園入面存在住好多出名食蟲植物同蘭花,特別係馬來王豬籠草(Nepenthes rajah).其中亦存住一啲地方性動物,包括基納巴盧巨紅蛭同基納巴盧巨型蚯蚓.
京那巴魯山係世界上最後生嘅非火山山脈.佢喺10萬至35萬年前形成.至今佢仲以每年5毫米嘅速度增高.
園區管理同功能[編輯]
京那巴魯國家公園由叫做沙巴公園信托局嘅組織管理.喺管理處周圍都可以見到小屋式旅館.遊客同登山者可以通過叫做「舒特拉保護區小屋」(Sutera Sanctuary Lodges)嘅私營公司預定住宿同登山向導.每個去往京那巴魯山嘅登山者都必須同有資質嘅嚮導陪同.
京那巴魯山嘅步道喺丁波虹(Timpohon)起始,另外仲有一條叫做馬西勞步道嘅代替路線.勞氏谷(Low's Gully)係基納巴盧國家公園一個出名景點之一.佢係山峰一側深1.6公里,長10公里嘅深谷.
登錄基準[編輯]
呢個世界遺產被認為滿足世界遺產登錄基準中嘅以下基準而予以登錄:
- (ix)喺陸上,淡水,沿海同海洋生態系統以及動植物群嘅演化同發展上,代表持續進行緊嘅生態學同生物學過程嘅顯著例子.
- (x)擁有最重要同顯著嘅多元性生物自然生態棲息地,包含由保育或者科學角度嚟睇,符合普世價值嘅瀕臨絕種動物種.
相[編輯]
- Hēisè hé jīnsè chán (Huechys fusca)
參考[編輯]
- ↑ "Kinabalu Park". Sabah Parks. 原著喺2008-08-04歸檔. 喺2008-11-01搵到. Unknown parameter
|deadurl=ignored (help)


text:
呢排搵緊個好用既寫 blog 軟件,因為平時係 web 寫唔方便,尤其係想 post 相既時候
尋日搵到個叫 Zoundry 既軟件,研究左一日,今日終於知點用喇.
其實呢個 software 好簡單,好快上手,但係唔知點解 post 出黎既文全部都隔多一行.
最初以為係 program 既 setting 問題,今日搵左好多 solution (亦都有搵下有無其他 software 好用),最後睇過好多,都係話 Window 平台計,呢隻係最好用家喇.
咁隔行既原因係 Google 係 setting 入面有個 option 係搵所有 break (return) 都加個   落去,原本係On,但係 Google 處理既方法又同一般唔同,佢係 scan 哂你篇文,睇到有 break 就加,所以變左用 Zoundry 時,就會變 double break.
暫時 Zoundry 就未有 update,無個 option 俾用戶揀唔知自動幫你加  ,所以就唯有 off 左 Google 果個自動 break funtion,再用 Zoundry 全部從新 post 一次.
煩就煩 d 家喇,不過其實咁樣係最好既 (因為係 Google 處理方法唔正統,所有其他 blog 都唔會有事,得 Google 出問題),而且我唔算好多 post,每個 click 一下就搞掂又唔算好麻煩,所以最後搞掂哂喇.
Yeah!!!!
P.S. 呢個 program 最好既地方係自動縮圖功能,一click 就可以將果張相縮細,等人地想放大果下先 load 張大相出黎.正!


text:
HKKK夏日日綜藝韓國偶像特輯: 韓式綜藝遊戲派對
日日睇韓國偶像劇同綜藝韓國偶像oppa們大玩遊戲好似好過癮, 不過淨係睇, 無得玩, 又有啲悶…不如約埋一大班K-Pop粉絲一齊開個韓式綜藝遊戲派對啦 !
今次HKKK 邀請到香港K-Pop舞團SNDHK嘅6位成員一齊玩韓國人MT必玩,經常出現喺韓國偶像綜藝節目嘅水果遊戲 !
想知佢哋究竟邊個被綜藝神眷顧, 又有邊個係老鼠屎, 唔講咁多啦, click入嚟睇啦 !
講到水果遊戲, 相信唔少熟悉K-Pop粉絲們第一下就會諗起新西遊記.無錯啦, 大勢韓國偶像宋閔浩,P.O.,安宰賢,姜虎東等人都曾經喺節目都玩過, 而且仲大放笑彈, 擦出唔少火花 !
Image by. tvN
想跟住佢哋一齊玩, 又唔知點玩嘅朋友, 就要睇吓水果遊戲嘅規則先啦 ! 準備好未 ? 大家一齊拍著拍子, 練習吓啦 !

1.每人自訂一個水果稱號
Image by. tvN
2. 做8拍動作然後喺最後兩拍攻擊
Image by. tvN
3.跟據進攻數字進行防守
Image by. tvN
4.然後進行攻擊
Image by. tvN
5. 防守及攻擊交替進行, 直至其中一人出錯
仲未識玩 ? 唔緊要 ! 睇埋呢段片就識㗎啦 .
Video by. tvN 신서유기

身為玩遍天下小遊戲嘅小編, 面對呢個複雜嘅節奏遊戲, 除咗拍子感本身要強之外, 仲有兩個小秘訣教吓大家, 等韓迷粉絲可以玩到同韓國偶像oppa們一樣咁勁 !
秘訣(1) 重覆重覆又重覆
當去聚會好多人一齊玩果時, 難免會唔記得其他人嘅水果代號, 但係遊戲又無得停, 要一直拍拍子.
如果到你做攻擊者嘅時候, 仲係未記得其他人嘅水果名點好呢 ?
Image by tvN
有一個方法可以爭取到更多時間 !
就係不停重覆攻擊自己 !
當自己喺攻擊同防守嘅時候諗其他人嘅名, 諗到嘅時候就攻擊第二個人.
呢個秘訣好啱初學者用, 但係攻擊自己嘅時候, 記得唔好太複雜呀, 唔係好容易令自己輸㗎 !
秘訣(2) 視線掩眼法
視線掩眼法, 意思就係當自己做攻擊者時, 望著非攻擊對象, 從而令人產生錯覺.
舉個例, 你要攻擊草莓玩家, 但講出攻擊嘅水果名字時, 望著蘋果玩象, 令蘋果玩家以為自己被攻擊而出錯.
Image by Fox Taiwan
呢一招係被視為水果遊戲老手必用絕招, 新手千其唔好試呀, 唔係就會令自己都好混淆 !
參考影片 :
video by Fox Taiwan
睇完兩個秘訣之後, 信心係咪翻晒嚟呢 ? 粉絲們仲等咩呀, 約埋一大班朋友跟著韓國偶像綜藝節目玩大熱嘅水果遊戲啦 !

Stunning Dance HK,又名SNDHK 是香港Kpop Cover Dance Team.自2014成立以來,一直努力製作Kpop Cover Dance 影片作品,透過YouTube分享對Kpop Dance的喜愛及熱誠.SNDHK 已經在YouTube 上有超過150條cover dance影片,並累積超過650萬點擊率.


text:
除咗補習
課程內容會改
考試默書次數減少
平時功課量會減少
功課內容唔可以太死板同填鴨式
規定唔可以過量做功課
小學一至二年級無屋企功課
三至六年級做功課平均時間唔可以多60分鐘
中學做功課唔可以多過90分鐘
大部分功課要係返學個陣做
而唔係留係屋企做
仲要每星期要有一日唔使做功課
返完學無得補習
因為要學嘅嘢要留返返學先學
唔準家長催谷學生成績
提議放學之後參加興趣類課外活動
琴棋書畫做運動個啲
連幼兒學前教育培訓班都唔畀有
禁止股票上市形式嘅培訓班
補習老師無得明星化賣廣告之類
大概係咁
香港嘅學生應該會好開心[/quote]
考試制度唔改,
改變唔到求學就是求分數嘅競爭,
開心完就會被淘汰[/quote]
個個都唔比補 比邊個淘汰
[/quote]
其實依家好多中國家長靜靜雞搵網上補習[/quote]
係,而家變哂上門補習,全部都靜靜雞咁搞[/quote]
好多人講極都唔明白
法律法規禁止某一啲嘢唔代表啲人唔會存在
只係全部變曬枱底咁解[/quote]
大陸搞親呢D野,過一排風聲過左就當無事發生一樣,同掃黃一樣.[/quote]
呢個都真
佢哋啲政策成日五時花六時變[/quote]
其實稍微諗下都知唔俾補習去谷三胎係唔Work.
唔俾補習影響到教學團體收入,從而影響稅收,另一方面家長又要擔心成績,仲要用多左時間去教功課,成件事到最後得益者得班細路.
Who cares 班細路辛唔辛苦
[/quote]
根本佢哋就係唔知究竟點樣做好
同埋啲細路就算有冇壓力都唔代表父母會生多個
依家有邊個人會係因為仔女壓力大所以唔生多個[/quote]
其實中產更加唔會生,
因為佢打殘補教業,
即係直接粉碎家長透過補教令子女上流到名校嘅希望,
結果只會得D窮鬼生, 反正佢哋天生天養唔會理[/quote]
係
補習無論有冇用都好實際上就係安定人心
人最唔鍾意就係覺得自己乜嘢都做唔到
依家唔畀補習佢哋只會覺得絕望
但係其實呢點唔重要
正常一個國家只要係經濟發展程度同埋教育程度高咗自自然然就會生仔生少咗
尤其係女權上升同埋女人都開始做嘢
佢推出啲政策一係強制唔畀女人做嘢一係有誘因畀女人唔做嘢好過
父母兩邊都要做嘢生仔純粹係因為傳統
生三個但係又唔夠錢請工人
邊個同你生?
而且生仔影響長遠視嘩呢個係客觀現實
教育程度高事業心重嘅女人正常都唔會同你生咁多個
不過中國的政策亂咁嚟做唔係第一日嘅事[/quote]
根本大陸就興咩橋都試下,交下行貨都好,都要諗下計,萬一work呢
從控房價,自貿區,金融中心,谷人口政策就見到,就係鐘意出盲拳.另一方面向好咁諗就係至少都去試下.


text:
今期最紅嘅美食,非APPLE PIE 蘋果批莫屬啦~ 唔知蘋果批是咪你的心愛甜品呢?兒登MV同款嘅蘋果批更立馬被買斷貨!而除咗好多西餐廳嘅甜品都有蘋果批供應之外,香港開下開下,都有唔少蘋果批專賣店㗎.
RAPL 144層酥皮日本過江龍
2019年秋季抵港嘅呢間日本過江龍,喺日本曾創下一個月賣50萬個蘋果批嘅紀錄.位於銅鑼灣嘅專門店,設有現場烤焗,即場可以食到新鮮出爐嘅蘋果批,暖笠笠特別好食.佢哋嘅蘋果批製作認真嚴謹,有144層酥皮,內餡嘅青森蘋果粒亦指定為2cm方粒標準,焗完一次後注入現打新鮮吉士醬再焗多次,難怪酥皮咁酥脆,陣陣牛油香之餘,同清甜juicy又爽口嘅蘋果亦能做到平衡.
Mille Mele Tokyo 世一蘋果批?
圖:food_photography,sleepingcouplehk
同樣嚟自日本(橫濱)嘅蘋果批店,喺上年年中登陸,而創辨人則係嚟自意大利北部傳統料理世家,所以雖然呢間舖係由日本傳入,但佢哋嘅蘋果批製法,卻係跟意大利傳統嗰套嘅.選用香料蜜餞富士蘋果,切厚片後再加入多種秘製香料慢煮過,先至連同搽上雲呢嗱糖漿嘅批皮一齊焗.唧入由日本空運直送嘅吉士醬後再焗多次,最後會唧埋輕盈嘅豆乳忌廉.蘋果批餅皮鬆脆帶香甜,即使吉士醬較甜,但果餡蘋果大大粒,味道酸甜,都可以中和返嘅.
Cocolo Tokyo Cake Factory 日本空運直送
呢間都係由日本(東京池袋)引入嘅糕餅店,暫時喺香港有4間分店.唔同嘅係佢哋嘅蘋果批喺日本全人手製作,再空運直送到港,佢哋嘅蘋果批皮相比以上兩間就冇咁厚,口感香甜鬆脆.而蘋果肉則選用青森蘋果粒製作,甜多過酸,而且份量都幾多,忌廉就唔算話好甜,食完唔會有太膩嘅感覺.(三間日本過江龍嚟講,呢間係最平嗰間呀)
Tai Tai Pie Pies 大人版蘋果批
至於美式蘋果批嘅代表,則有呢間位於金鐘嘅專門店.成個樣都唔同嘅蘋果批,批底使用美國麵粉製作,亦唔吝嗇咁用咗多款唔同品種嘅蘋果混合焗製.不過可能始終都係偏美國人嘅口味,呢度嘅蘋果批就相對較甜身,肉桂味亦較突出.如果想試啲唔同啲嘅,可以諗諗「大人版」嘅Drunken Apple Crumble Pie,製作時加入咗威士忌㗎.
Butter 美式濃甜版
呢間都係美式糕餅店,蘋果批嘅賣相相當吸引,一眼就望到佢哋用咗超多蘋果,粒粒都係大大粒嘅𠻹,好鬼足料.餅皮係香脆嘅,食落有淡淡肉桂香,但都真係略為甜咗少少.
麥當勞 冰火交融版
當然唔少得一講起蘋果批,大家就會諗起嘅呢間快餐店啦.最近趁住Edan推出新歌,佢哋亦推出新地蘋果脆,熱辣辣嘅蘋果批插喺凍冰冰嘅雲呢嗱新地中,冰火交融,買兩杯仲有機會獲得2張「E」卡𠻹,祝爵屎們好運啦.
文:Kar


text:
轉季期間,天氣愈嚟愈乾燥,身體好容易出現大小毛病!唔想秋冬過得咁Dry,你就要做好準備,由日常飲食入手!以下呢3寶就幫到你啦~
No.1 黃瓜:
唔好睇小一條小小嘅黃瓜,佢含有豐富嘅營養成分,可以促進人體新陳代謝同排出毒素,同時將抑製糖類物質轉化為脂肪,對內臓同排泄系統都非常有益,幫你抗乾燥嘅同時,仲有美白肌膚同暢通排便嘅效果~
No.2 百合
百合雖然食落有苦苦哋,不過營養價值一樣高,可以補肺,安神,減輕疲勞同止咳!只要將百合同其他食材混合,仲可以長期食用,調理身體~好似粳米(治老人失眠),銀耳(滋陰),綠豆(清熱)等,點食都唔怕悶又夠健康!
No.3 蓮子
相信大家對蓮子絕對唔會感到陌生,好似木瓜雪耳糖水同蓮子茶都係好味又滋補嘅糖水!蓮子可以寧心安神,補脾固精,對治療失眠好有效,同時提高免疫力!唔講唔知,蓮子有分紅白兩種,前者可以補腎補血,後者可以健脾~記得根據自己體質揀啦!
不過淨係靠食療都唔夠㗎,想一家人時刻又Fit又健康,日常生活嘅細節都唔可以忽視!一個高效又可靠嘅濾水器可以幫你過濾水入面嘅細菌,臭蟲,重金屬同化學物,同時保留人體所需嘅鹽同電解質(靜靜雞話你聽!其實好多濾水器會連有益嘅成分都過濾埋),相信錫住屋企人嘅你一定識揀!


text:
朗朗今年直升原校K1班
因此開學前無需要上適應班
今年學校9月2日先正式開學
我就襯呢個機會,係大部份人嘅開學日
帶朗朗入迪士尼玩返日,務求玩到盡
大約12點都踩入場
嘩~好耐無試過咁少人啦
天氣依然好熱
我同朗朗先逛下商店嘆冷氣
就去成年無玩過嘅《馳車天地》
無辦法啦,次次都話要排一個鐘或以上
每次都無能為力呀
今次排10分鐘左右就有得玩啦
之後玩左好幾個遊戲,有啲直情唔洗排隊,就咁行入去就玩得
朗朗就緊係開心啦
三點多,會合埋朋友仔後
先睇巡遊
再三個一齊玩
玩到夜晚7點先走
仲有,今次係朗朗第二次同職員哥哥姐姐交換襟章
佢好叻,入場之前已經諗定要換走邊個
一見到鐘意就有禮貌地同職員要求交換
朗朗揀親都係一啲比較大嘅襟章
等我下次同大家分享下佢嘅戰利品
我同奕朗講,玩埋今日就要開學啦
佢好似一個小大人咁,同我講:係呀,聽日返學啦
所以乖仔,不枉我帶佢黎玩
下次再去,應該會係十月嘅事啦~~
因為十月會有黑色世界玩,而且更有最新的「迪士尼光影匯」夜間巡遊
岩岩今日 (9月11日)係預演日
大家可以去迪士尼官方Facebook專頁
留意最新動態啦
睇完D相,真係令到我超期待
因為有朗朗最愛的《Cars》
(以下相片轉載自香港迪士尼樂園Facebook專頁)


text:
由細到大都唔係好鐘意朗誦,總覺得聽人朗誦果陣好有感情咁讀啲字出黎,就好似聽一個唔識唱歌既人唱K咁.
所以當年幼稚園揀阿囡去參加朗誦比賽自己係有少少抗拒.不過自從阿囡參加過朗誦比賽之後,的確覺得佢信心大左同大膽左,所以後來亦慢慢放下左呢一種偏見.
學校早排派通告話可以報名香港學校朗誦節既比賽,阿囡話佢都想參加,於是就幫佢報左名參賽.學校唔會係上堂時間同你練習,阿囡只有係小息時間約老師同佢練習,所以真正練習既任務落左係屋企度,老婆結果成為阿囡既「主教練」.
終於到左比賽日,去到比賽場地度見到好多唔同學校既學生參加比賽,呢個時候就發現阿囡件Polo Shirt校服真係與別不同 .我諗在場見到佢既都會以為佢係著錯件體育衫黎比賽.
踏入比賽禮堂後,所有參賽者分兩批坐好,家長就要坐係後排.主持再三叮囑唔可以出聲唔可以用電話,令肅靜既會場加多左幾分緊張感.
叮一聲,第一位參賽者出場了.參賽者朗讀既內容,同阿囡過去幾個星期係屋企不停重複既內容一樣,眼看仲有成二,三十個參賽者,不由得有一陣納悶 – 去唱K連續唱同一隻歌三十次,點頂呀?
第一位參賽者有少少緊張,不過實在難怪,畢竟成個會場既氣氛,令我覺得有如置身法庭.係呢個緊張感不斷提升既環境下,參賽者陸續跟隨叮叮聲出場.見到有啲參賽者既精彩表現真係令人咋舌,有時又會為緊張得忘記誦材既小朋友深感同情同打氣.
終於到阿囡出場了.
阿囡慢慢走到台上既十字,微微向老師躹躬然後開始.阿囡一開聲令我為之一振 ,因為之前幾位參賽者咁啱都唔算好大聲,慶幸佢洪亮既聲線帶黎好開始,同時心諗:叫你同人打招呼又無咁大聲.阿囡既聲音繼續帶動要訴說既故事;句與句既停頓,幾時大聲細聲,之前老婆話左好多次都無做到既野忽然一一做到.睇到表現同之前練習判若兩人既佢,不得不承認今次係佢超水準既演出.
平心而論,儘管阿囡表現超水準,根據觀察其他參賽者既表現,佢要問鼎三甲恐怕機會都係好微.不過比賽完結接返阿囡既時候我都係難掩興奮既心情,為佢既表現擊節讚賞,佢亦對自己既表現滿意.
主持先請評判同大家講下佢對同學既表現有乜感想.評判講出幾個重點,認為小朋友朗誦應該保持童真,好好運用聲線,更要了解故事既內容先能夠突圍而出.
評判終於公怖得獎名單,一如預期,阿囡最終三甲不入.老師跟住向同學派發分紙,攞到一睇,原來阿囡爭第三名一分.
睇到阿囡賣力,出色既表現,覺得爭一分有少少可惜.離開既路上,我問阿囡覺得呢次比賽點樣,心情如何.
佢既答案比起佢朗誦既表現更出乎我意料.
佢話其實當評判講緊有邊啲位大部分同學做得唔夠好時,佢已經預計贏唔到了,因為自知做唔到評判所講既某啲要求.失望的確有,不過佢下年仍然希望繼續參加呢個比賽.
我定神望一望阿囡,見佢神色自若面露笑容,似乎口中所講並非大話.面對如此冷靜對待賽果既佢,發覺自己正想開啟既「安慰mode」顯然係多餘了.
原來不知不覺間 – 係我覺得阿囡仲迷失於小一新環境同佢啲worksheet既同時,佢的確成熟了.或者呢個先係今次朗誦比賽我同佢既最大收穫吧.我地帶住滿足既心情,一齊返屋企向「主教練」滙報我地今日充實既經歷.
photo credit: Pixabay


text:
總有句話系咁講嘅,「唔好畀自己嘅細路輸喺係起跑線上」,撇除呢句說話嘅對同錯,市面上的確因為呢句話畀好多業者以各式手法推銷兒童英文學習教材,好多家長為咗令自己嘅細路比人有更早嘅學習吸收,早係細路學齡前就用錢買咗好多知名兒童教材.然而,真係畀好多錢就可以畀細路學到英文咩?或者你可以咁做,唔單只慳錢仲可以促進親子關係呢~
-
跟住電視節目一齊唱跳
帶住細路去補習班,請家庭老師或者係參加兒童親子活動,都要錢? ~~~~不如留係屋企打開電視睇兒童親子嘅英文唱跳節目(父母都要熱身運動下),一路讀英文一路跳舞,手腦並用嘅英文互動,肯定會令學習效果事倍功半!
-
尋找生活中嘅英語
其實生活中嘅英文隨處可見,舉例係街上嘅路牌或者係交通工具嘅英文廣播都可以練習聽力,當然對於細路黎講,可能有啲難度,仲要啲工具黎輔助.學英文,可以先從字母開始,你哋屋企嘅雪櫃或者係小白板係咪貼住大大小小嘅磁鐵?全部換成英文字母磁鐵,咪畀細路喺熟嘅環境中每日接觸,畀個細路喺生活中記住字母,等佢哋正式學英文果時都唔會太生暴.不過而家市面上都有好多創意禮物係專門畀小朋友練習嘅英文字母磁鐵,價錢都唔貴,用啲小錢畀生活中充滿英文都係值得拉~
-
英文好幫手從聽故仔開始(懶人法)
如果父母平日都要返工,實在無乜時間或者體力陪細路英文唱跳或者係教學(其實都唔係用你好耐時間姐~),都會用啲錢,買幾張英文兒童故仔CD,撳下個播放,細路就會乖乖坐係度聽,當然都唔係要強迫佢哋記起成段故仔,只要畀佢哋了解語言結構,例如上揚或者係下降嘅音調,咁係乜口氣呀?表達嘅係乜嘢意思?呢個故仔會畀到好多語法訊息.
簡單啲黎講,要畀細路預早學,就要學得有意義.或者你可以唔使用好多錢買好犀利嘅嘢,例如保證幾日就學識之類嘅兒童英文學習教材,想要細路學好英文,就要慢慢喺生活中滲入,一啲一啲咁吸走,咁先至叫有效嘅學習!當然係度都要講下,如果大家真係想慳錢學好英文,就好似上面提到嘅英文字母造型磁鐵創意禮物,或者係兒童故仔CD套裝,類似嘅創意禮物,都不訪介紹畀啲親戚朋友,等佢哋都感受到慳錢又可以學好英文嘅威力啦!


text:
客戶評語yan218yan
我同老公係俾Vision Wedding post係Facebook page既相吸引既,覺得佢地取既景好靚,所以就去咗佢地既workshop度傾.傾個陣覺得佢地個攝影師講野都有文有路,又會同我地解釋去輕井澤影櫻花比較好,因為會少好多遊客.而我地見到輕井澤既景同影出黎既效果都幾啱我地心水,所以就決定幫襯佢地喇.本身佢地個package就包咗一條輕婚紗既,但係由於我自己係出面租咗,唔需要用佢地既婚紗,所以就問佢地可唔可以個package平翻少少.佢地都好好人,肯減翻租婚紗既價錢俾我地.去到日本個陣天氣唔太好,影櫻花既前一日開始落大雪,所以變咗影雪景.攝影師都好專業,好追求完美,不停影,要影到最好為止.👏🏼我凍到個人好僵硬,佢又會引我笑,都幾專業.👍🏼 雖然影到雪景都唔錯,但係我同老公主要係想影櫻花,本來我地影完之後個日係諗住落翻東京玩,但係攝影師同化妝師就話自己有dayoff,可以同我地夾多半日係天氣好啲個陣影翻櫻花相.咁最後真係影到,所以我覺得佢地真係好盡責,會盡力滿足我地嘅要求😚.佢地既攝影風格係會教新人擺pose去影,但係其實影影下我發現自己唔係太鍾意呢種比較刻意既風格.當我同攝影師講想影番啲自然既互動照,佢都有幫我影到,feel到佢地都好盡力配合我地,所以都覺得呢間算好好🥰.


text:
(禧.熙.之生活點滴)一片粟米一條紅蘿蔔背後既辛酸
只係睇兩張相,一定以為肥仔嘜係一個行BLW好叻嘅小朋友.其實呢舊粟米同紅蘿蔔背後都幾辛酸.BLW呢個名相信好多人都認識,Baby Led Weaning( 簡稱BLW)嬰兒主導斷奶的飲食方式, 簡單嚟講即係將食食物嘅主權交去BB手上,由BB自己用手將食物放入嘴,一個由自己幫自己進食嘅一種技巧.
我係二寶媽,家姐BLW行得唔好,進行BLW幾個月之後,最終都唔成功,主要原因係外來壓力同本身佢唔太願意嘗試新食物.吸取經驗之後想呢一胎可以順利進行. 原因係我得一對手,好難同時餵兩位小朋友食飯.另外BLW又可以同父母一齊食飯,唔洗另外煮飯仔俾佢,因為準備BLW食物多數都係蒸同烚,等小朋友可以食到食物既原味,只要將食物整到軟身,形狀容易攞上手就可以.
BLW 除咗可以幫助小朋友發展,訓練大小肌之外,亦可以培養佢哋對食物嘅興趣,全個進食過程由小朋友做主導,父母唔會參預.所以我都好想俾肥仔嘜試下.
進行BLW,成日會聽到有人話; 你舊食物太大啦,你啃死佢啦呀;食到周圍污糟邋遢;佢係咪唔想食;佢係咪未準備好;你咁樣餵跌晒落地呀,不如唔好食等等....呢啲說話!其實作為媽咪,又點會想整親自己嘅小朋友又或者點會想佢食唔飽.行BLW嘅媽媽真係好需要一份堅持同勇氣,當全世界嘅人都唔明白你既時候,為咗小朋友,你都會硬住頭皮去嘗試同執行.


text:
著制服=警察=好人;紋身漢=黑社會=壞人;打機=廢青=毒…社會上充斥住好多毫無根據嘅標籤,影響住所有人嘅思考模式,其實依啲所有嘢,到底可以由邊個去定義?網名悲傷的小魚的阿Wing從中學一年級開始睇動畫,每日睇到半夜兩三點;到中四中五就開始玩日本嘅文字遊戲,日文愈練愈精,自學日文考N1,輕輕鬆鬆攞高分.
雖說打機打到精通日文好厲害,但始終打機=毒嘅印象深入民心,阿Wing都話:「我阿哥都成日話我好毒!」不過阿Wing話佢唔會介意人地點睇自己,「你自己覺得自己毒唔毒先係最重要!」雖然每日阿Wing一放學就返屋企打機,或者去遊戲中心,同朋友去玩等等,其他人都覺得佢好宅,但阿Wing就覺得自己每日都做緊只有喺日本先做到嘅事,笑說:「其實我覺得自己很充實~」
唔知係咪因為《電車男》嘅關係,好多時大眾都覺得成日玩online game嘅人不善辭令,但阿Wing就解辭根本就唔係咁:「我打online game認識到好多朋友,每日大家一齊玩online game,玩咗成年左右,終於開咗線下會.可以喺二次元遊戲中認識到三次元世界嘅朋友,就係作為打機人最大嘅樂趣~」
諗起以前喺香港成日都躲喺爸爸媽媽後面,好多嘢都唔會自己做,家務事更加懶理.不過嚟日本之後,所有事都要自己做,阿Wing亦都成長咗唔少.「有時親戚會同我講,覺得我說嘢多咗自信多咗,我自己都覺得我嚟日本係真係有個意義喺到.」
其實以前阿Wing讀IVE嗰陣已經開始接觸免費遊戲同歌詞翻譯,所以而家都係以做翻譯為目標,打算喺日本大學畢業之後,就會搵翻譯嘅工作.阿Wing覺得:「可以將自己喜歡嘅嘢翻譯畀其他人知道,同大家分享自己喜歡嘅作品,覺得很自豪!」不過阿Wing就冇諗住要留喺日本搵工,而係諗住返香港:「其實我都覺得係時候返去爸爸媽媽嘅懷抱啦,同埋始終我覺得都係屋企最好.」


text:
弟弟間幼稚園開學無耐就派通告邀請家長幫小朋友報名面試班,令我地意識到升小遊戲好快又再開始.
其實自從家姐考幼稚園要面試開始,我就成日好好奇到底呢啲幼稚園同小學面試係點揀啲學生架呢?尤其係in PN班果時其實小朋友都應該係一歲左右,基本上爸爸,媽媽,香蕉同猩猩對佢地黎講可能都係差唔多既野.老師憑咩係果20分鐘內知道要收邊個呢?
我估其實同大人見工一樣:最緊要都係睇你順唔順眼吧?
當年家姐讀K2果時,我同老婆完全無諗過要幫阿囡報任何面試班.覺得如果佢走去機械式咁記住人地教佢啲答案,佢臨場答果陣一定係十級唔自然.最怕佢係原本正正常常識答,但因為上左堂後掛住諗返面試班人地教佢點答,最終反而答唔出.
但到左弟弟,今次就無再用「同家姐一樣咪得囉」策略了.
點解?
因為以弟弟既性格,就算上左面試班,都怕且唔會記得人地講乜同要佢點做,所以真正稱得上nothing to lose.咁啱宜家學校主動自己攪面試堂,有主場之利之餘又俾出面既班平,當俾佢適應下到時面試係點都好丫,於是就幫弟弟報左名.
弟弟暫時返左三堂,拎左三張工作紙返黎.上面基本上都係一啲問題比小朋友練習,學下自我介紹,答人地自己叫乜野名,幾多歲;又或者係講下自己屋企,例如邊個接你返學放學,邊個同你做功課之類.
今個星期既工作紙上出現左呢條經典問題:你最鐘意屋企邊個呀?點解?
雖則都知自己「當選」既機會好細,不過都鼓起勇氣問左弟弟.
我:「弟弟,你最鐘意屋企邊個呀?」
弟弟:「我最鐘意媽媽,爸爸同埋家姐.」
我:「最鐘意喎.揀一個咋喎.」
弟弟:「我全部都一樣鐘意.我鐘意媽媽,爸爸同埋家姐.」
面對非一般倔強既弟弟,我知道再問多十次個結果都係一樣.其實諗落,邊個話最鐘意既淨係可以得一個呢?或者呢個唔係一般面試所謂既「model answer」,但對於我地一家幾口黎講,應該係最窩心既答案了.
講真,我估都好難有人可以講得出到底面試班對考到心儀學校有幾大幫助.身邊總會識得一啲小朋友上過面試班而無offer;但同時又識得一啲小朋友係冇上過面試班而又有幾個offer係手.正如上面咁講,本來啲直資或者私立學校點樣收生,都係無乜路捉 – 至少我唔識捉.
所以我有時覺得面試班有啲似保健產品:小朋友上左感覺良好,咪用囉;上左無feel,咪唔好用囉.
我反而覺得可能俾家長去上下呢啲面試班會有用多啲:先唔講會唔會幫你小朋友考到學校,但至少俾個機會兩公婆一齊面對呢場遊戲同早少少夾定口供,總好過係真係interview果陣先係老師面前大家互插互「片」丫……


text:
馬其頓王國
馬其頓王國(古希臘文:Makeδovίa)係古希臘西北邊嘅一個王國.其史上至輝煌嗰時,亦即係亞歷山大帝國(馬其頓帝國),係由國王亞歷山大三世(大帝)開創.亞歷山大帝國係歷史上繼波斯帝國之後第二個地跨歐,亞,非三洲忌帝國,其疆域東自費爾幹納盆地同印度河平原,西抵巴爾幹半島,北從中亞細亞,裏海同黑海起,南達印度洋同非洲北邊.
起源改
馬其頓係喺古希臘邊陲忌一個地區,喺希臘中北部,西接艾普魯斯,東鄰色雷斯.其民族淵源重未確定,可能係伊利里亞人,色雷斯人(Thracians)同希臘忌多利亞人忌混血後裔.由於偏僻落後,而且行君主制而毋係民主制,而且主要住喺鄉村入邊,因此被其南境外忌繁榮忌希臘叫做無文化忌野蠻人.約莫喺西元前6世紀下半葉,馬其頓統一,實行君主制.
崛起改
- 馬其頓喺希波戰爭開始嗰時依附波斯,但又靜雞雞幫希臘人暗送情報.西元前5世紀末,國都從西北山區忌埃格(Aigai)遷去東南沿海忌佩拉.到西元前4世紀,攝政王腓力二世(西元前359-前336年)廢咗好細忌國王,自立為王,推行咗一系列改革.腓力二世借鑒希臘忌先進經驗,重採取有馬其頓特色忌舉措,強化王權,削貴族會議同公民大會忌權,改革幣制,用金銀複本位制.至緊要忌係渠忌軍事改革,建立咗一支忠於國王忌常備軍,創建咗好犀利忌馬其頓方陣.之後渠又佔咗色雷斯忌金礦,每年又有一個穩定忌收入來擴充軍事.馬其頓軍隊忌戰鬥力超過咗希臘第啲城邦忌軍隊.腓力為咗準備打東邊忌國家,重建立咗一支好犀利忌艦隊.
- 腓力二世喺軍力強大後,趁著希臘重打緊城邦戰爭嗰時南下打希臘.西元前338年,以雅典,底比斯為首忌反馬其頓盟軍同馬其頓軍喺中希臘忌克羅尼亞決戰,盟軍輸得好慘.第二年,腓力喺科林斯叫各邦來開會,宣佈希臘各城邦成立聯盟,除咗斯巴達之外忌全希臘都被迫承認咗馬其頓忌霸權,並決定打波斯.西元前336年,腓力喺渠忌女忌婚宴上被人刺殺.王位由腓力廿歲忌仔亞歷山大(即係亞歷山大大帝)承繼.
征服改
- 腓力二世死咗之後,希臘各邦又有反馬其頓起義.凈係得20歲忌亞歷山大繼位之後,向毋夠半年之內好快鎮壓咗叛亂.
- 前334年春天,亞歷山大過赫勒斯滂海峽打波斯帝國,亞歷山大忌軍隊同波斯王大流士三世忌軍隊向小亞細亞忌格拉尼庫斯河戰役(Granicus)第一次會戰,馬其頓軍大勝,毋夠半年就佔咗小亞細亞.西元前333年,亞歷山大率領軍隊向而家敘利亞伊蘇斯平原(Issus)大敗大流士三世親自率領忌10萬幾波斯軍,俘虜咗大流士忌阿媽,老婆同兩個女.大流士三世向東潰逃.
- 西元前333年亞歷山大征服咗敘利亞,腓尼基各城市.第二年又征服咗埃及,向埃及尼羅河口起咗一座新城叫亞歷山大裏亞(亞歷山卓).
- 亞歷山大向西元前331年春季又離開埃及,繼續東征.渡過幼發拉底河同底格裏斯河,十月間向高加米拉戰役又同大流土三世打.根據傳說嗰時波斯軍隊約莫有三十萬咁多,有馬步隊,刀輪戰車,但係都被亞歷山大擊敗,大流士三世又走去東邊.亞歷山大繼續向前,入巴比倫城,攞咗美索不達米亞.渠從巴比倫又向東行,入波斯本土,佔咗波斯忌蘇薩同波斯波利斯兩座都城,攞到好多金銀珠寶之後燒咗波斯波利斯城,殺戮住向嗰道尐人,來報復西元前480年波斯王薛西斯一世燒咗雅典城忌仇恨.之後三年亞歷山大又鎮壓咗波斯東北邊一尐反抗.波斯王大流士三世亦被渠忌部下殺咗,波斯滅亡.
- 西元前327年又進兵印度.渠統帥大軍向前330年從里海南岸向東,過帕提亞,向前329年—前327年打落咗巴克特裏亞同馬爾吉安娜,重趁機會揮師東進印度,打敗印度反抗者,征服旁遮普,重諗著沿著恒河繼續向東打.但係渠忌手下兵士向出邊打仗打咗好耐,好掛住屋企,又因為印度多雨,天氣好熱,士兵好辛苦,幾乎搞到公開造反,亞歷山大就將打落來忌印度部分分成三個省重留駐兵,跟著兵分三路返去西邊.
- 西元前324年初,亞歷山大將巴比倫作為新首都,建立咗一個龐大忌帝國—馬其頓帝國,亦叫做亞歷山大帝國.
- 西元前323年6月,亞歷山大突然患惡性瘧疾,病咗10日之後就死咗,死嗰時凈係得33歲.
之後忌人將亞歷山大征服忌土地叫做亞歷山大帝國,因為爾個帝國忌興衰同亞歷山大個人忌人生歷程緊密聯繫向一齊.


text:
首先,我自己本身估計,CDU/CSU 應該就算表現差都好,都應該會贏到個馬鼻.當然最後結果,其實 Union 都唔係真係輸好多,淨係輸 10 個議席,所以最後民調同結果相比,Union 都係比預期好咗丁丁咁多.始終,遊離選民入面有好多懶人,到最後無咩諗法,都會投大黨.
我曾經不下一次聽到德國人講「雖然…(數臭大政黨不是下刪一千字),但係我都想投畀有機會可以合組政府嘅政黨」.始終細政黨要入國會有門檻,如果投完入唔到,其實係間接放大咗其他人選票嘅力量,所以唔鍾意太左太右嘅政黨,好多時候最後都會投黑紅.
好啦,講組閣的話,依家言之尚早,但係計算上有三個可能性,依媒體估計都係:
最有可能 — 交通燈聯盟:社民黨 + 綠黨 + 自民黨(紅綠黃)
其次 — 牙買加聯盟:聯盟黨 + 綠黨 + 自民黨(黑綠黃)
最唔似樣 — 永續大聯盟:社民黨 + 聯盟黨(紅黑)
組交通燈有咩困難?社民黨比較左傾,例如話想改革基層社會福利,加最低工資加到 12 歐一個鐘(依家係 9.X 歐),而自民黨比較右傾,反對加最低工資,亦都想令退休保障制度更加自由有彈性,Lindner 亦都有意攞財長呢個位.自民黨依家成為組閣嘅膽,有幾樣嘢一定會企硬,社民黨肯唔肯讓步就真係好難講,不過社名黨講到明有心先組交通燈,所以成事機會最大.
組牙買加有咩困難?首先,牙買加上一屆其實已經有傾過,最後係自民黨令到談判破裂的,咁今次自民黨會唔會又扮大牌?應該唔會,今次自民黨好想入政府,已經同綠黨預先傾緊,依家反而係綠黑撈唔撈得埋咁解.社民黨亦講到明會力爭總理之位,聯盟黨選戰失敗,好多人已經叫拉錫算狗掃,退返返去做反對黨先,如果仍然貪入政府,肯定會有好多反對聲音.
有人話,大聯盟唔會出現啦!之前講咗唔再組,但係睇返四年前,其實好多社民黨嘅人已經講咗話唔要再畀聯盟陰乾,就算選完之後都好多人大大聲話唔要組,傾牙買加先,但係傾傾下傾唔成,最後咪又係死死氣玩多次?所以政治係妥協嘅藝術,無絕對嘅.但係當然相對可能性比較低啦,因為社民黨攞最多議席,本身已經唔想同黑黨再組,再組的話,上一次已經不滿嘅人,明言會走人(例如代理黨主席 Kevin Kühnert).社民黨都係傾向做交通燈先,而同黃綠傾唔埋嘅可能性肯定比紅黑傾唔埋嘅可能性低好多.
咁對香港人嚟講,最好係咩結果?當然係紅綠燈啦.綠黨黃黨都喺香港議題上面非常支持香港人的.不過呢個題目,我想再深入啲講,留返下次再講.
延伸閱讀:
(德國時事)我經歷過嘅德國綜援悲傷故事,分析拉錫點解話攞綜援原來係份工!
(德國時事)爆肝之作!「對華政策選舉放大鏡」上線啦!
(德國時事)巴符州選舉 — 我發現,呢幾日,我討厭政治…
原刊於作者網誌


text:
「三權」
好多時做任何嘢都應該諗下後果,因為唔係樣樣嘢都可以返轉頭.有時有啲嘢真係要識可而止,有時玩大咗真係收唔返,過咗火就係過咗火.無論係立法會又好,香港政府又好,其實大家都應該諗下點樣先至可以令香港向前行,就算唔向前行到唔好向後行先得架.當然候任立法會議員有不當嘅行為,但係政府亦都要識可而止,唔好搵藉口破壞香港係一國兩制下,三權分立嘅制度!
「意義」
依家真係唔知啲後生點樣諗,咁辛苦先至入到立法會,其實係唔係應該諗下點樣用大家俾你哋嘅四年呢?繼續為啲雞毛蒜皮,毫無意義嘅嘢去做一啲會影響自己甚至香港人嘅福祉為乜?係要搞到原本支持佢哋嘅人都有啲懷疑佢哋.當然好多人都希望佢哋可以帶來改變,但係其實有好多嘢都應該識可而止!當然嚟句同時亦都係同政府講,因為繼續破壞香港嘅社會價值對任何一方都無好處.
「權力」
其實政府今次嘅動作係好明顯向民主挑戰,雖然我今次都唔幫班年青人,因為佢哋真係過咗火位.但係咁就代表政府可以濫用權力去挑戰民選出嚟嘅立法會議員?當然政府可以話佢哋無按照條例去宣誓,但係咁樣係唔係可以干預立法會?律政司要申請緊急司法覆核,挑戰立法會主席梁君彥決定,阻止「青年新政」立法會議員梁頌恆及游蕙禎再次宣誓.使唔使咁大陣仗呀?好明顯別有用心!
Also published on Medium.


text:
英國升學心得- Nottingham Architecture | 官網不會告訴你的資訊
今次係Nottingham Archi嘅分享🏛 ~想過英國讀archi嘅就要留意啦🔥 呢個分享唔係而家讀緊嘅人寫嘅,不過佢同呢個course嘅professor傾咗一段時間,所以都有啲有用嘅資訊畀到有意報讀嘅大家,呢啲都係官網冇寫㗎! 考核模式嗰到年年有變,所以唔可以作準,大家參考吓啦! 另外,雖然之前喺story到提過,但我喺到都重複一次啦.2022/23學年或之後去英國入讀嘅archi學生,畢業後返香港考牌需要先通過「學術資格測試」 (AQA),而2020/21同埋2021/22學年入讀CAA(英聯邦建築師協會)原本認可個英國課程學生就不受影響. 課程內容 Architectural Projects Studio project嘅數量,所需時間同埋複雜程度會喺你個degree嘅三年入面慢慢遞增. 喺year 1嘅時候,你主要都係做一啲比較短嘅project.最長嘅一個project就係你個final design project,因為佢會佔咗你第二個term大部分嘅時間. 到到year 2,你全年會有4個studio project,一個term兩個咁,而當中兩個係group,兩個係individual嘅. Final year就會搞3個design project,包括一個比較大型嘅. 呢到就好鼓勵學生獨立啲,嘗試自己去諗吓啲ideas同自學吓點樣develop啲嘢出嚟,而有需要嘅時候都可以揾tutor一齊傾.通常有一個project嘅時候,你首先都會research吓個brief先,然後自己就住個brief/site/poetics/narrative等等brainstorm吓啲conceptual ideas.諗咗啲ideas之後就會透過畫畫,砌啲簡單嘅models同tutorials去test吓自己個idea啦~ 雖然個完成品好重要,但其實design啲rough work都同樣重要㗎!一個design project通常會為期6-7個禮拜,甚至係10-12個禮拜. 手繪同電繪嘅比例 Year 1就會比較著重培養你hand drawing嘅技巧,目的係想喺你學啲CAD programmes之前打好個基礎,學識architectural drawing嘅etiquettes同原則.另一個原因係因為佢想啲學生真真正正focus喺design嗰方面,而唔係一味覺得用電腦design就係design.雖則係咁,佢都會教一啲Photoshop同InDesign基本嘅skills,亦會略略咁教點用SketchUp. 至於year 2同3嘅studios,你可以喺年頭嘅時候揀join啲咩studio units.有啲unit就係computer based嘅,而有啲就會係比較著重自己落手落腳畫同整. 會用到啲咩software? 主要就係用Photoshop, InDesign, SketchUp, Revit同埋AutoCad.Revit同AutoCad學校會免費provide畀啲學生~ 高中冇讀過同建築直接相關嘅嘢,會唔會適應唔到? 讀呢個course嘅同學都係嚟自唔同嘅background同埋本身有唔同skills嘅,所有唔需要擔心.個course嘅設計就係會喺year 1嘅時候通過一連串嘅building同design projects教晒啲最基本嘅嘢,令到所有同學仔都可以喺year 1就掌握到點樣畫啲architectural drawings. 考核模式 以individual定group project為主? Year 1一開始嘅時候就會6-7個人一組咁去design一張凳,然後用cardboard以1:1嘅比例砌出嚟.之後你就會以3個人一組咁去研究吓一個出名嘅建築師嘅作品,其中就包括咗嗰位建築師design嘅一個house project.喺呢一個project入面,你除咗需要research吓關於嗰個建築師嘅嘢同埋啲建築之外,你都需要整一個model同埋個building嘅一啲plans同elevations.當中其實都有夾雜咗少少短嘅individual projects嘅.成個project主要就係想教識我地關於formal architectural drawings嘅技巧.Year 1第一個term最後尾一個project就係individual嘅,就係要design一個studio retreat for一個artist.而year 1第二個term就主要係要你自己一個人去整一啲small public building嘅design.


text:
每日一字:my 咀定 mine 咀
(咪咀嘅英文係 my 咀定 mine 咀?)
我最鍾意嘅清談節目主持人 Jimmy Fallon
因為喺佢個 talk show 中期
創立咗一個叫 Lip Sync Battle 嘅環節
靈感來自好多人
都鍾意自己一個人喺屋企嘅時候
聽到啲自己好鍾意嘅流行曲
就會情不自禁當自己係歌者一樣
好有感情地咪晒咀跳晒舞做晒台風咁
所以個玩法就係 Jimmy Fallon 同嘉賓
輪流咪咀去表演
然後用觀眾掌聲嘅聲量去斷定冠軍.
後嚟呢個環節喺友台
Spin off 咗出嚟成為一個獨立嘅節目
由 John Legend 太太 Chrissy Tiegen
同饒舌歌手 LL Cool J 做主持
每集邀請嘉賓嚟用咪咀格鬥
然後最後亦係由現場觀眾選出勝出嘅一方
因為成件事好低能,好搞笑
所以收視都唔錯
喺呢個時候
Miss Joey 首先想講一講咪咀嘅英文
如果你話:
「我知!係 my 嘴!啊唔係!係 mine 嘴!但又好似唔係……」
咁就啱喇
因為咪嘴個正確串法係 mime.
呢個字本來係默劇嘅英文
後來亦變成為歌手對咀唱歌嘅動詞
咁何解 Jimmy Fallon 又唔用呢個字
而用 lip sync 呢?
話說如果用 mime 呢個字去代表對咀
有輕微嘅貶意
好似歌手無交足功課咁
但 lip sync 就冇咁嘅意思
純粹中庸地指佢用對咀呢個方法嚟表演.
Lip 故知然係嘴唇
Sync 呢個字係 synchronize 或 synchronization 嘅短稱
Synchronize 係一個動詞
解去令兩樣嘢同步
Synchronization 係一個名詞
係解同步嘅呢個處理.
我哋去將兩部電腦同步
都會用到呢兩個字
所以如果個咀型同播出嚟嘅音樂同步
我地都叫呢個動作做 lip-sync
為咗獎勵你地睇到呢一度
同你地分享吓大概兩年前好精彩嘅一集 lip sync battle.
當中嘅嘉賓就係蜘蛛仔 Tom Holland
當日 Tom Holland 其中一個贏得 Spiderman 呢個角色嘅原因
都係因為佢有跳舞嘅根底
佢喺呢一集大大 show off 到佢嘅舞技
成為好多 lip sync battle 嘅硬粉眼中係五季裏面最好睇嘅一集
我都睇到嘩嘩聲
如果你自問睇完 Endgame 都未夠喉
又或者視 Spiderman 為自己最鍾意嘅 superhero
就一定,一定唔可以錯過佢呢個表演呀!


text:
《失敗嘅早熟關係 - Juno新歌》
Juno新碟用三首歌講一個故事,加上林夕填詞,又係佳作.作曲係澤日生,編曲係王雙駿.故事講一個十七歲天真,樂觀而勇悍嘅後生仔,認識到現實,遭遇到失敗之後,到三十四歲變成一個疲倦,受傷而暴烈嘅青年.主線係講失敗嘅愛情 - 十七歲女友末婚懷孕入大學,覺得浪漫激情.後來面對現實好似困獸一樣,因為責任而無法脫身.被困嘅兩人被世界不斷磨蝕,最後淨低嘅就係互相傷害同猜忌,同埋一個抌唔低嘅包袱(個仔).而且《困獸· 28》首歌嘅內容我諗生活喺香港嘅打工仔都會有另一番強烈感受 - 工作同關係兩者本來就不可割裂,互為影響.
每首歌最後一句都直接對應下首歌嘅第一句(廣東歌歷史上有冇類似例子?).編曲亦都好有心思.第一首《勇悍 · 17》歌用輕鬆,樸素同浪漫嘅結他同弦樂,第二首《困獸 · 28》編曲由開頭簡單嘅木結他發展至後來較迷幻嘅風格,用電子琴同勁大reverb嘅電結他聲去表達.啲chord progression亦冇《勇悍 · 17》咁簡單平淡.首歌以鋼琴作結,因為要駁落去最後一首《暴烈・34》,亦都係三首入面我最鍾意嘅一首.《暴烈・34》主要係以鋼琴伴琴,到中段基本上靠大力敲擊琴鍵同埋琴音翻飛疾走去表達瘋狂同憤怒,有啲似Chopin Ballade No.1 最後嗰段,或者係Liszt 首Mazeppa (Transcendental Étude No. 4).總之係好似想暴走打爛晒啲嘢一樣.另外三首歌係有啲音樂上嘅Theme同Motif貫穿其中.
十七歲時:
「為何才十八歲要計較八十幾歲回望
要報答世界大多數期望
襯托你我這極少數 活得猖狂
能痛快釐定對錯要儘早變大人那樣 別人便肯鬆綁」
十七年後:
「最初要自由但卻未能自保
玩具熊殘舊
縫了再補
婚戒像頑石完好
誰又肯走上陌路
難道成熟得太早」
其實係勁有教育意義囉. 😂
btw, 唔知Juno幾時會出隻碟係十首歌講一個故事,好似啲rock opera噉.


text:
Miss教你點護膚逆齡@reenex膠原自生: 試做reenex價錢效果大公開
- Constance
- |
- 2020-08-20 10:46:25
- |
- 533
- |
- 瘦身美容
Morning everyone!今次想寫返個去完美容院reenex 試做膠原自生嘅報告俾大家過目下.之前一直都有上網留意reenex膠原自生價錢同效果,見好多大對於係reenex 試做同膠原自生價錢都想知多啲,於是就寫返個呢報告俾大家!
想講返去reenex HK試做膠原自生嘅原因先.身邊好多朋友都好羨慕我做Miss,學校假期又多又長,新年暑假聖誕節閒閒地放都2-3星期,可以去邊旅行都得,唔去旅行留係屋企休息下又得.(唉~疫情打亂晒我所有planning *&$@*^!…)
其實做老師嘅,真係有苦自己知!平時我要改薄,備課,出卷改卷,帶班帶活動,仲要補課做輔導,由朝8做到晚6,仲未計帶埋屋企做嗰啲.夜咗訓,第二日都係要6點幾起身,少啲堅持都唔得..
講真,我年紀唔細,有時做野捱夜或者出街夜訓,唔夠休息,搞到個樣殘得好快:皮膚有時搽咩都唔吸收,毛孔大都不突止,眼紋法令紋仲出晒黎.做老師返工又唔可以化得太厚妝,想遮都遮唔住,唯有諗其他方法搞搞佢.
我諗做女仔大家對護膚都一定有啲心得,等我都share下我嘅心得~希望幫到大家.首先,充足睡眠同定時運動係最好既護膚方法,但如果因為職業或者其他因素做唔到,你可以學下我,戒下口,例如戒紅肉(牛,羊等),多肉少菜少炸物,每日起碼飲1L水,同埋戒凍飲!
另外,不論你膚質如何,每日都要必搽防曬,就算喺屋企,或者素顏出街都要搽!
我雖然唔夠訓,但維持咗呢個生活習慣三個月,皮膚係靚咗,毛孔都收細咗,望落去都精神啲,但係…最顯老嘅細紋始終靠skincare都係解決唔到(特別係眼紋法,令紋!)因為細紋成因係皮膚膠原蛋白一直流失,真係無護膚品或者supplement可以有效咁補充流失嘅膠原.最後我發現,自己膠原係要靠自己生!
所以,我就去咗reenex膠原自生試做佢地個皇牌膠原自生Facial~重點係新客去reenex試做價錢全免.
上網見到好多人share過去reenex試做效果同膠原自生價錢,所以我心底都大概知道reenex價錢係點,知道reenex facial可以幫我皮膚膠原自生,有膠原就可以解決我啲細紋問題!!
我今次係reenex試做嘅係皇牌膠原自生療程,試做reenex價錢真係一蚊都唔駛,而且係做晒全面!喺reenex試做之前,會有美容師了解下你有咩皮膚問題,再幫你分析皮膚狀態同問題成因,同講解一下reenex膠原自生效果可以做到點解決皮膚問題~原來reenex膠原自生可以解決三大問題:皮膚缺水,毛孔粗大同細紋!我未試做都想問定reenex價錢(好心急!)美容師就笑住話試做完睇埋效果好唔好先再傾啦.
成個升級版reenex膠原自生療程,會先做reenex hydrafacial:係用真空導管吸走哂皮膚表面啲黑頭粉刺同污糟野,之後導入今期最新升級嘅精華,美容師話滲透力勁過之前,可以更有效製造一個抗氧化同乾淨嘅環境,令到膠原BB可以增加3倍咁多!
之後做埋另一個膠原自生facial:極緻冷凍光學膠原自生療程,佢係利用專利激光,幫我深入500微米膠原層,叫醒返啲膠原媽媽,自己keep住生好多膠原BB,我識得生源源不絕嘅膠原BB,咁可以補充返流失嘅膠原啦.
好多人可以會問,做一次就有效果?如果想皮膚keep住好,當然就唔可以懶啦!而我係reenex試做一次之後都真係即時見到效果,你會見到啲細紋淡咗,掂落塊面feel到有返彈性,呢啲效果真係做facial先做到!
見到reenex效果咁好真係好心動~本身去reenex試做係價錢全免,好抵!之後美容師知我係做老師,就提我可以用55折優惠join reenex膠原自生價錢差唔多平一半咁多!如果你同我一樣係做老師,千其唔可以錯過呢個機會!聽美容師講除左教師之外,好似仲有指定職業都有reenex價錢優惠!
我就提議大家可以去reenex試做先,試下膠原自生效果好唔好,之後先再同美容師了解reenex膠原自生價錢都未遲!有興趣可以係呢度登記免費reenex試做:https://bit.ly/reenexHydraFacial_Free


text:
10個貼士幫你過環保聖誕| 10 Tips for an Eco Christmas|
唔好喺聖誕節前最後幾日被壓力同 to-do list 所吞噬.退一步,繼續保持簡單快樂.以下呢啲實用技巧將會幫助你減少花費,減輕壓力並同你所愛嘅人一齊享受更多嘅時間. 少即是多 大家通常會喺每年呢個時候忙碌於社交活動,但今年就因為疫情關係而變得唔同一樣.為咗安全起健,不妨將一啲活動推遲到農曆新年之後.你嘅朋友可能會喺心底裡默默感謝你! 待辦事項 唔需要自己做晒所有嘢.分派一啲工作,令屋企人分擔工作量:可能係意味住整食物,洗碗,甚至係揀選節日音樂加入去Spotify playlist. 重複使用 考慮發送電子卡或名信片,而唔係聖誕卡,因為佢哋相對較平.你可以回收舊年嘅聖誕卡嘅封面作為明信片,亦都可能會節省你寫嘅時間. 綠色力量 如果你有一棵真正嘅聖誕樹,請比佢飲大量嘅水令佢可以生存到新年!尤其係當你第一次將佢帶返屋企時.確保切割端長期喺水中,否則佢會“密封”自己,停止吸水並開始下垂. 自家製作 疫情之下,由於娛樂場所都關閉,好多人都會選擇去行山.行山時,可以留意並且搜集大自然嘅材料:用香草,樹葉同花製成花環.將絲帶綁上枯乾嘅樹枝上,再加入薰衣草或者茴香花以增加香味同色彩. 極簡主義 你可以減少購買,贈送同接收禮物嘅數量嘛?玩 Secret Santa 時,每個人只係送同收一份禮物.可以慳錢,慳時間同減少購物時嘅壓力.或者今個聖誕,我哋未必可以一齊出去玩,但係可以購買電子禮劵做禮物,環保之餘,又確保朋友會用嚟買自己嘅心頭好,唔駛怕唔知買乜好又或者買咗對方唔鍾意嘅嘢. 包起來 除咗重複使用包裝紙外,好多唔同物料都可以用嚟做包裝,睇下屋企入面有咩可以用?例如雜誌,產品包裝,甚至係環保袋作為替代品. 甜甜蜜蜜 朱古力係一種超級簡單嘅甜蜜禮物.亦可以自己 D.I.Y.! 只需要融化黑朱古力同白朱古力,然後倒薄薄一層喺托盤上.撒上切碎嘅堅果,枸杞,椰子碎,蕎麥粉或者甘蔗片.雪凍,包喺烘焙紙入面並用細繩捆紮,或者裝入去一個重新使用嘅乾淨罐或樽中,再添加一條絲帶. 餘下的愛 日日大魚大肉?Boxing Day早餐可以輕鬆有趣!用食剩嘅麵包同剩得嘅蛋酒同埋少少肉桂製成法式多士.用火雞肉,火腿或者三文魚整沙律,三文治同埋煎蛋餅. 節日之後 用紙箱保護同存放小型精緻嘅聖誕節裝飾品,留返出年再用.用衣架掛住聖誕燈會阻止佢哋糾結. Don’t let the last few days before Christmas get eaten up with stress and an overflowing to-do list. Keep it merry, bright, and …


text:
日產Fairlady 370Z推出已經11年喇,雖然仍然深得JDM車迷愛戴,但係按照6年一轉款嘅慣常節奏,370Z畢竟都開始步入「高齡」,日產Z系列跑車都需要更新迭代,所以9月16號日產就喺日產橫濱博物館發佈咗全新Z Proto嘅原型車.
雖然喺發佈會上展示嘅只原型車,但按外型同功能嚟睇,都已經非常接近量產.所以預計喺2021年推出嘅全新日產Z系跑車,好大機會都會同Z Proto設計相似.
從外觀上來睇,Z Proto同370Z外型設計相似.修長嘅引擎蓋同貼近後轆沙板嘅車門,都係秉承初代Fairlady 240Z風格.車頭設計簡約,車頭燈組件採用內部上下分體式設計,展現出初代Z系列車型大燈嘅輪廓線,而長方形嘅中網就採用圓角點綴.
Z Proto長4382毫米,闊1850毫米,高1310毫米,尺寸上大致同370Z相若.輪胎繼續使用前255/40R19,後285/35R19嘅「前窄後闊」配搭,更配合跑車嘅身份.而左右裙腳,頭唇,後擾流,以及後懸掛都採用咗大量碳纖維材料以達至更輕量化.
從後面嘅視角嚟睇,車尾嘅田字型尾燈就最為突出.心水清嘅你應該一眼就睇得出佢係向第四代嘅 Fairlady 300ZX致敬.為咗同頭燈作出呼應,尾燈設計上都採用咗方形燈條設計,將舊元素融合喺新設計上.
車廂入面都貫徹簡約設計,中控台依然係熟悉嘅T字型佈局,儀表板由過往嘅行針式改為12.3吋全液晶顯示屏,而中控台亦都按現代化汽車標準加入可以控制音響同導航嘅大屏幕.軑盤就改用全新設計,當然亦都附有多功能按扭,方便駕駛者喺駕駛時,雙手唔需要離開軑盤都可以控制到唔同嘅設置.
作為一部性能跑車嘅原型車,Z Proto嘅中控台上面亦都設有顯示Turbo壓力,Turbo轉速,同埋電壓嘅三聯表.
Z Proto沿用前置後驅佈局,搭載V6雙渦輪增壓引擎,最大馬力可達400匹,據說經Nismo加持後嘅版本更加可達487匹.六前速手動波箱以及機械手制設計,喺現今嘅跑車市場上已經極為少見,但毫無疑問的確比附有加減波嘅自動波箱同電子手制更加提升可玩性同極限,亦都更有潛質成為下一代漂移利器.不過按市場需要,除咗手波之外,應該都會推出自動波箱版本.


text:
一連六日嘅清境,台北之旅又要結束啦,今日會坐下午3點半機返澳門,而且仲要返去西門町買埋D手信同攞返寄存係inHouse Hotel嘅行李,所以並冇係倆人旅店留太晏,九點幾食完早餐就check-out走人. » 閱讀全文
到過台北咁多次,今日係第一次去北投浸溫泉.雖然從西門町坐捷運去北投都好方便,不過因為唔想拖住行李咁麻煩,所以今日check-out之後先將行李寄存係inHouse Hotel,等聽日中午返黎攞返再去機場. » 閱讀全文
上引水產分為幾個唔同區域,雖然地方都唔細,但係由於今日遊客實在太多,所以場內顯得非常之擠迫.一進入上引水產見到嘅係由好多個水池組成嘅活海鮮銷售區,不過呢度並唔係遊客重點參觀嘅地方,所以人唔算太多. » 閱讀全文
上引水產是最近台北一個好熱門嘅旅遊景點,今次到台北諗唔到有咩地方去,所以決定跟風都去一去呢度.呢日係端午節假期,我地安排係呢日去上引水產嘅決定真係有D錯誤,因為假日去真係超多人. » 閱讀全文
同上年一樣,今次係台北都係入住西門町嘅薆悅酒店(inHouse Hotel),不過今次被安排入住嘅房間係位於最低層嘅三樓,景觀當然唔太理想.另外,今次亦發現原來inHouse Hotel嘅隔音唔係咁好,第一晚樓上間房成班人玩到好夜都唔散,嘈到差唔多兩三點. » 閱讀全文
清境嘅主要景點,除左清境農場之外仲有位於國民賓館對面嘅小瑞士花園.我地離開香格里拉音樂城堡之後,係坐車返台中之前就順便去埋呢個景點睇睇. » 閱讀全文
我地係清境只會逗留一晚,今日打算去埋清境小瑞士花園就返去台北.本來諗住訓晏D食埋早餐先出去行下,但係身處鄉村地方個人特別容易早起.不過如果唔早D起身,咁靚嘅美景就未必睇得到啦. » 閱讀全文
睇完青青草原嘅綿羊秀之後,我地順路行過去觀山牧場.青青草原同觀山牧場唔係連埋一齊,所以先由南邊出口離開青青草原,再由觀山牧場北邊入口進入. » 閱讀全文
上回講到我地係香格里拉空中花園坐佢地嘅順風車去清境農場.清境全境都係山地,除左有一條沿山邊而建嘅公路之外,其餘都係山間小路,而且各處之間嘅距離絕對唔近.所以有架車會方便好多,如果唔係真係行都行死. » 閱讀全文
今日係呢次旅程嘅重頭戲,就係去清境.出發前一個星期呢度剛剛發生完6.3級地震,唔少專家話黎緊好大機會仲有餘震.呢個時候仲上去,真係有D搵命搏,不過為旅行唔怕死嘅人唔只得我地. » 閱讀全文
係酒店安頓好後,先到附近行一行.台中公園智選假日酒店距離台中火車站唔遠,步行10分鐘就到台中火車站附近嘅中正路一帶嘅商業購物區. » 閱讀全文
去年(2012年)六月嘅台灣之旅,本來已經計劃左去清境,入住嘅民宿都已經book好左,點知突然遇上雙颱風夾擊台灣,上清境嘅行程被迫取消.今年再接再厲,又係選擇係六月颱風季節上清境.今次好好彩冇颱風,但出發前卻發生大地震,命苦! » 閱讀全文


text:
毅進文憑
毅進文憑(英文:Diploma Yi Jin)係教育局喺2012/13學年推出嘅課程(取代以前毅進計劃課程),為中六離校生同成年學員提供另一個學習途徑.完成課程嘅學員會獲得等同香港中學文憑考試五科二級(包括中,英文)嘅學歷.
課程對象[編輯]
毅進文憑課程嘅對象係中六離校生或已經夠21歲嘅成年人.
目標[編輯]
毅進文憑課程希望學員可以達到以下目標:
- 為中六離校生同成年學員提供另一個學習途徑,畀佢哋得到就業或進修所需要嘅正式學歷;
- 協助學員掌握各種一般技能同常識,包括基本語文能力,資訊科技技能,數學推理能力同人際關係技巧,能夠令到學員能夠喺各方面建立穩固嘅基礎;
- 加強學員嘅學習動機,培養佢哋嘅自學能力,令到佢哋可以獨立噉繼續進修.
課程結構同修讀模式[編輯]
資歷認可[編輯]
結業水平[編輯]
香港學術及職業資歷評審局已評定學員成功修畢毅進文憑課程後達到嘅水平,相當於香港中學文憑考試(包括中國語文同英國語文科)第2級嘅程度.成功修畢延伸數學選修科嘅學員,所持有嘅毅進文憑相當於中學文憑試5科(包括中國語文,英國語文同數學科)第2級嘅程度.
進修途徑[編輯]
毅進文憑獲自資高等教育聯盟嘅成員院校接納為符合副學士同高級文憑或同等課程嘅入學資格.成功修畢延伸數學選修科嘅學員獲頒發嘅毅進文憑,更獲自資高等教育聯盟嘅成員院校接納為可以報讀以中學文憑試5科(包括中國語文,英國語文同數學科)第2級程度為入學資格嘅課程.
就業前景[編輯]
毅進文憑嘅資歷獲政府接納為符合超過30個以中學文憑試5科(包括中國語文同英國語文科)第2級成績為入職學歷嘅公務員職位嘅學歷要求,呢啲職位包括救護員,三級康樂助理員,助理外勤統計主任,二級懲教助理,海關關員,消防員,警員,郵務員,社會保障助理員,二級稅務督察同福利工作員等.而成功修畢延伸數學選修科嘅學員獲頒發嘅毅進文憑,亦獲政府接納為符合以中學文憑試5科(包括中國語文,英國語文同數學科)第2級成績為入職學歷嘅公務員職位嘅學歷要求,呢啲職位分別為助理文書主任,助理稅務主任,助理貿易管制主任,二級地政督察同二級物料供應員.
開辦課程院校[編輯]
毅進文憑課程由以下嘅自資高等教育聯盟成員院校提供:
- 香港科技專上書院
- 職業訓練局工商資訊學院
- 香港專業進修學校
- 嶺南大學持續進修學院
- 明愛社區書院
- 香港浸會大學持續教育學院
- 香港公開大學李嘉誠專業進修學院
睇埋[編輯]


text:
「危機」
對於好多人嚟講,以前係屋企工作可能係一大挑戰,而好多公司都或者未試過咁大規模咁要員工係屋企工作.過去兩個月好多人都應該已經慢慢習慣,係屋企做嘢唔代表量地,亦都唔係冇嘢做,相信好多家長而家先至會明.而對於我嚟講,其實係無分別因為早就已經習慣嚟個模式.好多嘢都係迫出嚟,如果無今次嘅疫情,相信好多嘢都只係原地踏步.所以我經常講任何時候都要處於危機狀態,咁先至會有突破,唔好諗住樣樣嘢都順風順水.
「改變」
究竟因為今次嘅疫情逼咗大家啲乜嘢技能出嚟?好多行業要轉型,呢個係無可厚非嘅事實.要面對改變逆境,大家就會有唔同嘅創意.當然遲嚟嘅轉型,而家個個臨急抱佛腳.不過係一件好事,就係大家終於係疫情下突然覺醒.個個都要搵出路,個個都唔知要捱幾耐.與其抱怨,倒不如積極面對.好多人話今次係人生中遇過嘅最大難關,但係邊個可以估到之後嘅人生無再大嘅難關呢?人總要向前行,只係今次逼大家行快啲啫!
「轉型」
好多人話咁嘅時勢,打工嘅會比較安全.當然某程度上係咁諗,不過你睇下有幾多人要放無薪假期,有幾多人已經失業,有幾多人要諗之後仲有冇工開.好多行業係一環扣一環,好難話置身其外.有啲人打咗一世工,突然失業而又未知疫情幾時過,心理上一定有某啲壓力.不過凡事向好方面諗,或者今次係一個好嘅時機去轉型,因為就算疫情過咗之後,其實好難回複原貌,所以大洗牌一定在所難免!


text:
《罪》係beyond三子時期嘅作品,大家熟悉嘅《十八》都係,三子嘅歌唔少都極具前瞻性,好多我都喜歡,不過由於近排牙Paul去大陸搵奶粉錢搵得太鳩,太唔Rock N Roll嘅關係,適逢今個月係敝報成立8週年,終於的起心肝,換個新cover.
#198964 係隻好顏色,由於奧運台灣隊喺男雙羽毛球勝出而大熱,膠登(唔係高登)時事台都係用依隻綠色,當然我哋都係一樣.一如以往,編輯部嘅師兄妹同膠登admin固然要多謝,但某程度仲要多謝埋肥佬黎呢,當初小弟就係喺蘋果拜讀到編輯部老駱嘅投稿,點估到依加竟然可以做埋同事,我敢講老駱嘅文筆可以同陶傑媲美,一樣都係咁「十九」(連真人都係),既然才子放大假,希望佢嘅文章可以幫讀者止一止渴,但當悼念六四都成為禁忌,我哋依份小報仲可以行幾遠呢?
放棄大概已成為潮流,放棄繼續營運組織,放棄理念,甚至放棄香港,最後留低一堆負資產畀下一代.移民當然無問題,不過唔好自欺欺人,「留住有用之軀」重點係客觀上「有用」,淨係得把死人口冇用㗎,若果留守香港等同喺前線咁危險,咁「尊重前線決定」依點希望各位好好記住,抗爭最重要嘅唔係武器,而係勇氣.
個個都可以做網媒,但唔係個個做到聚言,我哋係小網小媒,但我哋係好網好媒,今年繼續請大家多多指教,亦祝各位喺亂流下平安.
※投稿請電郵至 [email protected] 或 [email protected]


text:
真係好嬲!嬲到要專登開post share出去,希望可以集合相同經歷嘅受害者一齊向dermes投訴,爭取消費者權益! 事源早幾年join咗dermes underarm,, 其後又join左其他部位,最後join嘅部位係全手,治療師口頭承諾可以nonprak 價錢買,peak時間去做!個治療師 Joyce cheung在職期間一直都無問題. 直到5月收到治療師msg講有事要突然離職,稍後有其他治療師繼續跟進我. 事隔到依家未有治療師聯絡我不但止,dermes公司仲收緊條款,nonpeak & peak時間分得好清,治療師唔可以偷偷出單! 我真金百銀比錢買服務,當然唔接受啦!口頭承諾都有法律效力! 之後我就向該公司CS部申訴,搞一輪後收到嘅feedback就係 因為沒有足夠證據證明治療師私下答應,所以會跟足單據處理,只係提供一次peak時間去,其後就要nonpeak. 真係嬲到震! 呢個明顯係該公司員工手法有問題啦,公司應該都要負上責任,咁樣消費者好無保障姐! join療程時又話一世永久保養,但單據就寫3次!真係好呃人!我相信有唔少sis 都有咁嘅情況! 好希望有同樣經歷嘅人可以一同站起來,同dermes理論,甚至向報章,傳媒尋求幫助???????? P.S 係whatsapp追究返治療師,我發覺佢block咗我囉,真係賤到呢!! Same here. What’s your plan? 我之前都因為佢地sales 嘅銷售手法(另一樣野)投訴過,但係佢地俾我啲勁垃圾嘅答覆,我都好不滿.今次呢件事都有諗過搞大佢,但係都係覺得嘥氣,你諗住點做? 其實你之前係買非繁忙時間,但你做的是繁忙時間,一出單就知道,公司唔會唔知.點解之前得?依家唔得?我覺得係公司容許員工/教員工這樣銷售.我都係Dermes客戶,sale無可sale就當我係人球,一年換5個治療師,都唔想去,趕客. 係啊!我而家個Sales同我講跟本公司係知情,所以之前先大炒一班人.我同你一樣,買個6次嘅bikini hair removal 同N次CPS, 到而家大約1年時間換左3次人,真係咁恨俾人睇自己個妹妹咩⋯⋯我奉勸未join D記或者佢其他姊妹公司嘅人,真係要三思!我係極度後悔! 呢個Joyce係我舊同事黎 本人都係Dermes做過一年多 呢間公司只可以用不知所謂黎形容 一入職先洗你腦 再迫你跑數跑到抖唔到氣 冇得收工冇得補假 壓力係非一般既壓力 係入面做治療師等於打雜 入電腦落booking做treatment銷售等等 真係做到痴線 其實我覺得,5喺淨係你一個係咁,有啲公司口頭應承,其實口頭應承冇單據真係好難保障,一定要有單有據,可能買隻手,口頭應承送手指,跟住下個月員工冇做,咁就好難追究. 如果即時發現張單據冇就應該唔好買. 特別一啲流失員工比較高嘅大公司,一定壓力大. (另外擺人哋張相,好似唔係咁好,澄清我不認識她,極度也不同意他口頭應承人而不負責,所以員工及公司都有責任) 資料來源:Beautyexchange 發表於 2018-6-16
脫毛親身經歷….希望大家唔好中伏
唔好信Derxxx! 啲條款訂到唔清唔楚 明明一直以黎我都係peak hours做treatment 而家又話唔得 真係咩都佢講晒! 叫你買嘅時候咩都得 等你俾晒錢喇又話呢樣唔得嗰樣唔得
dermes服務問題
我係上年去左做全身脫毛,用左成4萬幾蚊,貴都唔緊要,我係希望佢可以提供好既service比我,點知就開始有一連串有問題既事發生.首兒,個治療師擅自調高度數,佢到好全身毛囊炎,我本身冇怪佢,覺得失誤個個都會有,但係點知佢講大話,話係我自己皮膚問題,仲叫我唔好睇醫生,搞到依加成1年後都仲有D印係到.


text:
流花湖公園
流花湖公園(粵拼:lau4 faa3 wu4 gung1 jyun4*2)[註 1]係廣東廣州越秀區西部一個公園.公園西邊貼住荔灣區.1958年,廣州市政府為咗解決成日水浸街嘅問題,組織咗啲市民嚟做義工,起咗4個人工湖.流花湖係其中之一,後嚟先至變成公園.嗰陣時係屬於廣州市建設局園林處管轄;到咗1965年8月畀咗越秀公園嘅管理處去管理;但係到咗1980年9月,又畀咗廣州市園林局去管理.流花湖個名來自湖東北邊嘅南漢古蹟流花橋.呢間公園喺1986年重入選咗羊城八景,嗌「流花玉宇」.
地理位置[編輯]
呢間公園嘅東邊係人民北路;南邊喺東風西路;西邊係站前路;北邊係流花路.
面積[編輯]
呢間公園嘅佔地面積係54萬平方米,其中水域面積係33萬平方米,入面有3個大湖,4個細湖.公園入面嘅植物都係亞熱帶為主.其中湖水嘅面積佔60%,綠化面積佔咗公園陸地面積嘅88%.
景物[編輯]
公園入面有棕櫚植物,榕屬植物,開花灌木同埋好闊嘅草地,湖面同埋輕巧通透嘅嶺南建築物,相配合形成咗具有強烈東南亞熱帶特色嘅自然風光.其中公園嘅北區有又窄又長嘅草地向兩邊延長,喺公園西邊嘅大湖上面,重有一個面積有三千幾平方米嘅鳥島,喺個島入面有好多隻雀仔喺度飛下飛下咁.重有大面積落葉松林同埋蒲林茶座,桃源飯店,蔭生植物棚等其它設施.
景點[編輯]
公園入面嘅鳥島附近,有睇雀嘅茶座同埋觀鳥台.公園嘅東邊有西雙版納風光嘅庭園——猛力園,同埋石寶,瀑布,浣溪女,杜鵑園,南海漁村酒家.公園嘅中間有新光花園酒家,健身樂苑.南邊重有個廣州少年宮.公園嘅西邊有盆景園同埋好出名嘅流花鳥苑.公園嘅北邊重有為唔同年齡嘅遊人提供遊樂休閒場所嘅天地榕蔭遊樂場,以及寶象樂園,羽毛球場,浮丘園同芙蓉洲等設施同景點.重有集魚趣,農趣,園趣,陶趣,童趣嘅農趣園,而遊人喺體驗到農家生活樂趣嘅同時重好深切噉體會到返到大自然嘅舒暢同埋樂趣.
註[編輯]
- ↑ 「花」字聲調有變化


text:
日前,「TVB老戲骨」吳岱融就同晨曦明星隊一齊到沙巴進行足球友誼賽,而呢次旅行更加有意義.因為吳岱融喺比賽之後就與太太鐘淑慧,探望喺沙巴失散40幾年嘅親戚,順便留喺當地度假放松一下.
原本好開心,但喺本月21號嘅時候,吳岱融喺潛水時發生意外,甚至仲一度頭痛同呼吸困難,情況好嚴重,好友林韋辰見狀馬上送佢入院治療,好彩經過一輪救治之後,吳岱融嘅病情穩定.
事後,吳岱融接受訪問時就表示:”本來諗住去浮潛,點知道有深潛,以前都潛過幾次,今次落水冇問題,直至落到深嘅地方,先發覺減壓有問題,已經發覺唔掂,即刻同教練Jack講,我唔舒服,做咗手勢上水面,緊張打開咗一個浮水水泡,佢一入氣就會升.”
不過由于吳岱融喺潛水前有感冒,身體已經唔舒服,再加埋可能減壓過程出問題,所以導致發生意外.
至於當時太太有冇在場,佢話:“我去醫院都唔敢通知佢,等穩定咗個頭冇咁痛先通知佢.校長有嚟慰問,而阿叻就冇嚟,大隊走嘅時候都有慰問我.”
經過今次單嘢,吳岱融更奉勸各位:“有傷風感冒,心臟有問題千祈唔好潛水,希望藉住住自己嘅經驗可以提醒大家,因住水上活動,今次嘅經歷係深刻嘅大教訓.”
唔理點樣,希望吳岱融可以早日康復,都希望各位水上活動記得千祈要注意安全,祝福!
Like MisshkNews Facebook!不出门也能知天下事~


text:
日本偶像界競爭激烈,為咗早日成名及獲得觀眾緣,事務所通常好早就推班後生妹出道.班14歲15歲,剛踏入青春期嘅少女們對住繁忙嘅工作同來自各方面嘅壓力,加上成長期因素,真係好容易「劣化」走樣架!你見到偶像暴肥你又會唔會繼續支持佢呢?今日同大家介紹下以下係日本藝能界因暴肥劣化成為話題嘅歷代少女偶像們!
《Berryz工房》
2004年出道,舊年正式無限期停止活動嘅Berryz工房,當年出道全部都係10至13歲嘅美少女.不過成長期個個發育情況不一,造成10年後大家身高外表差別非常唔同嘅情況…更咪話以下呢兩個劣化得好犀利嘅member.
正所謂女大18變:
須藤茉麻
係日本女idol入面算係幾高(166cm)嘅Maasa其實本身身材好好.不過佢就數次係公開場合有講過自己最鍾意食嘢,而佢都一路試過比網民spot到佢漸趨肥胖嘅身材.而去到後期,佢簡直就係自暴自棄去到一個大媽嘅地步.據日媒報道,佢好鍾意飲酒而且本身酒量都好犀利,所以肥胖嘅原因應該都係因為飲酒同唔戒口.
菅谷梨沙子
Risako細個嗰陣簡直係天使嚟架!當年個個都睇好佢嘅發展,講真佢個股有少少似混血兒嘅味道同細個嘅澤尻英龍華有得揮添!只係,又係成長嘅過程中唔知發生咩事劣化咗,而且佢鍾意染頭髮到誇張嘅顏色,有時都會嚇窒啲粉絲.不過佢之前都有試過減肥,總算叫做有返啲起色.但自從B工解散咗之後就佢都決定唔再做明星了.
《Morning娘.系列》
鈴木香音
要講近年嘅肥idol,知名度最高嘅都非鈴木香音莫屬啦~推出《One Two Three》單曲個期個張相仲震撼日本娛樂圈.前幾日先正式係M娘畢業嘅佢細個又係好得意好可愛,只係撞正發育期…俾人笑咗幾年之後因為失落音樂劇角色嘅甄選,所以佢終於的起心肝減肥,仲成功減磅12kg成為一時佳話!
減肥成功的香音,係MV入面都即刻多番好多鏡頭:
不過真係一時only,正所謂跌得快,反彈得仲快…結果佢都係肥返嘅~不過唔好睇佢咁樣樣,其實鈴木係海外係最紅嗰個,歐美巡演個陣佢係最受歡迎架!
吉澤瞳
元M娘人氣成員吉澤瞳出道後2年開始走樣,不過之後就減得仲瘦過之前!據聞佢又係衰飲酒,同埋因人事關係複雜令佢壓力大暴飲暴食,導致身高164cm嘅佢高峯期身材達70kg!後來減到得番40kg嘅佢成碌竹咁,令粉絲擔心佢係咪有厭食症添.
加護亞依
出道時大家都以為佢係baby fat,但漸漸就發現加護亞依嘅微胖係一發不可收拾.當年仲未興微胖呢樣嘢,其實從M娘分拆出來嘅組合「W」,佢同拍檔辻希美兩個係一齊肥…不過有肉地個樣係幾萌嘅~
《AKB48系列》
宮崎美穗
以5期生加入AKB48嘅宮崎美穗第一屆總選排名係第18位.不過之後經歷走樣,肥胖,同埋整容等等事跡,舊年總選已經去到唔入圍嘅地步.其實本身粉絲們都幾睇好佢,不過隨著身形暴脹,睇電視,企係後排嘅佢塊面仲大過企前排企大島優子同板野友美,令到佢俾網民恥笑.
島田晴香
本身係標準idol身材嘅佢後期入咗選拔都放任自己身材,傳聞仲話當年前田敦子有警告過島田晴香要好好管理體重.不過睇落佢都幾豁達,走鍾意食嘢路線,係節目度亦都唔介意被取笑.
舊年節目上佢就終於話自己要係24歲生日前由54kg(高峯期達57kg)減到48kg.最後佢都真係成功咗前後減磅11kg,係叻喎!
大和田南那
14歲時以15期生身份出道,初期被粉絲以「綻放無限光芒的逸才」並稱其為次世代AKB大將嘅大和田南那,的確出道初期真係好靚好kawaii,不過後期隨著身形開始漲,今時今日開始有網民戲稱佢做「大肥田」,都真係幾sad.
《桃色幸運草》
佐々木彩夏
2003年加入娛樂圈嘅佐佐木彩夏係桃色幸運草嘅粉紅色擔當,初期又係俾粉絲稱為「天使」嘅佢,2014年左右因為暴飲暴食同壓力問題令到體重有上無落…亦劣化到大媽身材嘅地步.不過睇嚟近期嘅佢已經減肥成功,粉絲仲話因為肥過先瘦,某程度上身材好過之前添喎!
有安杏果
身高只有149cm嘅有安杏果2009年加入桃色幸運草,2012年開始出現身體上嘅變化!雖然走樣到一個都好似幾嚴重嘅地步,不過原來係因為有病先引致肥胖,後來佢減肥成功亦都引起粉絲之間嘅話題呢!


text:
同太細個冇玩過PS版FF VII嘅讀者講定先:以下含劇透.
回憶級大作 Final Fantasy VII Remake 已經出咗成個禮拜,小弟就玩得比較慢仲未爆機(不過我知呢度只係全個故事嘅序章),只係啱啱爬咗出第陸區貧民窟;不過,玩到一半嘅時候,發現有人摷咗份SE社嘅新聞稿出嚟,話 FF VII Remake 嘅發行地區唔包「中國本土」.咁我睇咗幾眼,份新聞稿仲寫住2020年3日3日發行,即係舊聞啦;不過點都好,無論佢依家喺中國區有冇,其實大陸人玩PS4,好多都係買大陸行貨然後改香港區(係呀又係靠香港先有機打)嚟玩,中國區有冇根本冇影響.
然而,呢單嘢畀人挖出嚟之後,大家都喺度講係咪因為過唔到中共審;老實講過唔到就梗嘅,而大陸人要轉香港區都係因為中國區特別少Game.講返FF VII ,其實佢嘅故事,角色設定,背景設定,基本上觸及咗一大堆中共嘅敏感帶,以下就以頭9章為限,數下到底隻Game可以揩親中共幾多下:
Cloud一出場,第一批敵人係咩?咪就係差佬.唔止有一般嘅差佬,仲有揸盾嘅防暴警,而個盾亦都唔係咁易破嘅,但遊戲會引導你用火魔法對付佢……
遊戲初段主角群就係反抗神羅公司統治嘅,主要係反對神羅持續開發魔晄能源嘅恐怖組織雪崩,而佢哋早期嘅兩大任務就係攻擊神羅嘅魔晄爐.呢幾年大陸因為發電廠或者其他公共設施引嚟嘅反抗都不時有出現……
Cloud成日都要糾正其他人對佢嘅稱呼,要叫佢「前」神羅戰士(moto-Solider);而佢作為神羅嘅精兵,遊戲入面就不斷攻擊神羅,同叛兵冇分別;呢個當然又係解放軍大忌.
故事背景基本上就係神羅統治嘅米德加城,上層五光十色,整齊乾淨,但大部分人都係生活喺下層嘅貧民窟;貧民窟入面嘅人係點過神羅根本就唔理,治安要義警隊做,除非有事先會有神羅武裝落去.而垃圾同廢氣亦都係排落去嘅.前幾年北京要驅逐嘅低端人口,住嘅環境就應該好過佢哋嘅,但本質咪又係呢啲地方.而且,我個人認為中國大城市大部分內街嘅市容都係好第陸區貧民窟少少……
故事入面,有個主線嘅細位係一班差佬要查雪崩,結果無啦啦走去捉Johnny仔去咗個僻靜嘅地方,搞到Cloud同Tifa要去救佢再趕佢出第柒區貧民窟.咁差佬拉佢去暗角當然就唔係請佢食煙仔攞料咁小事啦……
FF VII嘅世界係喺一個因為魔晄被抽取令各地土地變得貧脊嘅環境,基本上你喺遊戲入面會見到嘅第一片自然植被要去到Aerith屋企門口先見到,而且由一開始Tifa見到Cloud有朵花時嘅反應嚟睇,大自然已經係離佢哋好遠嘅事物嚟,因為連真花都係稀有物囉.
Aerith加入之後,佢會自己帶住一粒祈禱魔晶石,而祈禱呢啲高度宗教性嘅行為,仲要係中共最忌嘅基督教同伊斯蘭教比較常用嘅講法,當然係中共容忍唔到;不過,Tifa嘅氣卦因為同氣功有關,可能對中共嚟講係OK?都唔一定,話唔定佢哋會將佢當法輪功……
離開第伍區貧民窟之後,Aerith會帶你兜路,經過一條直接連接第柒區貧民窟嘅小徑去到第陸區貧民窟同第柒區貧民窟之間嘅大閘;然而,根據Aerith所講,呢條小徑其實係米德加上層跌落嚟之後嘅殘骸嚟,神羅嘅處理係就地封閉佢,至於有冇救人就不得而知,而且後面嘅劇情亦都暗示係神羅特登整冧嘅……點都好啦,仲唔明有咩咁敏感嘅,提你四隻中文字:溫州高鐵.
第陸區貧民窟係一個特殊嘅地方,Aerith會話你知,呢度係當初興建米德加上層時形成嘅聚落,一開始就冇法律可言,但又冇辦法根除,所以就用圍牆圍起佢,入面你會見到充滿中國同日本混合風格嘅街區,但街區最華麗嘅地方始終都係中國風嘅.咁仲唔係影射唐人街係法外之地?仲唔係辱華?
進入第陸區貧民窟之後,任務會要你去搵骨場老闆娘同夜總會頭牌牛郎幫手,過程之中亦會見到性工作嘅暗示同明示,甚至連女賓都有人招待,亦都暗示孤兒院老師可能有喺第陸區貧民窟做;咁根據周恩來總理咁講,中國係冇雞嘅……而且東莞都未好返啦~
蜜蜂之館頭頭牌牛郎 Aniyan 睇完古留根尾盃之後對 Cloud 產生興趣,決定幫佢變女裝混入古留根尾大宅入面,過程中要陪 Aniyan 跳舞,當中有唔少嘅同性戀暗示,而共產政權雖然自稱左派政府,偏偏對同性戀係相當唔友善;而且,之前幾年限韓令時順便將打扮中性甚至只係談吐溫柔嘅男藝人打成「乸型」,當做韓國化而加以批鬥,蜜蜂之館入面幫 Cloud 化粧嘅蜜蜂男孩,仲有健身館同 Cloud 鬥高級深蹲嘅大隻佬又會唔會畀限韓令打中呢?
上面都講過幾次古留根尾呢個名,佢係作為圍牆商店街嘅地下勢力之王而出現嘅,雖然個名係4個中文字,讀係用日文訓讀,甚至英文版係一個意大利文名 Don Corneo,但佢始終都係影射嘅一個中國黑幫,或者唐人街黑幫,首先喺紅社會係唔會有黑社會嘅,咁係抹黑中國;而且非法組織總部又係中國風格,辱華走唔甩.
以上都係我完頭9章過程之中見到,每一項都有機會過唔到中共官方審批要返廠大改嘅位嚟,當中有唔少係主線劇情嘅關鍵,改咗根本就唔係呢個故事,而且呢度似乎連遊戲故事嘅一半都未到……
所以呢,如果FF VII Remake真係要喺大陸正式上市,到底有幾大機會會ban呢?但係啦,如前所述,就算冇得賣佢哋大不了咪轉香港區玩囉(其實大陸版PS4係有鎖區,但你爆開佢Sony都唔多理,因為都係用嚟應該中國政府).一路要香港人幫手先有機打,一路話要斬我哋,慣架啦.
P.S. 可能有人問點解1997年嘅FF VII似乎冇畀中國政府禁,其實係因為當時中國政府根本就冇管,同一年世嘉都喺中國賣過SS,但因為關稅問題賣得仲貴過出面,不過2000年中國政府就下令全國禁止遊戲機,即係中國人可以整遊戲機畀我哋玩但自己冇得玩,直至2014年先解禁;期間任天堂同Sony都曾經喺中國賣過神遊機(即係N64),iQue(即係NDS)同PS2(但玩唔到中國文化部唔批嘅game),最後喺2014年之後因為上海自貿區要扮開明先可以開始賣XBOX ONE同PS4,2019年又有得賣Switch,但都係中國特別版,即係鎖區.


text:
2010年8月31日星期二
莎樂美鮮白菌薄餅 Salami & Mushroom Pizza
2010年8月30日星期一
鈣思寶原來都真係有效 o架!
今朝喺屋企食早餐時,一邊食,一邊睇報紙,睇到「百佳」啲鈣思寶呢兩日做特價,$30.8 兩排之餘,仲送多盒 1 公升裝嘅燕麥鈣思寶,真係抵到爆呀!有飲開嘅朋友都應該知道,最近已經賣到成 $17.9 一排.因為我都有飲開,所以明明今日唔駛落街買餸,我都為咗佢而專登落街,對於我呢個懶落街嘅人真係 "俾足面" 呀!( 其實係睇錢份上囉! ) 有好嘢,當然要同朋友一齊分享啦!所以我都即刻 call Winnie 話俾佢聽,因為佢都有飲開呢!
其實我落街時都仲未夠 12:00pm,但係去到「百佳」時,發覺已經被人掃得七七八八,剩番果啲都係凹凹凸凸,"岩岩慚慚",有啲簡直係揀唔落手囉!我成日都喺到諗,究竟係咪所有地方都係有咁嘅情況呢?一有嚫減價就第一時間俾人掃哂貨?我諗,高尚住宅區啲超市應該唔會有咁嘅情況啩!
我揀到呢兩排已經算係較為好 o架啦,但係都唔係 "四正" 囉!原味果隻就有好多,仲排排都好 "靚仔" o添!梗係啦,原味果隻最少人買.不過唔緊要啦,無穿無爛就算,反正都唔影響飲用.
其實我係想同大家分享一下 Wnnie 嘅經驗.佢話俾我聽,佢平時身體嘅含鈣量係 below standard,但係最近去完做 body check,份 report 顯示今次佢身體嘅含鈣量已經去番 normal range 入面,所以佢估計應該係同佢長期飲鈣思寶有關.一直以嚟,我都覺得呢類加鈣飲品效果唔會太大,不過叫做好過唔飲咁啫,點知原來真係有效 o架喎,所以如果有邊位 blogger 都係身體比較缺鈣,或者流失鈣質嚴重的話,不防試飲一段時間,睇吓會唔會有改善.當然,效果因人而異之餘,亦未必個個都會有咁明顯嘅改善.
點呀 Wnnie,妳掃唔掃到貨呀?買到的話,仲有冇 1 公升裝送呢?
香辣肉碎芋頭粒炒飯
呢排唔知點解突然間好想食炒飯,但係又有少少驚驚哋,因為我驚勁黐鑊,洗餐死之餘,仲驚黐到無得幾多剩,到時就真係 "無啖好食"!
又唔知點解,個腦又即刻閃出用芋頭嚟炒飯,仲要係辣辣哋果隻,好似係曾幾何時食過咁,但老實講,我真係無乜印象有食過囉!不過唔理咁多喇,既然想食,就憑想像力去試吓炒啦,咪當係又一次做實驗囉!
材料:
白飯
芋頭
免治豬肉
蝦乾
蒜茸
辣椒乾
金不換
醃料:
鹽
糖
水
紹酒
生抽
粟粉
油
調味料:
鹽
糖
魚露
老抽
- 芋頭去皮,切粒,然後炸至金黃色;豬肉用醃料醃好.
- 蝦乾洗乾淨,用暖水浸軟,之後切粒;辣椒乾切粒;金不換洗淨備用.
- 燒熱油,先放豬肉落鑊兜炒成肉碎,炒至八成熟之後盛起.
- 放茸蒜,蝦乾及辣椒乾落鑊爆香,灒酒之後加入白飯,不斷兜炒.
- 當白飯炒番熱及乾爽後,就將芋頭粒及肉碎回鑊,加入調味料兜勻.
- 最後加入金不換,略炒數吓即可熄火,上碟.
Notes:
- 煮飯時,用水份量應該比平時略少,煮成較乾身嘅飯粒.
- 金不換唔好太早落鑊,否則香味消失.
- 如果唔食得辣的話,可以唔落辣椒乾.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!
2010年8月26日星期四
好心寒,好痛心!
我一向都好少睇電視,所以今次菲律賓呢單嘢我都唔係知道得咁詳細,只係從網上新聞得知一二.
噚日搭火車去 Louisa 屋企時,一路不停咁睇住有線新聞重複嘅報道,真係覺得好心痛,好唔舒服,全程一直喺度喊!所以今朝食早餐,睇番噚日份報紙時,我刻意避開哂所有關於呢單嘢嘅篇幅,唔想睇到個人唔開心,影響情緒.呢兩日做早,晚課時,我都有將功德回向俾果幾位受害者,希望佢哋可以安息,往生靜土,早登極樂!
因為自己嘅信仰關係,我會信因果.
今天所受嘅果,皆因昨天所種嘅因;
今世所種嘅因,將會係下世嘅果.
如果今世得到善果,皆因前世種下嘅善因;
同樣,今世得到惡果,亦係前世種下嘅惡因所致.
所以,如果發現自己今世事事未能如意,就喺有生之年盡量多做好事,種下善因;如果想下世事事如意,就請今世及時行樂,為下世種下善因,下世必得善果.
阿彌陀佛!
2010年8月25日星期三
送俾 Miss Cheng 嘅雪球
今朝一早就出門口去 Miss Cheng 屋企,同 Aaron 上完 theory 之後就一齊去又一城食 lunch,當然要帶埋星期一果日專登為 Miss 而整嘅三色雪球啦!
送得俾 Miss,梗係要包裝得似樣啲 o架嘛!
Miss 都讚好食,覺得好鬆化,而 Winnie 一食就食到好香濃嘅杏仁味.
喂 Winnie,諗吓下次整咩俾 Miss呀!
P.S. 今日我同 Winnie 又爭輸咗俾 Miss Cheng 喇!講緊嘅咪就係俾 Miss 爭贏咗出錢請食 lunch 囉!我同 Miss 講,話呢餐應該係我同 Winnie 請佢食飯,點知佢話我窮,啲錢留番自己洗喎!真係俾佢激死!!
2010年8月23日星期一
南瓜牛肝菌意大利燴飯
都已經有一段日子無整 risotto 喇,之前曾經整過雜菌 risotto 同南瓜 risotto,兩款都勁好味,真係各有千秋.所以上個星期整粉蒸肉南瓜時,特意留起少少南瓜,要嚟今晚煮 risotto,今次我就將兩者合併埋一齊,做成南瓜牛肝菌意大利燴飯,同樣咁滋味,真係百吃不厭!
有興趣嘅朋友就 click 入下面兩條 link,參考一吓食譜材料及做法啦!
1. 雜菌意大利飯
2. 南瓜意大利燴飯
三色雪球 Snow Ball Trio
之前曾經問過 Miss Cheng 食唔食用綠茶整嘅嘢,佢話乜綠茶除咗要嚟飲之外,仲可以要嚟整嘢食咩!於是我就應承用綠茶整嘢食俾佢試,不過直到依家都未整.因為我同 Winnie 約咗 Miss 今個禮拜三食 lunch,所以我就整咗呢個雪球俾佢試吓.
其實之前都諗咗好耐,用綠茶整乜好,後尾睇到櫻井老師有教整綠茶雪球,就即刻決定咗要整呢款.另一方面,我會睇中呢個食譜,係因為佢個整法同平時果啲唔同,並唔係將綠茶粉直接加入乾粉內混合再搓成糰,而係焗好出爐之後再沾上綠茶粉,咁就啱哂喇,因為 Winnie 係唔飲綠茶嘅,咁我就可以參考食譜,做一款麵糰,焗好之後再滾上綠茶粉,黃豆粉同朱古力粉,咁咪唔駛每隻味都做一個麵糰囉,慳番唔少功夫!
材料:
低筋麵粉 75 克
糖霜 20 克
鹽 少許
牛油 45 克
杏仁粉 25 克
防潮糖霜 適量
綠茶粉 適量
黃豆粉 適量
朱古力粉 適量
以上材料份量可做每個重 10 克嘅雪球 16 個.
食譜參考自櫻井景子嘅《和菓子‧和甘味 (秋冬篇) 》.
- 牛油切粒,之後放入雪櫃冷凍;麵粉過篩 3 次.
- 麵粉,糖同鹽一齊放入食物處理器內,以低速混合好.
- 跟住加入杏仁粉同冰凍牛油粒,攪拌成麵包糠狀.
- 之後用手搓成每個重 10 克嘅小麵糰,放上已鋪入爐紙嘅烤盤上.
- 放入已預熱至 180 °C 嘅焗爐內焗約 18 - 20 分鐘.
- 將綠茶粉,黃豆粉及朱古力粉分別與少量防潮糖霜拌勻.
- 雪球出爐後,分別滾上綠茶粉,黃豆粉同朱古力粉即成.
三隻顏色都好 sharp,好靚!
雪球好鬆化,仲有好香杏仁味,無得彈!
Notes:
- 牛油喺雪櫃拎出嚟後即切即用的話,可以唔駛再放番入雪櫃度雪凍.
- 搓麵糰時切忌搓得太耐,避免牛油因遇熱而溶化.
- 如果無食物處理器的話,可直接用手將牛油摔入麵粉內成麵包糠狀.
- 綠茶粉,黃豆粉同朱古力粉加入防潮糖霜可以防止粉類受潮.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!
2010年8月21日星期六
粉蒸肉南瓜
今晚偷懶,求求其其整一碟餸就算數,連鑊都唔駛開,煲好水將碟餸蒸熟就算,不過味道唔差 o架,仲好惹味 o添!
材料:
免治豬肉
南瓜
五香蒸粉
醃料:
鹽
糖
生抽
紹酒
粟粉
麻油
- 先用醃料將豬肉醃好;南瓜去皮,去瓤,之後切粒.
- 南瓜粒放上碟,之後將豬肉鋪上南瓜面,再喺豬肉面灑上蒸粉.
- 煲滾水,隔水蒸至豬肉熟透即可.
南瓜非常清甜,加埋鮮肉汁同五香蒸粉嘅味道,非常誘人!
係咪好簡單呢?所以呢碟又係 "懶人餸" 一道!
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!
五香蒸粉
材料勁簡單,只得三樣,做法都唔難,咁貪玩嘅我,梗係即刻整啦!
榛子咖啡慕斯 Hazel Nut Coffee Mousse
今朝 Lily 嚟上堂時,我俾咗個佢食,佢食第一啖已經勁嗌 "好正",梗係啦,佢係一隻 "咖啡精",我知佢實鍾意食!原本佢叫我整咖啡雪糕㗎,不過我諗住啱啱整完雪糕,況且我又想整呢個好耐,咁咪順理成章整咖啡 mousse 囉!
2010年8月19日星期四
自家製五香鹹蛋
2010年8月18日星期三
Aceto Balsamico di Modena
因為一直都有諗住買 Balsamic vinegar,所以都有喺 「Taste」留意過.其實有平有貴,價錢真係可以相差好遠,由三十零蚊到三百幾蚊支都有!不過我留意到一樣嘢,不論價錢平貴,原來好多時 Balsamic vinegar 都會落色素,一睇到個 ingredient 有用到色素,我就即刻放低!由細到大,我都好怕有色素嘅食物.
千挑萬選,最終我就睇中咗呢隻牌子:
意大利 Salami & 海鹽黑椒磨
不過,Louisa 又當係手信送俾我,唔肯收番錢,仲另外送多一個海鹽黑椒磨俾我 o添!
2010年8月17日星期二
普羅旺斯燴雜菜 Ratatouille
趁今日整咗 Foccacia,就順便整埋呢個 Ratatouille 一齊做晚餐啦!
2010年8月16日星期一
意大利香草麵包 Foccacia
記得以前媽咪好鍾意食「Délifrance」嘅香草包,對於應慳則慳嘅媽咪嚟講,就算之前買成 $7 件 ( 已經好耐無買過,唔知依家賣幾錢 ),佢都會簡唔中買返嚟一齊食,見佢咁鍾意食,我當然都好識做,有機會行經「Délifrance」我都會帶件 "手信" 返屋企送俾佢.
當時我對麵包無乜認識,依家諗番轉頭,果個香草包應該係 foccacia.上次 Louisa 請我去 Amaronie's Little Italy 食晚餐,果個麵包又係勁好食,我問 Louisa 果個係咩包,佢話就係 foccacia!咁好食嘅麵包,我當然都想自己試吓整啦,所以今日又開爐試整呢個包.其實我有好多個 foccacia 嘅 recipe,都唔識得揀邊個係好,於是就參考咗 Rachel 個食譜嚟試整,因為覺得好似較為簡單兼成功率較高,不過材料及做法就有少少改變.
高筋麵粉 250 克
即用酵母 1 1/ 2 茶匙
糖 1 茶匙
鹽 1/ 2 茶匙
水 150 毫升
初榨橄欖油 1 1/ 2 湯匙
迷迭香 ( Rosemary ) 1 茶匙
去核黑橄欖 5 粒
海鹽 少許
- 拎出麵糰,放上已灑粉嘅枱面上,搓揉及摔打麵糰,直至拉開時出現薄膜.
- 將麵糰滾圓並黏緊收口,放喺已灑粉嘅兜內,然後用保鮮紙冚住,發酵 45
分鐘.
- 麵糰排氣,再滾圓,同樣冚上保鮮紙發酵 45 分鐘.
- 將麵糰放上烤盤上,用手將麵糰向四面推展,包好保鮮紙再發酵多 45 分鐘.
- 倒少量橄欖油喺麵糰上面,搽勻整個表面後,灑上適量迷迭香.
- 用手指喺麵糰上面插入做成洞,然後放入切半嘅黑橄欖,並灑上少許海鹽.
不過個面都已經焗得比較乾.
- 原食譜係無落到乾迷迭香,只係喺插入黑橄欖嘅同時插入新鮮迷迭香枝.
- 麵糰向烤盤四面推開時,切勿過度大力而將麵糰壓得太扁.
- 食譜係教用乾布冚住發酵而唔係用保鮮紙.


text:
中文名 玉女聊斋
外文名 Chinese Erotic Ghost Story
出品时间 1998年6月12日
制片地区 香港
导 演 曹建南Kin-Nam Cho
编 剧 李兆基Siu-Kei Lee
类 型 剧情
主 演 徐锦江,钟真,洪晓云
片 长 85分钟
上映时间 1998
分 级 Hong Kong:III
对白语言 粤语
简介:
陆判(徐锦江饰)神仙一向揸手凡间度嘅生与死.某一晚,朱尔旦(林伟健饰)畀王员外要挟到山神庙搬陆判之神像.朱一向胆小如鼠,唯有夹硬头皮搬走神像,更加不慎跌碎陆判似之生死册,咪陆判惩罚王员外,仲叮嘱朱将生死册修补.陆判为咗报答朱整好生死册,令朱变成才子之外,仲怨妇异品,连老婆都脱胎换骨.此后,朱尔旦之命运就畀改变……
呢个嘅原著系嚟自《聊斋志异》入面嘅《陆判》一节
原文系陆判给书生朱尔旦换心,畀佢老婆换头;而喺呢度为咗畀片变得香艳,除咗变朱妻换头为换心之外,重畀朱换咗一条所谓嘅“仙条”.演员林伟健瘦骨赖柴,演技鞋,喺呢套戏入面做作架痕迹,比较明显,朱尔旦由善到恶嘅转变都唔够自然,其他嘅演员包徐锦江居然都喺专登噉进行拙劣嘅搅笑表演.可以讲,除咗故仔嘅构思重有噱头之外,本作系香港三级电影入面嘅流嘢.


text:
13 NOVEMBER 2013(WED)嘩...人仔細細嘅小小豬開始去識女朋友仔,睇吓佢拖住女朋友仔笑得幾甜,仲開心過拖住我呀~
女朋友仔變左做HELLO KITTY係因為唔太方便公開佢個樣,如果睇左原圖嘅朋友仔一定會覺得依張相係好好笑,因為女朋友仔當時都係同小小豬對望,成個環境都係好SWEET,完全係兩小無猜FEEL呀....哈哈哈!
今次係第二次係巴士站撞到朋友仔,上一次就大家都係比較"生保",不過今次就有少少熱情,大家手拖手等巴士~
仲一齊手拖手行返學添~
其實女朋友仔係同我地住埋同一個屋苑,因為我地搭嘅巴士班次唔同,我就搭早左一班,因為我想小小豬早少少返學WARM-UP一吓,所以就會搭早一班.
不過今日依個百厭豬食飯食遲左,所以迫住要搭遲一班車,不過就估唔到有依一個意外收獲,同朋友仔一齊開開心心搭巴士返學.小小豬仲同我講,話想聽日都同女朋友仔一齊返學,要我搭遲一班巴士添呀!
如果有見證小小豬成長嘅朋友仔都知道,小小豬都係一個極度怕羞嘅小朋友,社交方面都係比較弱,所以有時係公園叫佢拖其他小朋友手仔一齊去玩,小小豬都一定係唔多願意,或者拖一吓就走左去,所以今次竟然可以主動去拖住女朋友仔隻手仔,仲可以拖住咁耐,所以我覺得真係一大進步.


text:
「努力」
世界上邊度有嘢係不勞而獲?真係乜嘢都唔需要付出就可以有回報?有時有啲嘢你睇落好容易,但係到你自己做嘅時候其實真係一啲都唔容易.台上一分鐘,台下十年功,真係唔係講笑.好多人只係睇到別人嘅成功,但係就忽略咗佢哋曾經所付出過嘅努力.究竟佢失敗咗幾多次?究竟佢點樣先至成功?其實真係唔係英雄莫問出處,每個人背後都有一段嘅辛酸史.
「成功」
當然唔係每個人都會有人去主動咁噓寒問暖!有啲人默默耕耘,所付出嘅努力無人知,自己不斷做,不斷試,直至成功.當然年輕嘅時候真係可以不眠不休咁去為一件事不斷去嘗試,直到成功為止.但係人大咗,時間少咗,相對係更加困難.當然社會係殘酷,因為無人會關心你嘅失敗,所以往往只係關注別人嘅成功.其實如果有人肯分享自己嘅失敗係比起成功更加緊要!
「失敗」
當然忠言逆耳,無人係想聽反話.因為某程度上都會比較負面,有時甚至乎影響心理質素.所以人係想聽多啲讚美嘅說話,只不過亦都因為別人嘅虛偽,導致好多人自我感覺良好.有人同你講出問題係一種幸福,所以唔好將佢當成負能量,因為過咗一段時間,慢慢就會知道當初別人批評嘅嘢原來先至係最幫到你嘅聲音.當然長時間處於負能量嘅狀態未必係一件好事,所以自己嘅心理質素係好緊要,一個唔覺意就可以好嚴重.


text:
係教育方面,香港人有兩樣野係永世都甩唔到:
(1)崇尚天才,資優,神童.
(2)書中自有黃金屋.
係,一方面,香港人好反建制.好渴望民主,去雨傘運動,想踢走政府,一新氣象,建立民主社會.但另一方面,佢地普遍都唔想下一代去搞政治,因為政治本身就係骯髒不堪,係佢地既角度.所以佢地亦唔希望打破教育既本身制度.最希望既就係細路讀好書,然後最好自己拎埋獎學金去牛津劍橋,MIT哈佛,然後係美英落地生根又好,返黎高薪厚職就最理想.當然,比較次等既,去考警察,AO/EO亦好好,起碼收入唔錯,夠晒穩定,上車有望.其他野駛咩理?
於是依家有好多樣野都係爭崩頭的.第一,公務員既考試.以及當中既考試班同基本法班,不知幾多人報.第二,可以幫佢地仔女平步青雲既學校.個需求高到一個地步,學費可以貴過大學,甚至門檻亦都高到無人有,因為孩童唔單止要有金去打造既履歷表,甚至要通過重重面試,而學校仲要係唔一定收你,因為人龍實在太多.我係學校我都釣高黎賣.但唔緊要,只要買到一個令仔女飛黃騰達既希望,傾家蕩產都在所不計.
孔子話要因材施教,就係明白每個人既ENDOWMENT都唔同,所長都唔同.佢亦都理解到每個家庭既背景同財政狀況都唔一樣,所以收既學費都唔一樣.但係依家既香港,SORRY,孔子都俾趕走啦.一句輸在起跑線就已經收你皮.仲要係無得上訴果隻.依家要求既細路,最好就係可以做到晒大人既所有野,而就算大人唔識既,佢都要識.唔好問我點解.我真係完全唔識解.但總之一大堆癲人係度追逐,最後當然所有人都會癲晒.
治大國如烹小鮮.教孩童如煮即食麵.呢句話係我講既.太早落麵,麵會過熟;太遲落麵,麵會過硬.水唔滾就煮,當然食左就會肚瀉.當然你煮辛辣麵,公仔麵,出前一丁,各個掌握火候都有所不同.我知依家好多老豆老母已經因為有晒工人而唔識下廚,但學TVB煮個麵都識掛?煮麵係咁,教育都係一樣.你叫佢一歲學量子力學,係好威威呀,但最後有撚用,唔通佢會變愛恩斯坦咩.
對唔住,愛恩斯坦細個係低能架.好遲先識講野架.係香港一早入左特殊學校啦.相對你老味咩.仲問:望子成龍有咩錯??放工.


text:
日本音樂情報雜誌《CD&DLでーた》訪問咗日本10-39歲嘅男女讀者,調查佢哋最想同邊個歌手拍拖!
睇番個結果果然係好豪華呀~
快啲睇下你嘅男女神有冇上榜啦!
男性部門結果發佈:
第10位:ATSUSHI (EXILE)
第9位:稲葉浩志(B’z)
第8位:岩田剛典(EXILE/三代目 J Soul Brothers)
第7位:相葉雅紀(嵐)
第6位:大野智(嵐)
第5位:桜井和寿(Mr.Children)
第4位:二宮和也(嵐)
第3位:櫻井翔(嵐)
第2位:星野源
第1位:福山雅治
永遠嘅男神福山雅治估唔到結咗婚都仲係咁受歡迎呀!雖然公佈婚訊嘅時候好似流失咗大量中女粉絲,但睇嚟年輕嘅一代覺得佢結咗婚之後更加man,仲得到最多3字頭受訪者嘅票數添!佢哋仲話福山結婚一啲都唔影響佢嘅有型程度呢.
今季仲主演愛情日劇《Love Song》,我都好想俾福山瘋狂壁咚啊啊啊啊啊啊
另外得到最多10-29歲票數嘅有包括國民偶像組合「嵐」嘅5位成員全部都榜上有名(松本潤排12),證明佢哋係後生一代嘅眼中始終都好高人氣呢!
新上榜嘅有排第2嘅星野源,第8位三代目J Soul Brothers嘅岩田剛典同第10位EXILE嘅ATSUSHI.星野源最近越來越活躍,粉絲們貪佢樸素得嚟好似好溫柔,同埋鍾意佢個面癱樣呀!其實佢唔單止好唱得,仲識好多樂器,咁多才多藝梗係引死女啦~
岩田剛典其實係超級富二代,係日本娛樂圈算係公子級人物嚟架!王子feel得嚟有時又幾傻又幾可愛,但上台又型同chok到痴線,所以最近超受日本妹妹歡迎,大家都FF自己成為灰姑娘呀!
咁女神方面又邊個歌手最受歡迎呢~揭盅喇!
女性部門結果發佈:
第10位:大原櫻子
第9位:きゃりーぱみゅぱみゅ (Kyary Pamyu Pamyu)
第8位:吉岡聖恵(生物股長)
第7位:山本彩(NMB48)
第6位:安室奈美恵
第5位:aiko
第4位:西内まりや
第3位:YUKI
第2位:miwa
第1位:西野カナ
我就真係估佢唔到喇!?妹情歌天后西野加奈成為最高票數嘅「最想同佢拍拖」女歌手第一位!
唔好誤會!我都好鍾意Kana啲歌架~結果就話俾我哋知一向出名唱歌能引起女性共鳴嘅Kana實力已經令佢得到埋男性粉絲嘅支持喇~另外,之前第一位嘅miwa就跌咗落第二位.
YUKI,aiko,安室奈美惠等長期榜上有名嘅都順利蟬聯繼續上榜.反觀今次新上榜嘅有第4位嘅西內麻里亞,第7位嘅山本彩同第10位嘅大原櫻子.除咗覺得佢哋個個都kawaii同唱歌好聽之外,受訪者都表示覺得鍾意西內麻里亞嘅性格同埋佢講博多方言嘅時候好可愛.
山本彩就因為帶著關西人獨有嘅笑點同埋鍾意棒球所以男性粉絲話覺得會好有話題好好傾,因此得到支持,成為AKB組合系列唯一一位上榜嘅成員.我自己覺得彩姐身材好又多才多藝,識得自彈吉他自唱又可以跳型格舞,上榜唔係無原因嘅~
最後送上女歌手第一位西野加奈嘅新歌俾大家啦~今次首歌講一個女仔形容自己鍾意戀人d乜野,真係好sweet!


text:
喺港大校園,要喺一念以外的地方搵到素食並唔容易.每間餐廳都只有一兩道素食,一念唔開嗰陣實在難搞.還好地鐵通車之後,落山方便咗.早幾日,觀察家就喺朋友介紹下,去咗呢間喺卑路乍街嘅素食餐廳.
先show一下張單.呢餐有三個人食,但叫個二人套餐都算ok飽--雖然叫二人套餐係因為啲嘢食都幾貴下.
由於個套餐有湯飲,而且可以自己斟茶,我哋無另外叫到嘢飲.
首先嚟嘅係頭盤涼拌茄子.矮瓜本身好難整得唔好味,麻醬都中規中矩,作為開胃菜係幾好.隻碟嘅設計幾有趣,就好似個切開一半嘅花瓶咁.燉湯嘅味道就唔識評價--唔係差,只係啱啱踏入會不停飲屋企啲湯嘅年紀嘅觀察家仲未識點形容啫.睇圖都見到碗湯幾足料,所以建議大家唔好晒料,食埋啲湯渣.
乾煸羊肚耳珊瑚菌炒四季豆(左),椰皇漿猴頭菇焗溫室南瓜(右)
飲咗幾啖湯,第一道主菜都嚟到嘞.四季豆嘅配菜幾新穎,特別係個菌真係好好食.啲椒都正,平時唔食椒嘅觀察家都食咗幾啖⋯⋯至於右邊個南瓜就無得彈,個味同椰漿個味又match.最特別係佢本身係好似一個南瓜盅咁,侍應喺上碟嗰陣喺大家面前切開個南瓜,實在令人想入非非.講返嘢食本身,猴頭菇本身入味,南瓜軟熟,美中不足係真係好快食完.其實觀察家本身都唔太鍾意食南瓜,但打多咗吉野家啲邊爐同食慣咗一念啲炆南瓜之後,就無咗種反感了.
侍應姐姐切南瓜嘅動作,可惜無影到仲係成個盅嗰陣嘅樣
若蘭上善炒飯(左),唔記得咗叫咩名嘅甜品(右)
南瓜食到一半,個炒飯都嚟埋.份量唔多,味道亦不過不失.最後就係個甜品,餐廳好好人咁跟人頭送咁多個甜品,碗嘢甜而不月膩(雖然本身都唔會飽到滯),算係呢餐素食餐嘅優雅結尾.
後記:嘢食唔錯,惟價錢偏貴,除非提款卡準備好隨時受創,否則不建議隨便行入去食.但一班人去叫餸應該是不錯的,大家一齊積福,唔食小動物,何樂而不為?至於呢個素食巡禮出唔出到(二),就要睇下觀察家提款卡仲有無錢⋯⋯
餐廳名稱:若蘭慈素食
地址:卑路乍街李寶龍路路口前面


text:
凸字
凸字,又叫做點字,係一種畀盲人用嘅字,等佢哋可以靠摸凸字讀書.凸字英文叫 Braille,係法國人布雷爾 (Louis Braille) 響1829年發明.
凸字主要係同拉丁字母編碼,不過,唔同地方會因應各自語言特性而另行同凸字編碼.例如有英語點字,法語點字,日語點字等等.
由於中文字比較複雜,平時用開中文嘅地區都唔會直接將中文字化做點字,而係會選擇將每個字都拼出嚟,例如粵語有粵語點字(香港澳門等等地方通用);官話有現行盲文(中國大陸地區通用),國語盲文(台灣通用)等等.世界上其他用漢字嘅地區有人曾經發明出漢點字用嚟表達日文入面嘅漢字,但係都仲未曾能夠普及到.
歷史[編輯]
布雷爾細個已經係盲嘅.拿破崙想有一套可以夜晚可以讀嘅字,畀軍人唔使出聲唔使光都可以讀得到.所以佢叫巴比 (Charles Barbier) 做一套,用十二個點編字,不過呢套嘢畀一般軍人就太難學,軍方唔受佢呢一套.咁1821年巴比就去到法國巴黎嘅國立盲人學院,就響呢度遇到布雷爾.布雷爾發覺十二點太難用,讀一個字唔可以唔郁手指,咁樣,手指唔可以郁好快咁讀晒成句.布雷爾將個碼改寫,變做六點,咁讀嘅速度會快好多.
格式[編輯]
凸字固名思義就係響紙或其他平面上面凸出嚟嘅字,而點字就道出咗佢係用點來編字.
目前為止大多數流行嘅凸字方案都係好似布雷爾原本個方案咁樣有六點,排成長方形,每個方形代表代表一個字母或者符號.六點左右各三,排成兩棟,即係咁樣:
每一點位都有個數字名,左邊嗰棟,由上至下,叫一二三.右邊嗰棟,上至下,叫四五六.要形容一格凸字,就會用凸起嗰啲點嘅數字嚟到描述嗰一格,例如拉丁字母M字嘅點字會係第一三四點凸起咗,嗰架點字就會叫做一,三,四(1-3-4).
因為六點只能夠表達2嘅6次方,即係64種唔同文字,後尾有啲人想用凸字嚟表達其他更加多符號嘅嘢,例如話音樂樂譜,電腦編碼美國信息交換碼(ASCII)嘅所有符號,漢字之類,發現六點唔夠用,所以就加多兩點響下面,變做八點:
通常最低嗰兩點,左邊叫七,右邊叫八.有啲方案用呢七八點嚟分開拉丁字母大細楷同埋數字,但係冇普及到.


text:
iHerb買嘢又平又抵,無論零食,營養保健產品,日常用品,護膚品都一應俱存.自從多咗韓國倉之後,最快2日左右就收到貨,所以港究專員都經常喺上面訂嘢.之前我哋推介紹過唔少iHerb必買產品,詳情可以睇返…
#iherb
-
-
相信無論各位男士或女士讀者都對護膚都有自己嘅見解,專員都因為長期帶口罩而開始會留意吓自己嘅皮膚狀態,都開始會出現生粒粒嘅問題,再加上最近天氣開始熱啦,背上都會有啲粒粒出返嚟.有見及此,專員都係iHer…
-
疫情之下大家都注重多咗清潔衛生,特別係WFH (Work from Home) 就係好好清潔屋企嘅好機會!iHerb 除咗零食,營養補充劑,日常護理用品,仲有好多好用嘅家居清潔用品包括洗碗液,洗衣液,…
-
正所謂新一年,新氣象!2020已經過去啦,2021梗係要有新野用啦,嚟迎接新一年全新嘅自己🤣 護理好自己,先可以做好其他野,睇落齊齊整整,做咩都順利啦🤣🤣 專員係度同大家講聲新年快樂!陣間介紹嘅iHe…
-
一年容易又聖誕,相信大家今年喺屋企嘅時間一定會比以往多.專員一向都十分為食,煮嘢食同食零食嘅次數都穩定上升.由於成日食多過郁嘅關係,體重亦穩定上升… 所以新年願望就係開始減肥計劃,專員深信食飽先可以減…
-
香港嘅夏天又熱又潮濕,細軟髮質個頭好易就會比濕氣搞到扁塌塌,破壞哂個造型,所以一支好用嘅洗頭水真係好重要!除咗可以令你髮量望落豐厚啲之外,更加可以防止因為油脂堵塞毛囊而導致嘅脫髮!等港究專員推介以下喺…
-
「抗癌四小寶」──綠茶素,洋蔥素,蘋果果膠,粟米芯素,呢幾種由食物提煉嘅健康食品,可以達抗癌補健之效!而且係iHerb就可以買到啦!
-
電子貓奴每日必睇-本地人氣貓貓Facebook集合,再上iHerb買營養補充品Supplement畀主子食
-
(iHerb網購)抗疫生活—識飲健康代餐奶昔 助你減肥降體脂 依排多咗時間留喺屋企,真係一個好好嘅機會重整一下自己.港究專員同天下所有女人一樣,第一件諗起要做嘅事,就係嘗試實行減肥大計嘞. 減肥減重減…
-
WFH都唔可以忽略咗保養皮膚同美白!做足防曬對抗紫外光同藍光以防皮膚老化!清爽無負擔嘅防曬產品同補充返膠原BB Supplement介紹!


text:
「價值」
之前都有討論過人生價值觀嚟個問題,老實講有時自己都覺得慢慢被香港嘅環境侵蝕,就好似以前係中國做嘢咁,慢慢變得內地化.當然每個人都有唔同嘅價值觀,你以為自己無變,但係其實係不自覺咁變緊.只不過因為慢慢咁逐少逐少改變,所以自己唔係好察覺.正所謂近朱者赤,近墨者黑,慢慢就會被同化.人要生存係一個好現實嘅問題,而係香港真係窮得剩低「錢」嚟個價值觀!
「現實」
相信大家嚟幾日都會討論「我係乜乜乜」今次嘅題材「男神」!點解?因為佢好笑?係,其實真係幾好笑.因為真係超現實!節目入面展現出嘅唔單止係「港女」呢個問題,而係一個超現實問題.或者嚟個亦都係香港人嘅問題!邊個唔知有錢好,但係錢唔係萬能,錢唔係唯一嘅人生價值觀.但係香港嚟個扭曲嘅環境,就算你想置身事外,身邊嘅人或多或少都會影響緊你!
「轉軚」
好啦,講返個節目個班「港女」嘅反應,其實係唔係意料之內或者係料之外?當佢哋唔知佢係邊個嘅時候,你會見到其實係好靠同對方嘅交流同直覺去選擇,所以大部份人會揀遊學修,因為嚟樣其實先至係佢哋本身認同嘅價值觀.只不過現實係當大家知道佢哋嘅身份嘅時候,好多人都會變得好現實,咋咋臨轉軚去劉鳴煒嗰邊.無他嘅,因為錢嘅萬有引力,亦證明香港社會係俾物質主義支配,因為大家忘記咗佢嗰啲驚人嘅偉論!


text:
「家貓」
自從郭大少出咗世之後,我哋真係小咗理大佬.有時真係覺得冷落咗佢,因為就連佢最鍾意瞓嘅窗台而家都好少去瞓,事關好多時怕啲貓毛搞到成床都係,影響郭大少.與此同時每日因為搞完郭大少同自己嘢之後已經好鬼攰,所以真係好耐無同佢玩佢最鍾意嘅毛毛棒.當然佢知道我哋忙,所以都好少搞我哋,而到咗夜晚佢通常都會坐埋一邊陪我做嘢,有時真係有啲虧欠咗佢!
「十六」
我家大佬已經十六歲,而郭大少都開始會同佢講嘢,有時我去拎嘢食俾佢嘅時候,郭大少就一定要佢自己嚟!當然我亦都俾佢試下同照顧下大佬啦.其實大佬真係怕咗佢,因為有時玩到好興奮嘅時候,大佬會走開避開佢,但係郭大少依然鍥而不捨咁搞佢.如果比著以前我相信大佬已經出咗爪好耐!只不過佢真係好錫郭大少,最多都係自己行開.希望你繼續陪伴我哋同細佬!
「陪伴」
每日見到佢自由自在真係好,當然最緊要係健康啦,話晒佢年紀都真係有返咁上下.而搬咗屋之後其實真係病痛少咗,有時有啲嘢真係唔到你唔信.唔驚唔覺佢佢陪伴咗老婆十六年,亦陪伴咗我七年,希望你繼續健健康康,開開心心咁過每一日.最希望嘅當然就係我哋可以花多啲時間陪你啦!你陪伴我哋之餘,其實我哋亦都應該要照顧你同陪伴你!生日快樂!
Also published on Medium.


text:
昨晚同老公食聖誕大餐啦,叫左杯凍奶荼,已經叫佢少冰.食完去商場行下啦,點知突然心口拿住痛,行都行唔到,雖然痛左一陣就冇事,但大肚婆真係唔好飲凍野呀!尤其是就黎生嗰D
siusiu99999意見:
唔關多冰定少冰事,係出面d 冰好 dirty
sleepingcat意見:
我之前6個半月食咗雪糕再吹下風之後個肚仲實咗成晚咁呀.. 好似假宮縮咁… 但平時如果個身同個胃夠熱就無事囉…
男人ATV意見:
我成日都飲喎…有時一日飲幾杯添!
BIG623意見:
我果時成日都飲…飲到生都無事..AR B 好健康
sleepingcat意見:
可能個個人體質唔同, 我平時M飲凍飲都會肚痛架!
manta111意見:
我諗住想有bb時已紅戒左一切凍飲喇, 初初都唔慣, 但日子耐左就ok 冇問題!!
湘嬡InG意見:EEN31意見:
我都係飲到生,都無咩問題,大肚本身已怕熱,我陀果陣又係夏天,真係戒唔到口!
hurtfd1230意見:
其實人人體質唔同,好似有d人陀b會嘔,有d唔會
Jo3意見:
我原本都少飲凍野ga, 有咗更加唔飲啦; 但到咗後期, 都係夏天, 就勁想飲凍飲, 有時連早餐都要凍飲.
cherry0210意見:
我果時都係,日日飲,日日食雪糕,琳琳豬都冇咩野喎,係未你飲果時,凍親條氣管呀,如果係,就真係唔好再飲啦,因為每個媽媽都唔同體質…
littlemoregreen意見:
我由6月中下開始陀阿be, 頭幾個月一個星期飲一杯, 一知道過左頭3個月就開始放縱喇 (果時又正正好熱既天氣…同埋自己細細開始一飲完熱野個身就會好熱好熱, 久久都不能散), 阿be到宜家都無事, 反而哩幾日天氣凍我飲熱飲, 我一飲完佢就係咁起飛腳踼我個胃…唔知係咪熱得滯呢…但我聽d 老人家講大肚時飲凍野, bb出世時會好怕凍架~
babypw意見:
第一胎就小心為上好啲~不過我第二胎咩都冇戒口~剛剛晚餐先食完刺身~ 但係有咖啡因嘅都盡量唔好啦~因為醫生話會影響小B腦部健康發展~
mabel1013意見:
我陀BB時,個個星期都吃魚生(含DHA & AA & OMEGA3),,日日都飲凍野,食雪糕都冇事…仲生左個白雪雪,滑LULU既BB…樓主係味指係中醫角度呀?
mamei35意見:
我諗唔可以吃魚生係怕有店舖處理不當,會引致吃魚生的人肚痛肚疴,但大肚婆又唔想吃藥,惟有可戒則戒,減少受感染的機會.不過,我都減少飲凍野,因為有次飲了凍飲,唔夠半小時就肚痛,雖然最後無事,但都怕怕啦~
water6water意見:
唔好話大肚,就算平日,最好都唔好飲凍飲(特別係女性)!依家後生唔多覺(其實都會有啲徵狀出現),到有返少少年紀,你哋就知味道!好多婦科病或者其他疾病,都係後生嗰陣唔識保養得嚟嘅!
平日見到男男女女飲親都係凍飲,你哋咪以為好好玩!
`小海意見:
個人問題GA姐..外國好多人出世戈陣D奶都係飲凍GE-口-不過大左肚最好就吾好飲咁多…雖然我表姐都係照飲~都4個月啦~
susuki_sk意見:
唔關凍飲事, 我生2個都無戒口, 你應該CHECK BODY
bobopigpigpig意見:
我成日飲, 冇問題喎,唔好危言聳聽啦
cm_cy意見:
我都介唔到口, 大肚個陣係咁飲涷野, 我個b 0岩0岩9/12出左世, 到而家個鼻好差,成日打黑痴,唔知關唔關我之前成日飲涷野….
我係Joyce妹意見:
我覺得bb既健康唔一定完全係媽咪問題…唔係個個人都有咁多錢食好野比bb吸收, 咪一樣生到個健健康康既bb,我覺得均衡d, 唔好偏食d咩就ok啦, 有人勁食西瓜都冇問題, 有人咩都介都會冇0左個bb,只要食得清潔,唔好食d細菌入肚就ok啦,大肚既時候, 好多時都唔想食野…我開始既時候我老公都係咩都唔比我食, 呢樣介口, 果樣介口, 搞到我冇野食到, 佢見我咩都食唔到既時候, 就開始放一d唔係高危既食物比我食, 例如飲幾啖汽水 (幾啖only), 食下d冇營養既食物 (雞蛋仔, 格餅), 當然我食完飲完就要食番d有營養但我唔鍾意既野(如奶…), 不過可能因為可以食番d我鍾意既食物 (少少), 個人開心d, 反而有番d胃口食野…所以我覺得唔好迫得自己太緊要, 因為我地係要enjoy懷孕過程, 唔係落地獄 (我真係有咁同我老公講, 點解一有bb我就好似冇晒人生樂趣)
o安琪拉o意見:
我生左2個小朋友,懷BB真係唔好飲凍野,因飲得多會令BB氣管收責,呼吸冇咁好,容易有哮喘,最好坐月後才飲啦.
9669意見:
我戒咗凍飲好耐啦! 出面D冰好污糟架!
wtl222意見:
其實咩都好啦..個個心閎體質都唔同, 不過好多時老人家講既野都唔會冇佢地既道理既…而家冇事唔代表永遠都冇事既….個個都想有健康既身體…所以打好個底係最重要既…等於後生時幾多度都可以得好少, 過多幾年就唔會咯….


text:
《立法規管加密資產,防止騙徒呃錢》
今日響網上睇到香港有騙徒用加密幣挖礦合約扼錢.其中有人聲稱可以挖 Filecoin...
Filecoin/IPFS 既作者 Juan Benet 係我既朋友,之前係 Stanford StartX 係同屆.IPFS 已經出左同埋用得,但係 Filecoin 係未出同埋未用得既.當呢邊既技術人仲忙緊既時候,騙徒就用左你個名義黎扼錢.都幾冤枉.
(btw, 現時響某 d exchange 買到既 "Filecoin" 只係期貨合約)
不過更大既問題係,現時香港公眾對於加密幣既了解只係局限於一係搵快錢,一係扼錢既二元理解.譬如關於香港 Filecoin 挖礦機既討論,常見既觀點一係就係全部加密幣都係騙局(錯),一係就係講有人投資 ICO 真係賺左好多錢(係,但係與 Filecoin 挖礦機無關).但係 IPFS 係乜,Filecoin 係乜,Protocol Labs 同 Juan Benet 係何方神聖,Filecoin mainnet 未運作但係響 exchange 買賣既 Filecoin 係乜... 呢 d 投資者最應該理解既野,竟然無人提.
傳統既證券或者金融工具,對於呢類問題既解決方法都著眼於對投資者既披露同埋對持牌人既監管.譬如如果有騙徒聲稱 Google 會出 H 股,然後話佢可以用賤價幫你買 Google H 股... 咁係無人會信既.因為如果真係有回咁既事,Google,香港聯合交易所,同埋傳統既財經新聞都會公報有關既資訊 - 而唔會走去搵個 KOL 去同你講.
加密幣既監管同披露響世界各地都開始有進展.譬如歐洲 Malta 最近有新既法例規定,以加密資產形式售賣既證券須要注冊.而注冊既其中一項規定係發行人須要將其 smart contract 內既條款翻譯成英文,以供投資者理解同給予法律訴誦既基礎.美國加州及特拉華州亦已經開始對以加密資產形式發行既股票或證券立法.
呢個情況意味住,隨住加密資產市場成熟,相關既持份者需要解決既問題將不再局限於技術 - 而要兼顧各地法規與及如何讓市場健康運作.


text:
全馬喺成個渣馬最長最辛苦嘅路程,全馬含有大量坐巴士嘅危機,一個唔小心抽筋,或者不幸撞牆,就好容易會上巴士去終點,不過相信參加得全馬一定會做足訓練,訓練量充足只係基本野,能唔能夠挑戰成功,最需要嘅仍然喺當日狀態,想順利完成唔會比人DNF,比賽前最好做足以下幾點啦!
1.保持自己配速
期待咗咁耐,終於要落場比賽心情一定相當興奮,一起步人人都大把力衝當然無咩問題啦,不過自己知自己事,要了解自己能力,確保到最後都有力可以堅持落去,唔好人衝你衝,保持自己預期配速就得.
2.私家補給
雖然路上補給站好多,基本上唔需要擔心無得食,反而要擔心適唔適合食,路上補給站多數喺香蕉同運動飲品為主,而依啲食物未必能夠快速補充所需能量,帶定三兩包適合自己嘅Gel方為上策.
3.適當補水
比賽過程中會流失大量水份,如果當日天氣比較凍,身體會無咁口渴,但係千祺唔好等到口渴先飲水,因為有口渴感覺,代表身體已經流先1-2%水份,當缺水情況問題出現,有機會引發抽筋等問題,最後就只有坐巴士啦~
4.輕便排汗衣著
早上氣溫相信都會偏低,喺寄行李之前可以先做好熱身,等身體升溫穩定,外套連行李一齊寄,如果當日溫度太低,可以著打底緊身衫褲保暖同時排汗,成個著衫策略以唔會跑到一半過熱為目的,計錯咗可能想除都無機會.
5.帶定雨褸
過往都有試過跑跑下落雨,雨中跑步加上寒冷天氣,身體需要用大量能量保持體溫,持續落去可能會出現低溫症,最後就只有退賽一路.


text:
今日我地學校開小一新生家長會,作為一個小小嘅書記,當然冇乜特別工作,只係留係校務處STAND-BY.
原本都冇乜問題,一路都好平平淡淡,點知到差唔多完嘅時候,就有遇到件衰事,真係激死我啦!
個家長會係四點鐘左右就完結,之後家長就要攪一輪出年嘅校服,校車登記......等等.
係依個時候,有一個家長衝入嚟校務處 ,話佢係剛剛嚟冇開到家長會,要我講番晒家長會講過D乜同派個D乜,等佢知道哦!
因為我成個下午都留左係校務處,當然唔知係講過乜,同老師又冇同我地講過內容係乜.所以我唯有好有禮貌同家長講:唔好意思,因為我冇去聽到個會,所以唔係太清楚講過嘅內容,不如你出去問吓D老師,睇吓佢地可唔可以幫到你.(因為出面有好幾位主任級老師企左係度)
點知...個家長又係度罵:又係你地D老師叫我入嚟,依家又叫我出去問,究竟你點呀,你點做野呀?
聽完真係火到嚟埋,但又唔可以話番佢.我就立即請個工友姐姐叫個主任入嚟同番個家長講啦!嘩~~個家長真係....一見個主任入嚟,個態度就180度改變.
當個主任處理完個家長之後,就問我乜事,好在個主任都好好人,知道係乜事,仲話唔係我問題,叫我唔好埋佢.
好在依個主任明白事理,如果換左第二個,又一定話係我錯呀!
雖然,個主任冇話我,仲明白我處境,但都真係好鬼嬲呀~~點解D人變面咁利害呀,真係唔夠一分鐘,個面口就可以有咁大改變呀!
仲有...點解一有問題就入晒嚟找我地呀!我地雖然係最前線,但唔係最多資料呀~~有好多野其實我地都唔知呀!唔好成日都係咁啦!


text:
[港] 小廚・美食 - 綠豆瑤柱咸蛋黃咸肉糭,鴛鴦燒賣
相比起流沙黃金乜嗰種鹹蛋黃
都係鍾意個鹹蛋黃正正經經咁擺晌月餅同糉裡面
鴛鴦燒賣 | 綠豆瑤柱咸蛋黃咸肉糭
响隻糉要加熱前
先食咗佢啲名物燒賣先
鴛鴦係指原味魚肉燒賣拼藥膳燒賣
魚肉燒賣有淡淡魚香加上彈彈牙都唔錯
不過硬係爭咁啲嘢咁
而家藥膳燒賣就顯得非常好食
相對原味無咁彈牙然而個味道超香
食完好似好補咁哈哈哈
响我食完啲燒賣仲等緊隻糉嘅時候終於發現差咁啲乜
係辣油!我完全唔記得咗叫加辣油!!!
竟然犯咗個咁嚴重嘅錯誤(不能原諒)
但係唔知係咪咁就更突顯藥膳燒賣個味真係好出
下次,我一定會加返辣油啊啊啊~
因為冇得蒸,就烚啦!
又好彩本身隻糉扎得好實
就算咁烚都唔會好濕咁
一篤開就見到舊肥豬肉哈哈哈(滿意)
每朝新鮮整加上好足料又大隻所以唔會唔好食
除咗勁香嘅肥豬肉
仲有軟糯嘅去邊綠豆
整粒瑤柱同靚到爆嘅爆沙鹹蛋黃
係嘅,隻糉我一個人自私食食完係要懺悔
(食糉仲係砂糖派唔係豉油派)
之後飲咗一巨杯decaf嘅detox薄荷綠茶
啊!又咁講… 食完又唔覺得好漏好滯咋喎
啪完糉飲埋啖茶行去拜山就啱啱好
端午節,屈原真係L得好~(呵呵)
呃~ 之後終於買返個加咗辣油嘅
個辣油果然係名物!
裡面有好香嘅辣味加上一啲都唔孤寒炒香嘅滿滿蝦米
配返原味彈彈牙魚肉燒賣真係好好味(超推!)


text:
星期二晚 Miss Cheng 打電話俾我,想問我攞個舊同事個電話號碼,可惜我根本無同佢聯絡,俾唔到 Miss,跟住我就順便問佢幾時得閒出嚟,約埋 Winnie 一齊食飯,點知佢話約我星期四喎,但係 Winnie 都仲未好番,所以今次就得我一個單刀赴會.
上次同 Miss 講好咗,以後每次見面都會整一樣嘢食俾佢,但係呢次約得咁即興,又得咁少時間俾我整嘢,一定要整個簡易快手嘅.突然間諗起上星期喺 Louisa 屋企食過佢細妹喺法國帶番嚟嘅 macaron,係用果醬餡代替 butter cream,食落都幾好味,加上之前 Louisa 叫我喺佢屋企自己試整 macaron 時,因天氣太潮濕而做唔到,所以我就想再整多一次,睇吓掂唔掂,如果 OK 就順便送埋俾 Miss 啦!點知真係撞手神,俾我整到裙邊喎,嘩,真係開心死我呀!!!
你哋睇,雖然外型樣衰咗啲,但真係做到有裙邊 o架!
材料:
蛋白 1隻
糖 16 克
他他粉 1/8 茶匙
糖霜 77 克
杏仁粉 50 克
榛子粉 少許
柚子芒果醬 適量
以上材料份量可做 10 件杏仁餅.
食譜由 Ah Sa 提供.
- 先將蛋白,糖同他他粉用打蛋器略為拌勻,之後放入雪櫃內雪 30 分鐘以上.
- 杏仁粉同糖霜過篩 2 次;榛子粉放入焗爐,用 160 °C 焗 3 分鐘至香,備用.
- 蛋白混合物喺雪櫃度拎番出嚟,之後用電動打蛋器打至八成企身.
- 將杏仁粉同糖霜一齊篩入蛋白霜內,用膠刮混合拌勻,直至混合物表面有光澤.
- 唧袋內放入一個直徑 1 cm 嘅唧咀,然後放入杏仁蛋白霜.
- 喺鋪上入爐防黏紙嘅焗盤上唧出約 3 cm 直徑嘅杏仁蛋白霜,灑上焗香榛子粉後,
放室溫 30 分鐘,等到蛋白霜表面風乾.
- 風乾後,將杏仁蛋白霜放入已預熱至 140 °C 嘅焗爐內先焗 10 分鐘,之後立即調低
至 100 °C 繼續焗多 5 - 10 分鐘.
- 杏仁餅出爐攤凍後,搽上適量果醬,再合上另一塊杏仁餅即成.
本來都諗住唔 post 啲相上嚟俾大家睇 o架喇,因為真係唧得勁樣衰囉!
不過唔緊要啦,就當係提供笑料俾大家啦!
焗第一盤時,係跟 Louisa 俾我果個食譜嘅爐溫同入爐時間嚟焗,
但係就全軍覆沒,全部燶哂!因為我個焗爐個爐火係
比較熱,不過都有裙邊呀!
第二盤唧得好少少,始終都係因為蛋白打得唔夠挺,太瀉身喇,
所以好難控制,呢頭唧落去,果頭就已經開始瀉喇!
而呢盤就跟 Rachel 本《為您做甜品》個爐火同時間嚟焗,即刻掂哂!
好彩最終出嚟效果都唔太差啫!Louisa 呢個食譜真係好得,好多 blog 友都要整好多次先至成功整到,但我整一次都算叫做 OK 呀,如果你哋有 click Ah Sa 條 link 嚟睇,你哋就會見到佢已經整過幾次,次次都好成功,仲整得好靚 o添!
兩件 macaron 加一細樽柚子芒果醬,就係今次送俾 Miss 嘅伴手禮.
Notes:
- 可用任何自己鍾意嘅果醬嚟整,不過小弟強烈建議最好用味道較酸嘅果醬,可以平
衡一下杏仁餅嘅甜度.
- 雖然糖嘅用量比較多,做出嚟嘅成品味道亦比較甜,但絕對唔可以隨便減少用糖
份量,因為糖份多寡會直接影響馬卡龍焗出裙邊.
- 於室溫風乾時,一定要乾到完全唔黏手先至可以入爐焗.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


text:
上星期介紹名古屋酒店嘅時候,賣咗個小小嘅關子,同大家講過今次旅途嘅主要目的就係去立山黑部睇雪~所以今次除咗喺名古屋住幾晚之外,亦喺富山住咗兩晚.我覺得由富山市區往返立山比信濃大町嗰邊方便啲,而且酒店選擇亦都比較多,所以就決定以富山為據點,展開今次立山黑部之旅啦~
為咗方便搭火車,選擇酒店嘅時候都盡量以靠近富山站為基礎.電鐵富山站同JR富山站拍住一齊喺左右,咁樣就無論係搭車往返名古屋定係去立山,都一樣咁方便.富山站週邊近嚟有唔少新酒店開幕,例如今次住宿嘅富山站前大和ROYNET 酒店就係其中之一~距離車站大約兩個街口嘅佢哋,今年四月初先開張,所以六月初住嘅時候都仲係新簇簇㗎!
由富山站南口行過嚟好容易就會搵到酒店~一樓係餐廳同24小時營業嘅便利店,搭????上到2樓先係大堂,拍房卡再上就係客房嘅層數.據升降機內嘅說明,因應當地條例所限,不論上落嘅時候有無人撳掣停喺2樓,升降機每次都會喺大堂層打開????門.相信咁樣嘅要求可以保障到住客嘅安全,等大堂職員能夠盡早提供協助.可能會有人覺得麻煩,但我又覺得咁樣嘅安排都唔錯.大堂設有閒坐區,有電視同一啲雜誌.等辦手續嘅時候,都留意到酒店有招待旅行團入住,所以大堂同升降機偶然會比較繁忙,但就未至於會構成不便~
今次住標準房型-Standard Double,面積已經有226呎起,以商務酒店嚟講都真係算幾大~活動空間唔算太多,因為洗手間嘅 Size 都比較大~就算係咁,房裡面都仲有枱櫈可以坐吓同做嘢,甚至乎連熨褲板都有,設備好齊全!
酒店唔算高,所以窗外景觀相對有限,例如今次嘅房就對住後街嘅多層停車場.另一邊嘅房會望返車站對出嘅大街,可以睇到電車駛過~酒店隔音方面做得唔錯,所以喺房裡面唔多覺有車輛經過嘅聲音,又或者係走廊其他住客嘅聲音.
房內嘅洗手間非常大,嚴格嚟講佢嘅間隔唔算係乾濕分離,只可以分為浴室同廁所兩個部分.浴室部份有浴缸亦都有淋浴設施,而且仲係 Rain Shower 嚟添!浴室部分可以另外上鎖,唔介意嘅話,其實洗手間都可以同時 Share 用嘅~以商務酒店級數同價錢,佢嘅洗手間可以話係做得好好,無挑剔嘅地方.
今次房價仲包咗自助早餐,所以可以同大家分享下佢哋嘅早餐~早餐喺地下嘅壽司店供應~朝早就無壽司食啦,取而代之係各式各樣嘅小菜同單品!佢哋有一部份嘅食材都係當地美食嚟,例如係螢光魷魚,魚板,魚卵等等~想食西式早餐亦都有唔少選擇,即使我略嫌做得唔夠和式咁出色,其實都算唔錯㗎~若果大家安排到嘅話,就喺呢度食完早餐先展開一日嘅行程啦!
總括而言,富山站前大和ROYNET 酒店嘅位置係佢哋最大嘅賣點!而且價錢唔貴,係一個抵住嘅選擇~如果大家都係同我一樣計劃去立山玩嘅話,咁就不妨選擇住喺呢度,嘆個靚早餐吖~下星期再同大家分享立山黑部嘅行程,大家記得留意~
大家如果你有任何關於旅遊嘅問題,歡迎您留言或者Inbox問㗎~
富山站前大和ROYNET 酒店官網 (日文):www.daiwaroynet.jp
電話:+81 076-471-6422
參考價錢:連稅每晚約港幣 919 元 (包兩位自助早餐)
地址:富山県富山市桜町1-3-1
交通:由 JR 富山站南口步行約3分鐘即達.


text:
提起香港女藝人章小蕙,好多人嘅第一反應,肯定系鐘鎮濤嘅前妻.曾經喺同鐘鎮濤結婚期間呢出軌香港商人陳曜旻.章小蕙嘅舊愛陳曜旻日前喺香港逝世,享年80歲.
陳曜旻曾系香港知名嘅制衣商人.陳曜旻后生嗰陣都拍過電影,曾經同謝賢同系屬於一家演藝公司.陳曜旻曾有兩次婚,第一多個老婆系朱韻琴,第二多個老婆系钟璧澤.
陳曜旻最為人所熟知嘅應該系與章小蕙嘅婚外情,呢段婚外情喺當年經常見報,轟動成個娛樂圈.因為章小蕙當時同鐘鎮濤喺婚姻關系中,而陳曜旻都冇離婚,所以系雙雙婚內出軌.最近陳曜旻嘅死訊系由專欄作家提及,表示聽講前幾日佢喺屋企自然身亡.
章小蕙,都系一位半生傳奇嘅女子.佢曾就讀于名校瑪利諾修學院,學校喺加拿大具有好大嘅影響力,章小蕙修讀時裝設計系.1987年,24歲章小蕙與知名歌手鐘鎮濤閃婚,當時嘅婚禮辦得好豪華.育有一仔一女,系婚內章小蕙就出軌有婦人之夫陳曜旻.
1997年,亞洲金融危機,章小蕙同鐘鎮濤投資地產失敗,爭落2億5000萬港紙嘅債務.
1998年,陳曜旻與第二多個老婆鐘璧澤結束16年婚姻,隨后自璧澤癌症發作,向媒體控訴章小蕙橫刀奪愛.喺第二年,鐘璧澤因受打擊太大,生cancer過身.跟住章小蕙同鐘鎮濤都離婚,個仔同個女都由鐘鎮濤撫養.
而后尾章小蕙小三轉正,1999年曾控告陳曜旻虐打佢,章小蕙稱元旦節,陳曜旻喺美國打巴掌佢,聲淚俱下要分手,但系之后又同陳曜旻和好如初繼續拍拖.
2002年鐘鎮濤申請破產,章小蕙當時打官司擺脫債務,而且仲講出咗一句名言,“飯可以唔食,衫唔可以唔買.”多年之后,陳曜旻都因為經濟問題申請破產,章小蕙都選擇同佢分咗手.陳曜旻可謂系人財兩失,退休之后嘅佢定居上海,多年未曾蒲頭.
陳曜旻喺當年曾擁有豪宅同名貴嘅露營車,而陳曜旻嘅女陳小韻喺多年前接受訪問嘅時候,表示章小蕙破壞咗自己嘅家庭幸福,令老豆喪失理智,最后破產.
鐘鎮濤喺2014年迎娶咗范姜,佢喺鐘鎮濤破產嘅時候一起,幫佢還咗一億几嘅債務.對方為鐘鎮濤生咗兩個女,還清債務嘅佢哋,而家一家生活幸福.
章小蕙與陳曜旻分手之后,曾喺2004年出演過大尺度電影,后來移居美國洛杉磯低調生活.佢承擔咗仔女嘅學費,只系關系比較疏離.
章小蕙而家成為咗內地嘅網紅,喺當年章小蕙擁有較好時裝觸覺,鐘意名牌,試過畀亦舒,蔡康永等公開的稱贊過.而家章小蕙介紹嘅牌子都有好多人關注,佢重有“帶貨女王”嘅稱號.


text:
「裝修前準備~暫住,暫存」
裝修前有好多野要準備,其中有兩樣野比較多人忽略.第一係暫住;第二係暫存.
先講第一樣,如果你間屋係住緊想裝修,暫住呢樣野就係你第一樣要考慮嘅野.去邊住呢? 要住幾耐呢? 一般情況,住宅裝修大約需要 2~3 個月,你可能會講 “師傅話個半月起貨 WOR”,無錯可能師傅真係可以個半月起貨,不過計埋你搬出,搬入,執手尾,實質 2~3個月無走雞.
即係話你要搵一個地方可以暫住 2~3 個月,其實住親戚朋友屋企或者酒店都可以,不過同時間你就要諗第二樣野,保留嘅野要點樣暫存呢? 講到保留物品,首先要講,到底你嗰件野係咪真係需要留呢? 一裝修你就會發覺會搵到好多已經幾年冇掂過嘅野,到底係咪要留呢? 呢個話題我地之後再講.講番要搵地方暫存,如果你住酒店或者親戚朋友屋企的話,通常都唔會夠位比你暫存埋啲雜物.所以你可能要搵迷你倉之類黎幫你喇.
呢兩樣野其實會影響你的預算,所以大家都應該計埋呢條數.如果預算鬆動,其實有啲設計公司係可以提供埋暫住同暫存服務,大家搵設計公司時不防可以考慮埋呢樣野.
工程小知識
鏡面霧氣
我相信大家都試過,沖完涼之後,成塊鏡都係水氣.抺完過幾秒又再濛過,想梳個頭都攪一大餐.咁到底有冇方法解決呢?
其實係有嘅,市面上係有一啲鍍膜產品可以令到鏡面唔會有水氣,效果係唔錯的.一般汽車擋風玻璃用嘅鍍膜都可以做到,不過有一個缺點,就係你大約每 3~4個星期就要做一次,同埋唔可以經常抺佢.我相信唔算難處理,所以有呢個問題嘅朋友,不防試試.
謝夫
#PT201839004


text:
#寫出你遊歷 #hutchgo資助旅費1000蚊
一提起杜拜,腦海中最先諗到嘅一定係呢一座沙漠奇蹟之城,風格好獨特嘅摩天大廈.呢啲高樓大廈各有特色,帶黎極大嘅視覺衝擊,真係吸引我哋每一個人過嚟一探究竟.
杜拜係一個係喺沙漠中嘅城市,建築設計上佢有西方嘅大膽,亦都有東方嘅嚴謹,呢種設計融入左沙漠嘅熱烈同埋大海嘅內斂,因為佢用咗好多意想不到嘅風格,不斷創造左好多個新嘅世界第一,演繹着屬於自己嘅獨特魅力.用言語真係冇辦法講到佢究竟有幾吸引,大家嚟睇吓相啦!千祈唔好被嚇親!!!
我哋嚟到呢個世界第一高嘅哈利法塔!
呢個哈利法塔係喺Mission impossible都有出現嘅個座塔,哈利法塔!呢坐塔高828米,係世界第一高嘅大廈,喺迪拜中心就可以一眼見到㗎啦!快D跟我上去感受下個種高度啦
呢個最高塔嘅升天電梯,其實2分鐘就可以去到124層嘅觀景台,真係不愧為世界上最快嘅最高嘅同埋最震撼嘅電梯啊!等我可以望吓呢個城市嘅面貌,企係最高點俯瞰着呢個城市嘅一人一木
喺呢座大廈望出去,覺得成個都拜都係我啲腳下面,我哋可以見到呢個城市嘅繁榮,海天相連,所有建築物都成為咗一條弧線.你會覺得好似自己係上帝,喺度俯瞰全呢個世界,而心裏面嘅只會有震撼兩個字.D建築物好似一個又一個玩具積木咁!
杜拜購物中心,奢侈品嘅大都會
呢個杜拜購物中心係尼杜拜一定要打卡,同埋血拼嘅一個商場,任何嘅大牌子都會喺度搵到,所以,來到呢個購物天堂一定係買買買!肯定唔會令你失望嫁啦,而且歐洲好多斷貨嘅款式都可以喺呢度搵到架!一定可以找到你想要嘅款式!
杜拜購物中心集合左食玩同埋買,呢邊都有好多玩嘅區域,其中最出名嘅就係呢個杜拜水族館.佢唔係一般嘅水族館,而係一個相當有50個足球場面積三層樓高嘅一個水族館!呢度有超過33,000隻腳海洋生物喺呢度住,嗰種震撼,真係要來一次先可以感受到果種令人鴉雀無聲嘅奇蹟.你看下,D人都要抬高頭先可以影到相架!
坐直升機俯瞰成個棕櫚島
好感謝公司呢次安排的直升機體驗,今次好有幸嚟到呢度可以上飛機俯瞰下你覺得世界第八奇蹟嘅人工島,亦都係呢個世界最大嘅陸地改造項目之一!成個到有好多間酒店商場,同埋遊樂場所.真系有種整齊得尼有點隨意嘅感覺!
坐直升機俯瞰呢個島,你會發現呢個島好似枝葉咁鋪左係阿拉伯灣上面,佢哋規劃得好整齊,顏色豐富嘅建築,仲令佢睇相似一個未來感十足嘅奇妙世界.可以親眼係空中俯瞰着呢個人工建築同埋自然景觀互相碰撞共存嘅畫面,將令人覺得10分震撼!
非一般嘅遊艇體驗
上完天,就要落下海啦,打開另外一個杜拜.喺遠距離望住,覺得好清澈嘅海洋,而家我哋喺近距離咁樣,摸拜下一個海洋嘅神奇領域,見到好多好多聞名世界嘅建築物!
坐住遊艇,望著碧海藍天,用最寫意嘅方法你睇下呢個令人咪到嘅杜拜風光.可以見到海嘅零一邊係為咗迎接2020年的杜拜世博會,所見嘅杜拜眼,佢係呢個世界上最大嘅摩天輪!看到尼個景色,真的好似一幅畫!!
睇住杜拜嘅摩天大樓,真係好有意思,好似呢個沙漠中嘅城市都係咁獨特嘅,成日都着用一棟棟唔同嘅形狀,去嘗試與個天接觸,挑戰着呢個世界嘅高度,創造出一個又一個嘅世界第一!
卓美亞古路市集,一個傳統嘅露天市場
呢個市集,佢個風格好似傳統嘅市場咁,一個又一個嘅攤位被佈置成老式嘅阿拉伯市集,大部份商品都帶着濃烈嘅阿拉伯風味,有旅行紀念品,亦都有當地常用嘅產品,仲係見到不遠處嘅帆船酒店,另外一個杜拜嘅地標!尼兩個景觀真是形成了鮮明嘅時代差別
市場裏邊嗰種嘅手工藝品都應有盡有,係一個買當地特色紀念品嘅好地方,呢到好有中東嘅感覺,中還原咗阿拉伯市場嘅風貌,行走之間,好似有種穿越時空穿越地方嘅感覺!同之前嘅摩登都市有著截然不同嘅感覺!!
個D衣服真係有D中東味道,首飾的顏色都有D太過於鮮豔,所以我就唔買啦,不過大家都可以考慮把唔同嘅中東的味道帶回家!
希望可以再來到杜拜
每次嚟到杜拜都有唔同嘅收穫,而呢次嘅收穫就係上天下海見到呢個城市嘅美貌,有來至世界之癲時尚潮流,亦都有海水同天空融合嘅震撼,甚至有沉澱嘅古老文明同埋虔誠嘅信仰,令到所有收穫都襯托起杜拜係一座日新月異嘅活力都市,我期待2020年到杜拜世博會,我會再來到呢個奇蹟之城!


text:
睇見今日小小豬係幼稚園玩得咁開心,佢都應該好鐘意,我都希望佢第日返學時都可以今日一樣咁開心,有一個愉快嘅幼兒學習生活.唔經唔覺又一個月,小小豬已經踏入等十九個月啦!
原本都想趁今日我同大肥豬放假帶小小豬去玩,不過無奈地個天氣真係唔多合作,凍凍地又落毛毛雨,所以最後都打消左個去玩念頭,等天氣好啲先,真係好想太陽伯伯快啲開工,咁我地先可以去玩過痛快呀!
雖然冇得出去戶外玩,不過我地都有一個少少地嘅節目,就係屋企附近間幼稚園舉行開放日,安排左啲攤位遊戲,玩具教材...既然有得去玩,所以我地就帶左小小豬行吓,一嚟唔洗成日困係屋企,二嚟可以俾佢去啲幼稚園玩吓,感受吓返學嘅氣氛.
一入到學校,依個小小豬就俾啲車仔吸引住,睇佢玩得幾開心,不停換車車~
基本上我地想去玩啲攤位遊戲都冇時間,因為小小豬實在太鐘意啲車車,仲玩到唔願走添.最後我地都只係玩左兩個攤位,得到兩份小禮物(紫菜一片同擦膠一粒)~
玩左一個鐘左右,因為小小豬夠鐘食飯飯,所以我地就走啦!
睇見今日小小豬係幼稚園玩得咁開心,佢都應該好鐘意,我都希望佢第日返學時都可以今日一樣咁開心,有一個愉快嘅幼兒學習生活.
我地返到屋企,打開信箱就見到有一份小郵包.原來係CARMEN姐姐送俾小小豬嘅小禮物,兩件好靚嘅小小豬至愛...米奇衫仔呀~
哈哈...其實可能係早幾日就收到,不過因為一直冇開信箱,所以今日先收到.不過咁都好,依兩件衫仔正好作為十九個月嘅小禮物.多謝..CARMEN姐姐!


text:
成日幻想,若果一大班人衝埋去,啲傻鳩警曱係會驚到走
根住發現自己響香港
雖然個個都係同一套衫, 其實唔同部隊嘅戰鬥力係有差別
唔識驚群眾嘅部隊只係少數
列隊步操咁操過去,韓國人做過....
冇裝三五粒TG就88
水炮車 裝甲車嚇到走
催淚彈嚇到彈開
啲警曱一隻搭住另一隻個膊頭,依啲動作反映咗佢地係緊張
佢地緊張,係因為後面個陣未砌好,佢地唔肯定自己安全
若果依啲時侯,有一班人唔怕死痴咗線咁衝上去,佢地第一時間反應一定係開佢地手上面把槍
但係如果開完槍,都唔能夠制止班人衝上去,而對該名警曱嘅威脅會響數秒內去到佢地面前,佢地係咪都會咁淡定?
若果最前面個條友開始縮,而佢後面條友夠定,搭住佢膊頭頂住佢,陣就唔會散
但係若果連第二線條友都感到受威脅想縮呢?衝埋嚟嘅人五秒內就會去到佢面前,本身緊張加上短時間內對佢造成嘅壓力,會唔會嚇到佢仆街?
若果頭二線都開始淆底,後面又頂唔頂得住?當個陣開始亂,指揮嘅警曱又有冇能力控制場面?
當然,上面依堆咁嘅嘢全部都係幻想,由頭到尾都係最佳情況嘅假設,更加唔apply to 死物入面嘅警曱(因為你無對佢本人造成威脅吖嘛)
由頭到尾我都覺得只要對本人造成威脅,無人會頂得住.
Summary:唔怕死咁衝 警曱就會驚到走
假設真係衝完走晒 出坦克車就返屋企瞓?
下一步係點?
Summary:唔怕死咁衝 警曱就會驚到走
假設真係衝完走晒 出坦克車就返屋企瞓?
下一步係點?
咁的確係,純粹為啖氣
Summary:唔怕死咁衝 警曱就會驚到走
假設真係衝完走晒 出坦克車就返屋企瞓?
下一步係點?
你迫到佢出坦克車, 咁已經去咗下個step啦
Summary:唔怕死咁衝 警曱就會驚到走
假設真係衝完走晒 出坦克車就返屋企瞓?
下一步係點?
咁的確係,純粹為啖氣
所以有人會建議暗殺休班曱
死少好多人 成本效益高
不過難度好高 暫時都係FF
細良喲Fd?
細良喲Fd?
佢叫你坐低喎...
根住發現自己響香港
回想下上次荃灣屠龍小隊
雖然我哋數碼暴徒小隊已經夠成員,但好想破例收埋你
等我好消息
雖然我哋數碼暴徒小隊已經夠成員,但好想破例收埋你
等我好消息
我係坦
求組隊
之前7月定8月尖沙咀咪試過一次 成班一齊喊123衝 衝咗幾步就停低 啲狗淆到退後咗
但唔知點解之後冇再有依啲組織
啱啊你喺香港
廣場革命
食黃店
之前7月定8月尖沙咀咪試過一次 成班一齊喊123衝 衝咗幾步就停低 啲狗淆到退後咗
但唔知點解之後冇再有依啲組織
退後都唔代表一定係淆
啲狗成鳩日以退為進
之前7月定8月尖沙咀咪試過一次 成班一齊喊123衝 衝咗幾步就停低 啲狗淆到退後咗
但唔知點解之後冇再有依啲組織
退後都唔代表一定係淆
啲狗成鳩日以退為進
係真係淆 退咗勁後 有啲係跑住退
奇就奇在依次之後冇曬類似組織
一年前開post
標題:成日幻想,若果一大班人衝上去圍毆落單狗,佢哋就會收皮
內容:跟住發現自己喺香港
雖然我哋數碼暴徒小隊已經夠成員,但好想破例收埋你
等我好消息
我係坦
求組隊
求後入
Summary:唔怕死咁衝 警曱就會驚到走
假設真係衝完走晒 出坦克車就返屋企瞓?
下一步係點?
咁的確係,純粹為啖氣
所以有人會建議暗殺休班曱
死少好多人 成本效益高
不過難度好高 暫時都係FF
首先要有武器
最低消費都係手槍啦
雖然我哋數碼暴徒小隊已經夠成員,但好想破例收埋你
等我好消息
我係坦
求組隊
求後入
有冇來去如風既火箭兵團小隊


text:
撰文:業餘空少飛Sun | 圖片:新傳媒資料庫,電影劇照
快閃日本大媽大叔團
話說公司有一班機係經台北去名古屋,早機去晚機返.雖然經台北轉機時要做多一次上客落客,但係由於停留時間有成足足 24 小時,夠晒成班港男港女買晒成個日本返香港,所以呢個 pattern 喺同事之間都係非常受歡迎.但係唔講唔知,呢個pattern除咗受我哋成班同事歡迎之外,仲好受一班台灣叔叔阿姨歡迎.
「喂霞姨乜咁啱呀,又係你呀!」
當時仲好新好 green 嘅時候試過做呢班機,台北上客時已經留意到有好多上咗年紀嘅叔叔同阿姨上機,睇佢哋一個二個都輕裝上路,行李櫃基本上都冇乜手提喼,心諗唔通全部都寄晒艙?
好啦,到第二日回程喺名古屋上客嘅時候,又係一大班上咗年紀嘅叔叔同阿姨.咪住先!好似有啲熟口熟面,睇真啲直情係同昨日一樣嘅嗰班客人添喎!有幾個連衫都冇換添呀!
仲有個伯伯笑騎騎咁同我講:「又見面了!」
唉!點解會咁嘅????
唔通我好似《死亡無限Loop》套戲一樣,穿越咗返去昨日?咁我點算呀?係咪要拍《乘客無限Loop》?
原來全團人快閃日本係為……
事有蹊蹺,即刻返入 galley 同阿姐彙報先.點知阿姐擺出一副「少年,你真的太年輕」嘅表情,
佢話:「係呀,呢班機成日都載啲團去打胎盤素針㗎!」
咁啱其中一團個領隊就喺 galley 問緊阿姐有冇興趣都 join下呢個團.咁老實講,阿姐都好似有啲需要……我都係返出去招呼客人先,唔好阻人發達.
知道發生緊咩事之後,我即刻識趣同嗰班無限loop嘅客人打招呼:「你今天氣色真好喔~」


text:
豐年路站
豐年路站(粵拼:fung1 nin4 lou6 zaam6;英文:Fung Nin Road Stop)係輕鐵嘅一個車站,喺香港新界元朗區青山公路同埋豐年路交界附近,為豐年路同元朗廣場一帶嘅居民提供服務.
車站結構改
- 停靠2號月台列車均須停喺指定位置上落客.
車站月台改
豐年路站本身淨係包括兩個側式月台及連接過路處或者行人天橋嘅行人路,係唯一響青山公路(元朗段)而兩邊月台並列嘅車站.
由於呢段路線嘅輕鐵路軌起喺青山公路元朗段最中間嘅兩條行車線上,所以路軌側邊嘅月台都係起喺路中間.東行同西行嘅1號同2號月台喺豐年路附近嘅行人天橋同埋青山公路一組行人過路處嘅中間.
此站曾經喺2000年嘅輕鐵月台改善工程中擴建,主要係連接行人天橋嘅行人路同埋喺兩個月台向西面增建一卡列車嘅長度以容納多一架列車.現時2個月台長大約60米,可以同時停泊3輛輕鐵單卡.1號同2號月台嘅擴建部分分別喺2000年7月12日同埋7月13日啟用.
車站周邊改
- 元朗廣場
- 元朗警署
- 元朗賽馬會健康院
- 元朗民政事務處大樓
- 元朗(西)巴士總站
- 朗屏站
鄰接車站改
接駁交通改
歷史改
豐年路站喺輕鐵初初起嗰陣同步興建,喺1988年9月18號啟用.車站啟用初期原本叫大會堂站(因為位置接近元朗大會堂),及後改名做豐年路站.
利用狀況改
本站跟住輕鐵喺1988年啟用.雖然同元朗市中心距離稍遠,但係附近有元朗廣場同埋唔少學校,多年嚟人流逐步增加,甚至不勝負荷.九廣鐵路公司作出多項措施,包括開通兩個月台通往行人天橋(因為行人天橋係後期加建嘅)嘅兩條新樓梯,將兩個月台擴闊同延長至容納3架列車,喺2號月台實施唔同路線喺唔同位置上落客等,擠迫情況先至有改善.


text:
打邊爐嚟講,湯底絕對係靈魂精髓,一個好嘅湯底,能夠令各種食材同配料變得更加鮮香甜味.今次要介紹嘅兩間九龍區火鍋店,一間主打滋補養顏湯底,另一間麻辣,養生兼備,作君選擇.
炊水薈(油麻地)
打邊爐個個都係邊「炊水」邊吹水.炊水薈每日12點後都有多款雞煲同火鍋選擇,既有麻辣口味,亦有養生款式,就連辛辣程度都有得揀,想同朋友喺九龍旺區搵間坐得耐啲嘅餐廳吹水食嘢,可以諗諗佢.
四川麻辣雞煲
雞煲份量都幾大,適合2-4位享用,辛辣配料全部由四川送運,包括有兩款唔同嘅四川花椒同乾辣椒等,香麻兼備.餐廳選用肉質嫩滑,味道鮮甜嘅三黃雞製作,而且重會喺客人面前即刻炒兩炒,爆香洋蔥,有埋視覺同嗅覺嘅加持,食慾更加提昇.
水魚文昌雞鍋
選用肉質較煙韌嘅野生水魚,同埋文昌走地雞製作,兩者都比較有嚼口,而且互相增加鮮甜香味.師傅喺熬煮湯底後更加入花雕酒,使層次變得豐富,食出陣陣酒香.
花膠雞煲 (大)
平時打邊爐成日都好想飲埋個湯底,但又怕熱氣又怕太鹹,呢個花膠雞煲就可以喇.每煲都有一整隻雞,加6個花膠筒,夠晒足料.花膠更加係預早兩三日已經發定,連埋雞腳,豬筒骨,藥材等熬煮8個鐘,湯底煲到融晒,相當清甜,絕對值得喺未淥任何嘢之前,嗶返碗飲下先~
水煮牛肉鍋
滿缸紅嘅水煮牛肉鍋,單睇色澤已經足夠令一眾辣椒仔女拜倒裙下,深紅色嘅紅油,加埋鋪滿面嘅辣椒,已經為佢嘅刺激做咗預告.水煮醬由師傅自家炒製,牛肉,配料等索盡精華,香辣惹味.
酸菜龍躉鍋
最後要介紹嘅係酸菜龍躉鍋,師傅話特意選上約30斤重嘅龍躉,咁先至會夠多肉,夠魚香.果然不負眾望,厚厚嘅魚片啖啖肉,混埋花椒辣椒同酸菜等,酸辣開胃.
尚膳養顏滋補鍋(旺角)
香港人一年四季都要打邊爐,既然要食,不如食吓啲養生嘅,旺角呢間火鍋專門店以各式真材實料嘅滋補湯底為賣點.裝潢方面深木色為主,好古色古香,座位寬敞以屏風作間隔,私隱度都幾高,打邊爐都打得零舍舒服喇.火鍋配料方面都好高質素,如手切牛肉及手工丸類等,部份食材更可以點半份,就算兩個人食都可以試多幾款!
鴛鴦鍋(尚膳養顏美人鍋+麻辣鍋)
招牌養顏美人鍋以金華火腿,老雞,赤肉及多款滋補藥材熬製而成,鍋內仲有埋烏雞同埋女士們最愛嘅桃膠,味道清甜濃郁,營養豐富又夠晒滋補!如果想試多一個湯底,餐廳推薦美人鍋配上麻辣鍋,呢度嘅麻辣鍋係台灣風格,香辣帶麻唔會嗆喉,可以直接飲用,加埋台灣直送鴨血及吸湯嘅冰豆腐,好足料.
滋潤魚雲靜心鍋
平時鍾意飲魚湯,呢個滋潤魚雲靜心鍋就啱晒.湯底以川芎,白芷,天麻,新鮮魚頭,竹絲雞,老薑,白胡椒粒及當歸等藥材熬成,藥材味唔會蓋過魚嘅鮮味,有頭風及偏頭痛人士飲就最適合.不過溫馨一提此湯底不適合孕婦食用呀.
酸菜白肉鍋
如果想食啲開胃嘅湯底,酸菜白肉鍋由自家醃制酸菜配上新鮮豬骨湯,味道酸香濃郁令人愈食愈開胃.鍋內有埋五花肉及寛粉條,前者肉味濃厚帶有陣陣酒香,酸菜湯底中和返五花肉嘅油膩感;後者就煙韌Q彈,就咁食個鍋嘅食材已經好滿足!
薑母鴨湯
台式傳統湯底,具有暖身及軀寒效果,食落滋而不膩,溫而不燥.以新鮮米鴨,豬骨,老薑及多款上等藥材如桂枝,川芎,人参及紅棗等大火熬足12小時,適合平時手腳冰冷人士飲.
椰子雞鍋
清甜嘅椰子雞鍋以新鮮椰青水,老椰子肉及海底椰慢火熬煮,特別一提餐廳選用湛江走地雞,呢種雞係食穀米及草長大,生長速度慢,所以肉質嫩滑,雞味香濃,簡單點一點沙姜醬汁已經好好食.
心動不如行動!有興趣就快啲約埋三五知己去嘆下美食!快啲bookmark定啦!
*以上圖片只供參考,所有食品以實物為準. 食品供應因餐廳而異


text:
每當到櫻花季節,外國遊客就嘭嘭聲咁湧晒入日本賞櫻,好鬼熱鬧~
不過有時見到佢地一啲唔文明或者奇異嘅舉動,
日本人都敢怒不敢言,但係心底入面就blacklist咗嗰個國家.
想開開心心賞花得嚟又唔失禮,十足地道日本人咁賞櫻?落足眼力睇啦~
今日我同VIVI嚟到吉祥寺嘅井之頭恩賜公園賞花,
一落車首先就衝去便利店買賞花三寶~
1就係墊啦~
基本上附近有得賞花嘅便利店,喺開花期間都一定有墊賣~
1-2個人用嘅size的話,百幾yen就買到㗎啦~
第2寶就係酒!!!
如果星期六日去賞花,多數啲攤檔都會有酒賣,但係就貴90yen以上…好唔抵!
如果係平日的話,大部分攤檔都唔會開,所以大家記住買定酒入去飲!
睇漫畫嗰陣,明明男女主角賞花個陣都係帶個茶杯去飲茶,
而原來現實中大家都係麻甩地飲啤酒…
嗯,日本人就是這樣賞花的!
第3寶就係團子啦!!!
一講起花見嘅食物,大家都會話「冇咗團子嘅花見就唔係花見」,
甚至日本有句說話叫做「花より団子」,
啫係話與其賞花不如食團子好過,同我地嘅「捨華求實」類似意思~
井之頭恩賜公園最大嘅特點就係有得撐船仔同踩水上單車,
所以去到我地都選擇玩完晒先坐底野餐~
撐船仔全部都係600至700yen,划艇可以划1個鐘,其他就係半個鐘~
如果有氣有力又唔怕大風唔怕曬,真心建議大家玩划艇(ローボート),
因為划到去啲櫻花隔離個陣真係好近同好靚!!
但係大家真係要聽話,唔好多手掂啲花啊~眼看手勿動!
玩完一輪,買埋啲章魚小丸子啊,炒麵啊,大阪燒,串燒等等賞花必食小吃,
就可以鋪張墊坐低慢慢邊賞花邊飲邊食啦~
記得記得,唔該千祈唔好踩到人地啲墊!
尤其是係著住鞋嗰陣!
有時隔離會問你要唔要一齊賞花,
大家想同日本人一齊賞花就唔好錯過依個機會啦~
想知道更多有關井之頭恩賜公園嘅資料可以禁依到~
交通:
JR中央線「吉祥寺」下車 徒歩5分
京王井の頭線「井の頭公園」下車 徒歩1分


text:
護膚第一首則,最緊要清潔!如果皮膚堆滿污垢,老厚角質層,之後用幾貴,功效幾好嘅護膚品都未必有用,皮膚吸收唔到營養外,仲有機會令皮膚愈嚟愈暗啞.平時以為用手洗面已經夠?但其實想將毛孔入面的油脂,污糟嘢去除,用一部美容儀幫手更慳水慳力.雖知市面上嘅美容儀有咁多選擇,今日點解要介紹NU SKIN呢部ageLOC® LumiSpa 呢?睇落去你就知.
兩大愛上ageLOC® LumiSpa的原因!
1. 一機雙效 煥膚+淨化
ageLOC® LumiSpa 係由美國品牌NU SKIN最新推出嘅美容儀,結合洗面加護膚功能.聽落好似好多儀器都做到,但講緊係可以幫助維持健康的皮膚蛋白,達至抗衰老及煥膚嘅美容效果,一部家用美容儀都得?因為部機嘅旋轉震動方式比較特別,採用「微脈動反旋科技」(Micropulse Oscillation Technology)即係點呢?即係以精準的速度反向旋轉,好處就係呢種震動頻率,促進肌膚活力更新,有效改善肌膚的透亮度和平滑度.呢種震動方式,洗面時毛孔入面啲污糟嘢一齊講byebye.
2. 矽膠導頭夠溫和
有時用齒毛刷頭嘅洗面儀,或會有少少刺刺嘅感覺.但ageLOC® LumiSpa嘅導頭係矽膠設計,比起齒毛刷頭更柔軟,不傷肌膚,用緊嘅時候,好似幫肌膚做緊按摩都幾舒服.另一個特別之處,導頭由柔軟矽膠製成,含銀離子成份有助抗菌,因此比一般齒毛刷頭更容易清洗,咁就可以更衛生.導頭有兩款選擇,一般膚質嘅或皮膚較薄的,可以選擇基礎型,膚質較厚嘅,可揀強效型.
點樣用?
用法勁簡單,配合ageLOC ® LumiSpa淨膚露用,呢款淨膚露內含ageLOC®抗衰老精華成分,令肌膚更柔軟更有光澤.用時取適量嘅淨膚露均勻塗上面部,再開機輕輕按摩面部,每次只需2分鐘,你就會feel到肌膚變得乾淨,仲會愈嚟愈有光澤感喇!
資料來源︰NU SKIN
活動資訊
- 地點 /


text:
coco衣巷實力打造時尚潮流女裝,也有超多其他好貨唷!我們將竭誠為您服務, 聯繫電話:0255784252 客服line:aa52012
尚未選購
寵物玩具 寵物狗狗玩具幼犬磨牙玩具繩結玩具柯基金毛小大型犬耐咬玩具用品 coco
寵物玩具 狗狗磨牙玩具耐咬發聲玩具球幼犬柯基拉布拉多用品寵物狗解悶神器 coco
寵物玩具 狗狗玩具毛絨發聲獨處解悶磨牙仿真繩結泰迪小狗金毛幼犬寵物用品 coco
寵物玩具 狗狗玩具磨牙發聲金毛潔齒球耐咬解悶神器寵物用品小中大型犬繩結 coco
寵物玩具 狗磨牙棒中型犬柯基大型犬拉布拉多耐咬狗狗寵物發聲玩具解悶神器 coco
寵物玩具 mpets狗玩具狗狗解悶神器耐咬磨牙發聲柯基泰迪小大型犬寵物玩具 coco
寵物玩具 狗狗玩具金毛耐咬球磨牙狗解悶神器逗柴犬柯基獨處大型犬寵物用品 coco
寵物玩具 狗狗玩具發聲球啃咬自嗨傻笑寵物球滾動斗法怪叫磨牙耐咬大狗解悶 coco
寵物玩具 狗狗玩具耐咬磨牙潔齒咬膠自己玩刷牙棒金毛法斗中大型犬寵物用品 coco
寵物玩具 狗狗玩具足球耐咬邊牧玩具寵物磨牙獨處金毛柯基中大型犬解悶神器 coco
寵物玩具 狗狗發聲玩具耐咬磨牙潔齒牙刷大型犬金毛薩摩耶寵物用品解悶神器 coco
寵物玩具 狗狗玩具磨牙耐咬毛絨發聲泰迪柴犬小狗博美柯基發泄陪睡解悶寵物 coco
寵物玩具 發聲玩具耐咬磨牙小狗狗寵物毛絨解悶神器泰迪金毛大型犬玩偶用品 coco
寵物玩具 狗狗玩具寵物狗解悶神器磨牙小型耐咬幼犬用品電動小狗比熊柯基貓 coco
寵物玩具 狗狗玩具磨牙棒耐咬解悶神器中大型犬發聲球咬膠金毛大狗寵物用品 coco
寵物玩具 狗狗玩具球乳膠發聲玩具耐咬寵物解悶泰迪柯基中大小型犬狗狗用品 coco
寵物玩具 網球狗狗玩具耐咬磨牙棒獨處解悶發聲咬膠大小型犬咬繩結寵物用品 coco
寵物玩具 狗狗繩結玩具柴犬法斗比熊磨牙耐咬除口臭潔齒解悶獨處寵物小型犬 coco
寵物玩具 狗狗玩具狗咬繩耐咬繩結泰迪比熊金毛幼犬小型犬磨牙玩具寵物用品 coco
寵物玩具 狗狗玩具耐咬磨牙發聲球解悶神器小狗柯基幼犬金毛大型犬寵物用品 coco
寵物玩具 幼犬狗狗玩具耐咬磨牙棒比熊柯基泰迪小型犬寵物用品小狗解悶神器 coco
寵物玩具 狗狗玩具耐咬幼犬磨牙發聲泰迪小狗金毛大型犬寵物玩具球解悶神器 coco


text:
攷
攷 (粵拼: haau 2 ,英文:Reference, 參考 )係講緊兩樣嘢之間嘅關係,前一樣嘢畀人叫做「提及」(refer to)咗後者;而後面嗰樣畀前者提及嘅嘢就叫前者嘅指涉物(referent).
慣性參考系
慣性參考系 ( inertial frame of reference )喺古典物理學同狹義相對論當中指一種參考系,喺呢種參考系裏面,一件冇受到淨力嘅物件唔會有加速度,只會唔郁或者以恆定嘅速度郁.
參考系
喺物理學上,一個 參考系 ( frame of reference )包含咗一個抽象嘅坐標系統以及一柞對照點,講明邊度係原點以及邊度係上邊度係下等嘅嘢.
參考橢球體
參考橢球體 係測地學入面一個由數學定義嘅地球表面,似大地水準面,但形狀比較簡單,所以用嚟定義緯度,經度同海拔.
物種分類
物種分類 係生物學用嚟對生物物種分類嘅方法.現代物種分類法係參考林奈將物種共有生理特徵分類,再參考查理斯 達爾文關於共同祖先嘅原則改進.
香港電腦漢字參考字形
香港電腦漢字參考字形 係香港特別行政區政府中文界面諮詢委員會(簡稱「中諮會」)2016年頒佈嘅文件,喺字符層面上提供可以應合教學用途嘅電腦漢字參考寫法.佢嘅前身係中諮會喺2002年公佈嘅,


text:
做人一定要有底線,唔好縱壞啲過於變態嘅老闆/客人,如果要求太過份就要企硬反抗!需知道,一個使人唔使本嘅老闆/客人,遇上方便的通訊設備,兩者結合係會打造出一個地獄!
各位打工仔請盡情嚎哭吧!因為要迎接殘酷的現實——未來四個月都無紅日!連7月1日都係星期六,想用最少AL(年假)去連放多幾日就要把握5月29日請假.我公司都唔少同事喺早排復活節,佛誕駁長個假去旅行,但我見到一個可憐同事,平時已經成日都畀老闆鬧,就連放假都同樣受到極不人道對待,就係佢放假嗰陣,老闆不停喺whatsapp group搵佢,咩都問一餐,直到佢返香港,老闆仲公然喺一眾同事面前大鬧佢,話佢做咩放假嗰陣唔睇Email,同事有嘗試反抗:「我放緊假喎」,點知老闆鬼上身咁發脾氣大叫:「放假就唔洗做呀?我放假都一樣日日Check Email!」嗯,我不禁疑惑,有無人可以答我,如果放假都要做,咁做乜要放假?你又有無喺放工/放假時受到公司滋擾?
我覺得近幾年畢業嘅打工仔真係好慘,一出社會就已經身處極方便的通訊時代,真係喺屋企大便緊都會收到老闆Whatsapp,返工V.S. 放工,返工V.S.放假,個界線越來越模糊.我試過放假去日本旅行,老闆叫我影定啲Reference Photo,話可能公司有一日會用,出發前嘅興奮,多多少少有被「任務」影響心情,因為啲相係「公用」,即係唔可以好似普通旅行相咁亂影,又因為啲相係「可能」被用,即係根本唔知將來會唔會用或者會用嚟做咩,可能係用嚟襯護膚品產品?可能係用嚟襯嬰兒用品?即係我去到一個景點,都要幻想下唔同嘅景適合配咩題材,換句話說,假期之中我個腦係為公事運行緊……不過,我同意影下相只係舉手之勞,所以都無作出無謂反抗.
但切記做人一定要有底線,唔好縱壞啲過於變態嘅老闆/客人,如果要求太過份就要企硬反抗!需知道,一個使人唔使本嘅老闆/客人,遇上方便的通訊設備,兩者結合係會打造出一個地獄!每次轉新工,我都會喺頭幾日向同事八下條Team有無公事Whatsapp Group,同埋個Group活唔活躍.我試過最恐怖嘅經歷係,返工四日,被上司「邀請」加入咗十個Whatsapp Group.
等我簡介下啲Group:
Group 1 - 自己Team
Group 2 - 自己Team + Team Manager
Group 3 - 自己Team + Team Manager + 高層
Group 4 - 自己Team + Team Manager + 相熟傳媒
Group 5 - 我喺該公司係負責做PR & Marketing,度完橋要吩咐店舖嘅前線同事執行,所以我條Team同前線50間分店嘅阿頭有一個Group
Group 6 - 自己Team + Team Manager + 高層 + 50間分店嘅阿頭
Group 7 - 間中有地區推廣,所以:自己Team + Team Manager + 港島區分店阿頭
Group 8 - 自己Team + Team Manager + 九龍區分店阿頭
Group 9 - 自己Team + Team Manager + 新界區分店阿頭
Group 10 - 自己Team + 其他Team聯誼,用嚟約下踩單車,唱K
短短四日我已經被加入咁多Group,仲要好多Group入面都係同一堆人,只係用途唔同,真係有癲嘅感覺,開得咁多Group證明間公司好依賴Whatsapp溝通,高層當然係成功人士而成功人士真係好鍾意勁早起身,所以高層Group朝早6,7點就會有人講嘢,為同事打打氣(其實係增加壓力,提大家跑數),然後到8點就有人開始Send當日新聞出嚟,到下午就開始喺傳媒Group 跟進返啲新聞,夜晚8點就到各區分店阿頭Group Send返當日營業額出嚟,如果當日生意差,高層Group又勉勵下大家(都係繼續增加壓力,話你知Big boss is watching you),總之每一日無論係個電話定我個人都被Chur到無晒電,好大壓力,因為根本就感覺唔到「放工」,而且令我返到屋企用Whatsapp同朋友傾私事嗰陣都好緊張,因為好驚Send錯Group,而且公事Group使用率太頻繁,長期置頂,一打開Whatsapp就見到堆同事,感覺好似帶咗佢地返屋企咁.當時我每一日都想辭職,最後做咗六日下決定Bye Bye,(因為頭一星期交信都係可以即日閃)第七日,即係Last Day嗰日,我一行出公司門口就拎電話出嚟Leave Group,剩係Leave Group都覺得攰,覺得好似Leave極都仲有咁,再計埋同事單獨PM,我Whatsapp頭兩頁都係公司嘢,自此之後我同自己講唔好再做呢個業務嘅公司,想知係咩業務?我會喺我Facebook Page講.
上星期睇新聞見到台灣有被解僱嘅僱員向僱主追返「非辦公時間」嘅OT 費,即係放工後覆電話,短訊嗰啲,法庭最終裁定僱主要向僱員支付新台幣2,598元(約649港元)作OT費,真係聽到都替個僱員開心,叫人做嘢當然係要畀錢啦,大家唔係真係咁熟架咋.除咗咁,新北市勞工局仲話有條新例「一例一休」,放假做嘢1分鐘就等於加班4個鐘,即係放假Send 1個公事訊息,就可以Claim返4個鐘OT費,雖然我對真正成效半信半疑,因為世界總有灰色地帶同埋天生奴隸格的人會做壞規矩(你懂的),但立得法都應該可以嚇到部份僱主,點都幸福過我同你……最好當然係有政府立法保障打工仔權益,但你望望立法會入面班功能組別議員,你知道唔應該痴心妄想等被保護,靠自己啦,放工就放工,放假就放假,唔想覆就唔L覆!老闆會嬲?佢嬲你你少忽肉咩?返工Work Hard,放工Play Hard,對得住自己良心就夠.
(文章純屬作者意見,不代表香港01立場.)


text:
以前貪得意去報左一個學期既鋼琴班,但上唔夠一個學期我已經放棄,眼殘又手殘既我總是覺得太難學唔識.直到今日我黎到 PIANIST 第一流行鋼琴教室學左一堂已經學識左鋼琴既基本功!佢地既獨門快速入門方法真係令人好易上手一點就明!上完呢一堂真係深深再愛上了學琴,短短一堂課堂就極速學識左頭一段,呢個進度令我好驚喜;無需音樂基礎,無需睇五線譜都可以彈得出一首流行曲!
學生 Mandy
Miss 左黃金童年都唔緊要﹗細細個,屋企經濟afford唔到俾我去學樂器,到大個女,一直都覺得有種遺憾,終於扚起心肝去學鋼琴,最後揾到 PIANIST 第一流行鋼琴教室,因為佢地唔係小朋友先可以學,有唔同年紀的人學,吾洗驚shy shy.上左一段時間,我覺得導師好温柔,即使我不斷彈錯,佢地好用心指導我,最重要係佢地有特製譜,即係唔識睇五線譜,都可以彈到琴,真係多麼的重要環境都幾好,又近地鐵站,呢點都緊要
學生 Winbe
新一年大家有冇啲咩新目標?2019大家都太大壓力,有冇諗過學下音樂放鬆下自己?三個鐘頭就學識彈一首歌真係話咁易,我呢啲音樂白癡都學得識.PIANIST 第一流行鋼琴教室有佢哋獨特嘅樂譜,係獨一無二架!加上老師都會細心指導,完全冇音樂底子嘅同學仔都唔使擔心.我自己就達成左一個小小嘅目標,彈到一首自己鍾意嘅歌
學生 Tracy
我本身唔識彈琴都可以3個鐘內學識彈到一首流行曲,真係好有成功感!以後自彈自唱冇難度﹗
學生 Elaine
細細個就已經好想學鋼琴,奈何學業繁忙及經濟不許可,一直未能完成呢個夢想.出到嚟工作之後錢就有啦,但又難於再透入大量時間學自己鍾意嘅野呢個時候搵到 PIANIST 第一流行鋼琴教室,主打3小時學識彈琴 ,終於可以一圓自己想彈歌仔嘅心癮! 導師係第一堂已經清楚簡潔地概括咗一D流行曲嘅伴奏,就算本身冇音樂底,佢地嘅特製譜都可以令你輕易明白同上手.最重要係呢度唔洗考試,學琴氣氛輕鬆好多,自然學得更開心更得心應手啦!
完全冇音樂概念嘅我第一堂就已經彈到半首歌仔啦~好有成功感期待之後嘅學習成果
從來都冇諗過自己由對鋼琴一竅不通,到以家可以似模似樣地彈返幾首流行曲,真係超有成功感!
學生 Ayumi
一直以來都好想學琴,無唸過學左3小時就可以彈到首流行曲!仲要唔只一首好感動 PIANIST 第一流行鋼琴教室會用自己特制嘅譜去教學!比起平時嘅五線譜簡單易明好多!完全無任何音樂底子嘅人都好快可以pickup到!! 想學琴但又無乜時間嘅人,可以免費試一堂先!!之後先再決定join唔join course呀
學生 Vivian
有人話識彈琴嘅男仔係會吸引D(?) 自從幼稚園學過一陣琴之後,近排終於喺PIANIST 第一流行鋼琴教室開始學番琴,個人好鍾意呢度速成嘅教學方式,即使我平時忙到無時間練琴,但得閒練下都可以好快上到手
學生 Henry
有沒有後悔小時候沒有學過鋼琴呢?我就是其中的一個,無意中發現喺佐敦有一間琴行,佢哋有個速成彈奏鋼琴班,佢哋嘅簡易版琴譜,令到我哋呢啲初學者都可以喺幾堂內彈奏到一,兩首流行曲,自彈自唱從此冇難度
學生 Tiffany
Ok, so getting a bit technical here. I’ve always thought that learning new skills as an adult would be difficult, as the prefrontal cortex of the brain in children is less developed allowing them to learn and absorb information better than adults.But at PIANIST they understand my busy schedule and that sometimes I can be a bit distracted with work, so they make the lessons super easy and understandable, and my piano instructor is so patient!I’ve only had 2 lessons so far, so give me a little more time and practice, and I should be able to play a full song for you guys!
學生 Krissi Cristina
PIANIST 第一流行鋼琴教室就算係零音樂基礎都可以3小時學識彈流行曲,幾神奇.上咗幾堂覺得,開頭都會怕好難,因為見學琴好似要由細個學起,我咁大個人先去學會唔會好遲?不過原來唔係嘅,佢哋教嘅方法好易上手,佢哋用嘅係d特製譜,好易睇好易明白.去上堂嘅時候見到隔離課室上堂都係差不多年紀嘅大人都很放心.佢地有好完善課後支援,有唔識可以隨時whatsapp問,老師甚至拍埋片教我點彈,對於初學者嚟講真係有用.
學生 Helix
3小時學識彈琴真是好吸引啊﹗﹗但我幾廿歲人先開始學琴,手指極為遲鈍,左右手又不協調,好彩老師好有耐性教導,現正加緊練琴中,好快可以彈到成首歌啦
學生 Jacqueline
其實以前細細個有學過琴,但已經無接觸成廿年,失憶失到落谷底.突然心血來潮想去學番琴,終於都踏出左呢一步..開頭仲好怕好多野記唔返,又怕手指唔協調,點知比我遇到呢間 PIANIST 第一流行鋼琴教室,呢到啲呀Sir好好人,會按返個人程度再去教導,仲會以開心活動教學,令我地學生無咁緊張.所以對於我咁驚青既人黎講好有用即刻成個人都冇咁驚,希望好快就可以彈返歌仔啦,等我呀﹗
學生 Nekoletta
我其中一件覺得自己做得唔好嘅事就係細個唔夠堅持,唔去繼續學琴學到8級,成日都想去學番,但大個左之後真係無時間,無心力.但近排我去左 PIANIST 第一流行鋼琴教室度上堂,原來彈晒成首流行曲都唔係咁難者,有別於classic piano,唔駛識睇5線譜,輕輕鬆鬆上堂就可以學識彈晒成首歌,大家用黎lum另一半都冇難度啦﹗
學生 Joanne
琴日響 PIANIST 第一流行鋼琴教室學左第三堂鋼琴,由細到大都未學過,老師講解簡潔易明令我好快掌握基本知識同技巧,我應該可以好快就彈到我人生中第一首歌喇,細細聲話你聽我揀左容祖兒
學生 Cindy
Logan 喺 PIANIST 第一流行鋼琴教室學咗一個月琴了,佢表示好開心,每星期都好期待上堂.可以彈到好聽又易學嘅歌仔,好有成功感🥰佢仲話教佢嘅Steven哥哥都好好人彈琴又好聽
學生 Logan
成日覺得識彈琴嘅人好叻,但自己就一路都無機會學,到大咗先嚟學又怕尷尬!不過最近發現 PIANIST 第一流行鋼琴教室專教人彈流行曲,就算零樂理知識都學得.今日就膽粗粗去試堂,咁大個人先第一次接觸鋼琴,咩 CDEFGAB 都分唔清,好彩導師都好有耐性,先教咗一般嘅彈法,再用特別嘅琴譜指導,話咁快就彈到首極唔流暢嘅「我的驕傲」!原來我都唔係特別遲鈍姐!
學生 依莉詩
一直都覺得識彈鋼琴GE人好勁!見到 PIANIST 第一流行鋼琴教室主推無需音樂基礎3小時就速成流行曲!學琴都可以速成,完全講中晒零音樂細胞又乜都要快ge我!!!上堂時老師好用心教我點樣記熟指法,第一堂45分鐘竟然話已經開到歌!感動~真心推介好岩想學下彈幾首流行曲或者想俾個驚喜對方GE朋友仔!
學生 Manda
《新手上路! 零基礎學彈鋼琴流行曲》
由細到大都係一個三分鐘熱度嘅人,細個睇過一套漫畫覺得彈琴好靚,扭計媽咪比我去學,點知上左兩堂就話唔上,就冇再掂過.多謝 PIANIST 第一流行鋼琴教室比多次機會我掂返,果然一隻豬係要比其他人努力啲練琴既~導師好有耐性指導我,學完四堂都學識彈一首歌啦.我覺得好適合本身冇接觸過音樂嘅人試吓啱唔啱自己.因為四堂合共3小時可以學識彈一首歌黎講係幾好玩,又可以彈黎氹下另一半,怕中途放棄可以去免費試堂先~只需要比租琴房嘅錢($80),覺得OK再報名都未遲
學生 Carmen
我細細個其實有學琴架,貝多芬,莫扎特,蕭邦,呢一類 [古典音樂] 一定唔陌生.但屋企部鋼琴都比我荒廢左好多年,有見及此所以最近想重拾返呢個興趣去學返琴.哈哈,不過年輕人嘛 今次想學既係 [流行曲💫音樂🎶🎵].PIANIST 第一流行鋼琴教室專業導師好細心,教得好快,仲讚我有底,好快上手添❤.
學生 Wincy
一路想學彈琴,但又無太多時間去學,又驚自己學得慢,無成功感.終於俾我搵到 PIANIST 第一流行鋼琴教室,教我嘅導師好有耐性,雖然我成日唔記得野,但佢都好比心機逐次教返識我,佢仲俾到信心我,上完四堂可以彈到一首歌!
學生 Twiggy
雖然考咗八級鋼琴,但係我已經有7年幾冇掂過部琴啦.黎呢度學琴之前以為會好難pick up,但呢度用獨特既方式教彈流行曲,第一堂教彈chord,好快上手,就算完全唔識彈琴,都可以3小時速成流行曲!
學生 Karen


text:
打工仔一世人流流長,跳幾次槽係常識啦!你做左一份Programming 嘅工都有四五年,有一日有間叫Venturenix嘅獵頭公司打俾你,話喺 LinkedIn 揾到你個靚仔profile,有荀工介紹俾你.你懷住試下嘅心態,經過幾輪Interviews,前後偷雞請左兩日請假,竟然有offer!你自我感覺非常良好,然後你第二日決絕地請老細食尤魚.
"我加你5% 人工,你繼續留低幫我.依家市道咁差,你好難再揾到依D人工嘅工架喇……(下删一百字)"老細咁同你講.
遇到老細加薪留職,你會唔會因為面子同骨氣而同錢作對?
注意清單:
1.請小心分辨老細係真係重用你定驚請唔到人先留你
打工仔都有尊嚴嘅,都好想有人認同你嘅能力.如果你覺得自己日做夜做,多做無讚,少做必鬧,每日對住部電腦十個鐘,但工作毫無成功感嘅話,咁你要諗清楚老細留你 ,係因為欣賞你嘅能力,定係因為出面再揾唔到你依啲聽教聽話嘅員工.如果係後者,請立刻執定野等last day!
2. 適當運用"誠實的狡猾"
老細問你"做咩要走?"誠實作答方為上策.同佢講有個更好offer之餘,請唔好忘記依個時候係你講價嘅最好時機! 先諗下你係咪真係疊埋心水想轉工,如果你覺得仲有討論空間嘅,你不坊可大吐下苦水 .
“老細,依份工工時太長, 我想俾多啲時間屋企人!”醒目嘅老細自然會主動提出調較下你嘅工時.
“我想放工多啲時間去讀下啲短course 增值下自己!” 醒目嘅老細自然會主動提出資助你學費,將來仲可以回饋公司.
有心留你嘅老細,依啲門面野都會做下.如果老細問完你但無咩表示,你知咩事啦!
3. 發展空間在哪?
諗野諗遠D,諗下依份工仲有無空間發展.例如生活工作平唔平衡,工作機會,員工福利,工作成就感等等有無令你想留低嘅意慾.如果當初想走係因為老細難梗,同事討厭,就算加左人工,工作環境都唔會有咩改變,咁又何必呢?
問自己加薪幅度值唔值得你放棄新offer ?新工俾到你嘅係咪遠照於錢?
記住要諗清楚!唔好因為老細留你而輕飄飄.你個人留低,但個心留唔到,咁對兩方都無好處!


text: 呢首歌雖然係快歌, 而且都嫌佢幾嘈下, 但係入面o既歌詞, 真係好到位, 唔多唔少都會令好多人有共鳴. 其實好多時身邊人都係咁問, 做乜要揀佢, 佢又做乜咁傻又會揀返你, 走o黎走去, 都係埋一齊! 唔知, 唔知道.. 好奇怪! 睇返歌詞入面, 你唔可能唔服林海峰, 真係正, 正到痺, o的歌詞好現實, 好似一個縮影咁. 真係比佢填到呢o的詞去fit首歌. 勁! 呢首歌o岩晒身邊o的朋友聽呀, 尤其係做o左人o地老公o個o的呀, 或者你屋企就有一個極品傻婆係度呀….. 林海峰 – 傻婆作曲:陳奐仁填詞:林海峰全世界有邊一個最傻 傻就我要請你吔燒鵝 傻婆望見就佛有火 啲單寄畀我 就有賴你幫助 似個秘書包搞妥話肚餓就有call 即刻餵飽我 夜半賀我一賀 嚟碟餸跟湯老火落雨仲去踢波 波衫臭得我 就似毒氣災禍 你冇計點都攬我做到攰就有火 邊位按摩我 全靠係你用對手咪咪嚤嚤好 老細我放工 我約晒老友去放鬆好 放到我過晒鐘 冇嘢攝攝你半個鐘我叫你到你實出嚟 喂你冇嘢你畫乜眉你有肚腩我要你減肥 次次借你嚟去出氣傻婆 點解你仲要去忍我 仲會氹番我 換轉我即刻扯晒火傻婆 點解你仲要去跟我 成世要跟我 換轉我轉個身早撇咗夏季就靚女多 貪高興玩過 就算係我闖禍 你當冇睇到聽過做嘢做到冧咗 即使跌低過 係你為我嚟唱首溫馨K歌好 你有你發功 最怕你唱到喊到腫我冇錫到你燶 冇買嘢送過你 送個風次次你嗌要食曲奇 我嗌老細叫碟蘇眉當你冇到 我係揸旗 冇氹過你仲成日激你傻婆 點解你仲要去忍我 仲會氹番我 換轉我即刻扯晒火傻婆 點解你仲要去跟我 成世要跟我 換轉我轉個身早撇咗全世界有邊個最傻唔及你一個傻嘅我要請你吔燒鵝傻婆 點解你傻到咁鬼錯 成世冇好過 全世界醫生都怕咗傻婆 千億個就愛你一個 係我最識貨 就算我知你short咗傻婆 呢一心就要你一個 傻嘅襯番我 傻到敢伸手畀我拖傻婆 聽聽吓又要喊乜喎 傻嘅喊乜喎 傻到你咁喊一餐瞓咗


text:
◎片 名 明日,战争爆发时
◎译 名 破曉開戰(台)
◎年 代 2010
◎产 地 澳大利亚
◎类 别 剧情,动作,冒险
◎语 言 英语
◎上映日期 2010-09-02
◎豆瓣评分 5.1
◎豆瓣链接 3804708
◎片 长 103分钟
◎导 演 Stuart Beattie
◎编 剧 斯图尔特·贝亚蒂耶,John Marsden
◎主 演 蕾切儿·哈伍德,菲比·汤金,凯特琳·斯塔西,林肯·刘易斯,Deniz Akdeniz,Matthew Dale
◎简 介
片讲述7名高中生到个偏远嘅小镇远足露营,返屋企嗰阵发现澳洲已经陷入战争,佢哋要拎攞起武器展开反击……艾利和自己嘅好朋友奥莫,塔卡姆,凯文,科瑞,罗比恩同菲奥娜一齐去露营,一个礼拜之后,佢哋喺露营噉归来.不过当佢哋返城市之后,就发现城市企人喺生晒失咗踪,啲人饩嘅宠物同畜牲都喺生晒死咗.呢个时候,呢班后生人意识到佢哋前往纪念节狂欢场嘅屋企人可能永远都唔会返嚟嘞.好彩嘅系科瑞嘅阿爸喺较早前由狂欢场发返嚟咗一条传真,佢喺上面警告自己嘅仔话,自己国家紧俾武装入侵,全国一片乱晒龙,佢希望自己嘅仔可以揾个地方匿埋.睇到传真之后,啲后生仔即刻分头前往自己嘅屋企,睇下系咪仲有屋企人唔死.但系罗比恩同卡塔姆一去不回.与此同时,艾利,凯文同科瑞遭到咗入侵军队嘅追击.喺反抗嘅过程中,艾利用割草机杀死咗三个阿兵哥,但系佢自己都受咗伤.无奈之下,佢哋系躲进咗科瑞嘅屋企.呢个时候,敌人嘅轰炸机开始对呢个一区进行轰炸,佢哋似乎要将啲后生仔冚家富贵.艾利和奥莫最终决定去罗比恩同卡塔姆.佢哋喺一个地势低洼细水沟度揾到咗佢哋.佢哋冇办法返回罗系卡塔姆嘅腿部中弹.喺走路嘅过程中,佢哋又发现咗个幸存好朋友克里斯,喺入侵一开始,克里斯就匿咗出嚟,都系执返嚟咗一命喺度.呢五个好朋友搵到匿喺科瑞屋企附近嘅其它人--从而家开始,佢哋就要携起手嚟对付嗰啲入侵者喇.城市入面已经唔再安全,佢哋咪又飞翻咗自己丧营地.奥莫谂到一个暂时保安自己嘅方法,烧毁城市去市政露营噉嘅一条木桥.咪佢哋揾嚟咗一啲燃料,准备烧掉呢条桥.喺施行呢个计划嘅过程中,科瑞中咗枪.喺安全屋踌躇之际,凯文自告奋勇要将科瑞送去敌人嘅医院去,希望佢哋可以处理科瑞嘅伤势.就噉,八个好朋友分成咗两拨.凯文带住科瑞返出去,剩嘅六个人开住挞嘅车进入咗丧营地,继续佢哋嘅游击抗争.


text:
「平民」
車仔麵係經典嘅港式平民美食.好多都係藏身於街頭巷尾,靈活多變,一撮油麵,十幾廿款嘅餸菜任意挑選!再加兩殼熱湯,淋匙辣汁就係一碗庶民嘅車仔麵.其實要整一碗車仔麵嘅功夫真係好多,而且利潤低,要做得好食真係談何容易.究竟邊到有好食車仔麵?相信每個人都有一間自己喜歡嘅小店.點解係小店?因為只有小店嘅先至好食!你又覺得邊間係香港最好食嘅車仔麵呢?
「食品」
好多香港人都鍾意食車仔麵,而要搵一碗好食車仔麵其實真係好難.一碗好嘅車仔麵除咗啲餸要好食之外,其實個湯底都好緊要,因為就算啲嘢幾好食都好,如果湯底唔好味嘅話,其實都幾影響成碗麵嘅質素.一碗車仔麵除咗可以滿足唔同人嘅要求之外,最重要嘅就係價錢!當然有平有貴,而每個人嘅配搭都唔同,咁你最鍾意嘅配搭又會係啲乜嘢呢?
「配搭」
一般如果我食車仔麵嘅話都會係咁嘅配搭,首先當然係要叫個粗麵,然後就係豬皮,豬紅,蘿蔔,雞翼,而湯底就要加腩汁.車仔麵另一個最佳拍檔就當然係一支可口可樂啦!以前最鍾意嘅就係去銅鑼灣皇室堡後街食榮記.嗰陣時佢哋仲未有鋪頭,但係佢哋啲豬紅真係食咗咁多間都無一間比佢哋嗰啲更好食.之後返咗嚟香港住係西灣河就當然係去嗰間超級無敵車仔麵啦!
Also published on Medium.


text:
寫給一堆毒男既女朋友/伴侶們:
可能呢一兩日,你地會理解唔到點解你地條仔突然間唉聲嘆氣,有種不安又有種浮躁.想發脾氣但問佢地又唔係好想講.甚至連出動到無敵咒語:喂不如我地黎囉,佢地都竟然話無心情呀,第日先再算啦.呢種好似黎M既咁既感覺,過往可能從來你地都無見識過.無錯,所以我特地要寫篇文,話你地知點解.
因為,銀魂就快完.
下,你話唔拎係呀?銀魂就快連載完啫,駛唔駛世界末日呀?全職獵人再次休刊,都無咁嚴重啦.更何況既係,火影滾樣,死神都叫經經地典都完左啦,佢地都無事喎?點解銀魂反而會要呼天搶地?
因為銀魂係特別的.
坦白講,要用三言兩語,根本無辦法可以歸納到銀魂有幾好睇.但係睇過既就會知道,鍾意得銀魂既FANS,必然會係死忠.銀魂必然又會成為JUMP既名人堂中既其中一個經典.JUMP係講青春,熱血,友情,銀魂當然唔會例外,但係佢更多其他連載做唔到既元素,仲有好多好多,包括(但不止以下).
惡搞笑到唔單止有腹肌甚至幾乎窒息而死.
描寫日常果陣和諧同淡淡既活潑小生意氣.
對世界政治既果種一矢中的嘲諷無比犀利.
長篇對鋪排既果種起承轉合同埋曲折離奇.
繪畫出每個人物特色有英氣有傻氣同傲氣.
明知濫發煽情都睇到心又喊又笑又悲又喜...
等等等等...
仲有太多太多.銀魂好多時候都係笑,但係笑中亦有淚,有令人激動人心既打鬥場面,亦都有千古不變既人生道理.銀魂咁多話寫落黎,包羅萬有,從現實生活,到動漫世界,都自有佢一番體會同反映,再三咀嚼之下,簡直就係一本二次元至三次元既維基百科全書.
毫無疑問,空知英秋,可以係集百家之大成底下不失個性同創造力,畫功亦從來未見有所退步或者偷懶(除左某幾話特殊需要外),如果富奸係天才中既天才,咁空知大猩猩一定就係鬼才中既鬼才!
每個人都會有佢鍾意既銀魂篇章.依家只係衷心咁希望,佢可以俾到一個圓圓滿滿既結局俾大家.令到大家由青年人變成成年人甚至暮年,呢十三年既歲月入面,都覺得自己追過銀魂,有佢,新八同埋神樂以至好多好多其他角色……陪伴住咁多起起跌跌,人生不枉.
『健他媽真的很有趣哎.』
(註:鍾意銀魂既女士們,可以自由將上款改成寫給一堆腐女既男朋友們,然後自行轉換性別即可.)


text:
文:求其花
圖:flickr@Luftphilia
西元2016年5月,28歲嘅我加左次人工,月薪正式超過左我老豆人生搵得最多錢嘅時候.
我係最平凡嘅公屋仔,細個屋企成日為錢嘈交,為左交我同阿妹嘅書簿費同上網費,每個月阿媽都要同爛賭老豆大戰一場先拎到返黎,老豆返兩份工,其中一份有得偷懶訓下覺,但總共加起上黎嘅工時每日都超過十五個鐘.返到黎又要同阿媽嘈一輪,先肯死死氣拎幾百蚊出黎了左件事.
我有心臟病,體力向來比較差.阿妹脾氣古怪,成績又麻麻,作為家庭主婦嘅阿媽成日都好擔心,又我地驚學壞又驚無咩娛樂,好細個嗰時,阿媽成日帶我地出入圖書館,衛斯理同亦舒嘅小說差唔多睇晒咁滯.返到屋企,洗衫煮飯拖地抹地當然要做,每個月月底重要考慮點樣拎錢返黎交書簿費.
我地窮得滯,政府唔洗我地比錢交學費,而租同水電煤,因為老豆都要喺度住,都要沖涼開燈同叫老婆煮飯食,所以呢方面比較疏爽.而講到我同阿妹嘅洗費,諸於去學校旅行嘅錢同書簿費,佢一定會問長問短,甚至唔比.
但總之阿媽最後都會變到比我地,我經常覺得女人嘅精神力真係超級無敵咁犀利,一個男人有正職有賺錢,面對責任,每個月都想逃避;工無都份,日日做完一堆家務重要諗計問人拎錢嘅家庭主婦,反而無諗過放棄仔女.
有一年,我記得好似中四,我膽粗粗自己走左入老豆房,向佢痛陳利害,話比佢知養兒防老嘅概念,主旨係只要每月比四千蚊,花仔同花妹就可以得到適當嘅照顧,同埋三餐溫飽啦!呢個計劃後期,花仔同花妹出左身都會養返你轉頭添!我重記得當時好驚,完全唔敢用談判mode,想用一個灰諧啲嘅講法去包裝成件事.
助養喎!做多啲善事,死左唔洗落地獄嘛!我當下覺得自己扮緊山區兒童,自我催眠係一種幾好嘅慰藉──只要我認為自己係扮緊,我自己就唔會係嗰樣野,馬騮唔可以扮馬騮架嘛!只有你唔係馬騮,你先可以扮馬騮.
嗯,成件事顯得無咁悲哀.
「山區兒童都唔洗自己Sell自己.」科學話女仔嘅心智發育比男人早,我好認同,因為我個妹正正企左喺我後面,佢當時升中二,已經睇穿成件事有幾咁滑稽,Sell嘅對象重要係自己老豆.
「出去!」肥腫嘅老豆訓喺床邊,背對住我地兩個,直接兩個字令我地收聲.
「求個垃圾托咩.」阿妹當時粗口已經流利過我,何況呢啲初級粗鄙用語.有次我當時女朋友Bianca上黎重比佢食煙個樣嚇親.
突然,老豆轉身坐起,一副想食人嘅眼神望住阿妹,我望到佢充滿紅筋嘅眼珠,面無血色嘅臉龐,我知道長期返兩份工,已經慢慢咁摧殘緊佢身體.而佢爛賭呢件事,則摧毀緊呢個家庭.
「垃圾?你講咩話?你地可以好似我咁搵咁多錢咩!」佢大叫,我好肯定大聲到隔離屋都聽到,當時個情境真係好似一個骷髏骨頭喺度狂叫,而你唔會知個骷髏骨頭會唔會突然撲上黎咬人.阿妹比佢嚇到成個膊頭縮起,阿媽即刻入黎調停,推返我地兩個出去.
呢啲關係糾纏左十幾年,等到終於可以離婚,我同阿妹已經可以靠補習窮窮地自理生活,唔再需要嗰一千幾百,同時學識當老豆透明.人生就係咁,想做嗰時無能力做,做到嗰時,做唔做已經唔重要.
……
「比心機啲做,過完試用期就加四成人工嘅人唔多,老細好明顯睇你.」5月17日,我直屬上司拍拍我膊頭,自己隻馬好使好用,佢當然開心.
我微笑點頭,敷衍幾句多謝公司比機會.
走嗰時,我打比Bianca,一個離婚無耐嘅前女友,同佢講我加左人工.佢除左想屈我請食飯,重問我:「你阿爸呢個人工養得掂你地,你會唔會搵返個女朋友,真係諗下組織個家庭?」
呢句說話出自岩岩離婚嘅女人口中,古怪到有種幽默感,我忍唔住笑.
「唔啦,知道爸爸對細路仔影響有幾大,我已經唔敢成家立室.我好傳統架,想老婆仔女當我英雄,一家之主嘛……責任好大架……」每次講到家呢個話題,我個腦會開始彈出一啲詞彙,無辦法拼湊成完整句子.
我嘅黑暗歲月,Bianca好清楚,因為嗰時佢係我女朋友,而且佢係二奶個女,好少見爸爸,更加明白父母對子女嘅重要性.
「……好啦!唔講呢啲啦!諗下買啲咩啦!試下唔好猶豫,三秒內即刻講出你第一個念頭!最想買嘅野!」Bianca好識睇人眉頭眼額,想慢慢帶開個話題.
然後我心入面忽然泛起當年嘅光景,每個為錢發愁嘅月底,每次阿媽要為生活費東奔西撲,老豆愛理不理,每日返完十五個鐘工,返黎淨係開大個冷氣訓覺,訓醒又返第二日工……阿妹成日比老豆大聲嗌而嚇到喊,繼而嚇到唔識喊,唔再喊,每個人之間嘅溝通愈黎愈少,最後所有人嘅價值觀都慢慢扭曲,最後返唔到轉頭.
「我想買返個屋企.」我真係好想回到過去咁,張開雙臂抱住每一個人,每一個因為錢而歇斯底里嘅家人,喺耳邊靜靜講一句:「無事啦,我搵到錢返黎啦.」
「哇,咁大想頭,依家買樓好難架……Gabriel同我加埋六萬幾供樓先叫無岩岩好剛用……」Bianca以為我講緊買樓.
……
「都過左十幾年啦,你重覺得好痛?」沉默左五秒,Bianca終於明白我意思.
「唔係,無野啦,你準備Book檯啦,請你食Buffet.」我匆忙收線.
收工時間,行入地鐵,依然係迫到無人有.香港地就係咁,節奏快到諗唔到其他野,只有遇到某啲事,先會成為一個契機令你回想起過去.返到屋企,成屋黑晒,開燈,阿媽阿妹都唔喺度,想打比佢地一齊食晚飯,先知大家各自已經有節目,我又要再落多次樓買外賣,先知道原來我地一早變左三個獨立嘅個體.
嘆口氣,再多情緒,生活一樣要過.
「都過左十幾年啦,你重覺得好痛?」前女友嘅致命一擊,又黎擾亂我思緒.
唔痛,只不過,家不成家,長遠黎講,喺任何方面,真係好傷.
本篇圖文獲作者求其花授權刊登,未經准許,請勿轉載!
求其花 Facebook:https://www.facebook.com/whateverfa/
作者的其他文章:>> 像南記酸菜般的男人啊!


text:
話說上星期五小小豬因為有咳,多痰,就連把聲都變左,所以我地帶左佢去睇醫生.
藥都已經食晒差唔多有一星期,前幾日都見做好啲,不過由尋日開始又發覺小小豬又開始有啲痰困住.
因為上次食藥攪到小小豬好幾日都冇便便,有便便嘅時間都係要好辛苦咁先去到,見到佢個辛苦樣但又幫唔到佢嘅時間,都真係好冇助,勁肉痛.諗返起小小豬個辛苦樣,所以我地都15/16唔知帶唔帶佢去覆診好.
小豬媽話可能係食太多西藥,所以攪到躁躁地唔到便便,所以去佢今日就買左依盒返嚟~
其實之前我睇BK媽媽介紹過,佢地好多都話依隻候棗末係好得,食左兩支之後就可以清到大半嘅痰,有效得嚟又冇味,小朋友都唔會抗拒.睇完佢都介紹都有打算買盒嚟看吓門口,不過一睇...嘩...成兩千幾蚊一盒,都真係好似貴左啲,所以當時冇即時買到,諗住考慮清楚先.
不過見依幾日小小豬啲痰仲未清晒,為左小小豬都唔可以慳依啲錢,所以都打算買盒嚟.說時遲那時快就俾小豬媽早我一步買左啦!
依個小小豬一見到個盒就以為係新玩具要拎嚟玩,不停咁拎住個盒係度又玩又錫,唔知嘅以為佢賣緊廣告添~
因為未食,所以唔知個成效係唔係真係咁得,希望真係WORK啦,因為成兩千蚊一盒,平均一支都要成二百幾蚊,仲貴過一罐奶粉呀.不過如果食得好..真係貴一貴都要買啦!


text:
相信唔少Fitz嘅讀者,都用過Strava呢個手機運動App.成日話而家係大數據時代(Big Data),Strava儲落咁多資料,令佢哋輕易就了解到全球運動者嘅習慣,原來佢哋亦有「回饋」用戶,公開返部份數據俾大家睇,非常值得參考.
Strava嘅Global Heatmap,集齊全球用戶由2014年1月起,超過1.4億次運動紀錄,將佢哋放晒落去Google Map,俾大家自由放大縮細之餘,再以顏色顯示邊條路線最hit(可揀睇Run,Bike或者Both).如果大家喺地圖上去到香港(上圖),會發現唔少熱門路線都喺香港島,再放大一啲,就可以睇到唔少細節:
郵輪碼頭,將軍澳同港島東海傍,都有唔少人練跑,反而觀塘海濱公園竟然較少人;喺港島,識得跑一定跑寶雲道(下圖中間偏右),之後最受歡迎嘅,應該係堅尼地城跑入數碼港;咁踩單車又點呢?下面兩幅大嶼山heatmap,上面嗰幅好明顯睇到,車友好鍾意踩嘅東涌至廸欣湖路線,相反再下面嘅,就見到唔少跑友行山友都有開住Strava行鳳鳳徑;跳出香港又如何?中國只有零星熱門路線,相信係同較少人用Strava有關,台灣就梗係唔使講,非常多熱點啦(台東就差啲啲);美國嘅東岸明顯多人跑步過西岸,唔知係咪同全球六大馬拉松,有兩個都喺嗰頭搞有關呢?(紐約馬拉松,波士頓馬拉松);睇埋歐洲,嘩,幾乎成個英國都有做運動,真係有啲恐怖!小編覺得Strava呢個Global Heatmap,最有用就係當你去到外地旅行,好容易就搵到當地嘅熱門運動路線,當然喺香港嘅話,大家都可以用佢嚟度下畫個咩圈好,總之好有用啦!
更多:
一生起碼瘋一次
人肉繪圖師
Fitz Gear 裝備
自細肥仔一名,後來因發現患有脂肪肝,決心多做運動注重健康,曾參加並完成毅行者,關注所有健康資訊.
分享連結:


text:
SEALY特點健康消閒
5星級Staycation! E先生有新推介!
號外!Dee哥同 Joyce首次飾演螢幕情侶,為慶祝Anniversary搵咗Edan (also known as. E先生) 為佢地推介5星級Staycation! 一齊睇下E先生有咩新推介….?
眾多出名嘅國際5星級酒店都指定用Sealy絲漣床褥,並且由國際脊骨研究專家參與研發,用咗澳洲製造嘅鈦合金專利彈簧,令您瞓得舒服得嚟又貼腰夠承托,對腰骨都好啲夠晒護脊!
想喺屋企日日都有5星級staycation體驗?
不如直接買張 Sealy絲漣床褥!宜家做緊5折喎,趁住全年最抵,快啲入手啦!
點解Edan同Dee哥為咗張床咁激動?
Edan Lui 呂爵安 同 何啟華 DeeGor 拍攝有幾專業就係人都知,為咗張床,今次居然公然挑戰編劇!
Edan 同 Dee 哥親身瞓過Sealy絲漣床褥,一睇份稿就知編劇未夠了解張床!您睇吓佢哋如數家珍咁一口氣講咗咁多Sealy床褥嘅優點出嚟就知佢哋咩料啦!Sealy絲漣床褥點只好多5星級酒店採用,而且仲有勁多專利技術,確保為您提供護脊又舒適嘅睡眠享受!
一齊睇下佢地係拍攝現場講啲咩? 記得睇到最後有surprise
最快恢復精神嘅秘訣係?
香港人工作繁忙,點樣喺有限嘅時間,最快回復精神?
秘訣當然係瞓個靚覺啦!但係點瞓先可以瞓到個靚覺?就等 Edan同我哋分享!
點先叫瞓得舒服?
諗唔諗到屋企張床褥同衫褲鞋襪最大嘅分別係咩?
就係衫褲鞋襪會成日買成日換,但係床褥就唔係啦!“沒有比較,沒有傷害”未瞓過Sealy絲漣床褥真係唔知原來可以咁舒服!
您瞓覺有無試過俾人迫到碌落床?
俾人迫落床呢啲咁尷尬嘅moment喺您身上可能都發生過!想知Sealy絲漣床褥點幫您解決?成日單邊落床,又點可以令您張床更耐用? 即刻睇下 Dee哥 親身講解啦


text:
雲鋒萬通 ──轉工最緊要搵返自己人生!
每個人都會有唔同嘅原因導致你想轉工,但究竟轉份咩工好呢?甚或如果要轉行,又會應該轉咩呢?
都唔係第一次訪問雲鋒萬通嘅員工,上回講到佢哋已經轉型成為一間全方位科技FinTech公司,理所當然地員工都要跟住轉型啦!想知呢個轉型會為員工帶嚟挑戰定壓力?一齊嚟聽吓佢哋點講啦!
「自己時間自己話事,所以自律喺好重要」
▲(左)Heidi Pang – Branch Manager;(右)Man Wong – Assistant Branch Manager
Heidi同阿Man以前都係做銀行嘅,休息完一排之後決定加入雲鋒萬通,對於佢哋嚟講,最大嘅分別絕對係無咗做銀行嘅約束同規矩!以前返工時間定咗,工作內容都定咗,做啲咩都有明確嘅程序同指引,變相你唔會做多俾公司,亦唔會去試新嘢,但係喺呢到,發揮嘅自由度好大,有好多空間,資源可以試!不過Heidi就表示,因為依家時間係自己話事,所以自律就變得非常重要喇!
作為在職媽媽嘅阿Man,對於公司嘅flexibility 感受就更深喇,以前做銀行,好多時候家長日,運動會都未必能夠出席到,但依家可以自己安排自己嘅時間,可以同小朋友相處.亦都因為呢份工,公司會有唔同嘅活動同training,亦都可以幫到自己去教小朋友,就好似兒童理財,升學等等.
「轉工搵返自己嘅人生」
▲ Vernis Lie – Assistant Branch Manager
同樣係在職媽媽嘅Vernis 就話,覺得轉咗工之後先搵返自己嘅人生,因為時間彈性咗,可以有好多時間去發展唔同嘅興趣,做返好多以前返工錯失咗,無機會做嘅嘢,Vernis就話依家多咗好多興趣,例如瑜珈,健身,行山,亦都上咗好多課程.除左知識層面上得到滿足,仲識多咗朋友㖭!
除咗自己出去發展興趣之外,公司本身都提供做好大嘅support,就好似經常都會做唔同嘅training,workshop,講緊嘅並唔係工作技能上嘅training喎,佢哋之前有教過點樣經營一個social media fan page,建立個人形象,八字風水,甚至點樣做KOL,真係幾乎你講得出嘅都有!真係邊有一間公司會擺咁多資源喺發展同事嘅興趣吖!
咁除咗幫同事發展佢地嘅興趣同技能之外,工作上嘅進修當然都唔少得喇!上一篇都提到美國萬通(Mass Mutual)畀雲鋒金融收購咗之後,已經轉型成為一間全方位科技FinTech公司.隨住公司轉型,同事都當然要跟住Upgrade自己啦!話說筆者上去同每個同事傾計,嗰個都話自己正在密鑼緊鼓考緊證券牌.見到同事們咁努力,公司當然唔單止會俾support啦,已經考到嘅同事又會share自己嘅經驗同心得㖭!
講到最後,如果你都想喺工作上有啲突破同改變,佢哋依家仲好積極咁請緊人㗎,有興趣就快啲click入去佢哋個job post睇吓啱唔啱自己啦!


text:
講起TVB嘅御用奸角,除咗憑借經典動圖大火嘅鄭子誠之外,戴志偉都系其中之一.1981年畢業于無線訓練班嘅佢,曾經系劉德華梁家輝嘅同學,但系相較之下,戴志偉嘅星途可謂好黯淡.
不特冇辦法擔正做主角,就連戲路都畀定型.
比如1984年喺《鹿鼎記》中飾演鄭克爽,1995年喺《神雕俠侶》中飾演趙志敬,喺《雪山飛狐》中飾演田歸農等.
雖然后來佢都做過好人,比如《刑事偵緝檔案IV》中飾演古天樂上司,但因戲份好少,都冇幫助佢實現事業騰飛!
或者戴志偉自己都唔知喺演藝圈中佢永遠都冇辦法做到獨當一面,加埋TVB日薄西山,2008年起佢就開始轉行做保險,后嚟仲開咗一家做財務策劃嘅公司,做起咗小老板.對比喺TVB日夜顛倒拍戲嘅日子,簡直舒服太多!
得閒,戴志偉仲中意唱歌同踢波.作為“香港明細足球隊”嘅球員,佢同黃日華曾經多次嚟大陸踢友誼賽.
被問到點解離開TVB,戴志偉慨嘆公司規則環境改變,而且相較于一線藝人,自己都冇利用價值,所以工作得好唔開心!有一次續約仲講出鏡唔夠,叫我免費做三個月補返嚟,完全唔尊重我!
時隔7年,戴志偉一早系保險公司分區高級經理,對TVB都冇咗當年嘅怒火,反而對服務咗三十年嘅公司,收視制作下滑覺得無奈.睇到佢衰落咁快,真系好心痛.想當年拍《刑事偵緝檔案IV》嘅時候,成組演員好有凝聚力,但係而家嘅演員心態唔同曬,佢哋對劇集完全唔志在!
再加埋黃金檔播出內地劇,對電視臺嚟講,真系致命傷!始終對于TVB嚟講,自己出品嘅先系招牌,但而家變成超市緊樣,而家無線嘅領導人真系不如當年六叔緊有遠見!
Like MisshkNews Facebook!不出门也能知天下事~


text:
[按此打開]
[隱藏]
我阿妹今年岩岩開始讀高級文憑,唔洗再做中學生之後好多人都會染髮呀,拍拖呀做啲以前中學生唔可以做既野
覺得而家大個左做呢啲野都冇問題
中秋個晚阿妹帶左個男朋友仔上黎一齊做節食飯,其實佢個男朋友係佢中學同學,我同媽咪都知佢地由中學開始就拍拖只係阿爸唔知,我地都唔敢同佢講
而家阿妹大個左之後就夠膽同阿爸講佢拍拖,阿爸當然有好似查家宅咁問阿妹個男仔係咩人﹑讀咩﹑邊到識呢啲問題啦
阿妹都有好老實咁交代晒啲背景比阿爸知,只係冇同佢講佢地係由中學開始拍拖
去到上個禮拜阿爸叫阿妹問下佢男朋友中秋個日得唔得閒上黎食飯,所以中秋個晚阿妹就帶埋佢男朋友上黎食飯
我知佢地中學個陣就開始拍拖所以我都大概知個男仔係咩人,都有提阿妹要叫佢男朋友買少少見面禮上黎,都係見家長既小小心意
食飯個陣阿爸同個男仔傾計都傾得幾開心,個男仔一直都算係品學兼優既人所以都氹得阿爸幾開心
佢地傾多兩句之後阿爸竟然當住佢地面前問我:點解你廿幾歲人都仲未拍拖?到底係咪想孤獨終老?點解你唔可以好似你阿妹咁搵個男仔拍下拖,放假又係屋企放工又係屋企?
講講下仲係喊埋出黎,場面真係唔知點解可以咁尷尬
你估我想單身日日都留係屋企架咩…再講,痴家有咩唔好喎?


text:
金屬
喺化學入面,金屬係一啲隨時會釋放電子,成為離子,而喺元素形態時又以金屬鍵鍵形式存在嘅化學物質.佢哋有時會被形容為一堆畀電子圍住嚟轉,成為結晶體嘅正離子.金屬亦係元素三大分類之一,同半金屬與及非金屬並列.硼(B)至到釙(Po)嘅一條對角綫將元素週期表分成兩部分,左下角係金屬,右上角係非金屬,疊住條綫嘅就係半金屬.
大自然裏面非金屬嘅分量多過金屬嘅分量,但係金屬就佔咗元素嘅大部分.常用嘅金屬,例如五金,即係金,銀,銅,鐵,錫,都係元素.
金屬元素嘅所有同素異形體(Allotrope)個樣都閃令令,可延展嘅(Malleability),可延長嘅(Ductility),全部都係導電體(Conductor of electricity),同埋好嘅導熱體.相比起來講,大部分非金屬元素都好脆 (Brittle),又係啞面,而且唔傳電.金屬傳電係因為佢最面頭嗰個電子殼啲電子都唔係好穩定,鍾意甩出去,所以就出晒去原子同原子之間嘅空隙,形成一個類似「電子海」嘅游離電子層.
大部分金屬都係唔穩定嘅化學物質.當佢哋係金屬,即係重係以元素形式存在嘅時候,會同氧氣產生唔同速度嘅化學作用.快嘅好似鉀同氧氣嘅反應會喺幾秒之內完成,但係鐵同氧氣嘅反應,即係生銹,就要幾個月甚至幾年先至完成,途中重要經過幾個階段.鹼金屬反應最快,其次係鹼土金屬,過渡元素會慢啲,當中例如金,銀,鉑就直情唔會有化學反應.
有啲金屬會自然形成一浸好薄,但係好硬,而且唔透水嘅氧化層,例如鋁,鈦.呢浸氧化層將個金屬物件同外界完全隔絕,成為一個保護層.所以呢啲金屬雖然好易產生化學作用,但係都算係一啲抗侵蝕嘅金屬.呢層天然嘅氧化層比大部分嘅人工保護層防禦力更強,而且可以用陽極電鍍 (Anodizing)嘅方法加厚.


text:
有人話人氣模特兒同普通模特兒嘅分別,並唔在於樣貌同身材,而係講求親和力,咁先至備受歡迎.如果覺得親和力呢三個字太過空泛嘅話,睇吓今日介紹嘅李星和就知道點樣憑住親和力,而獲得大家嘅支持.
唔講唔知,李星和嘅入行經過都幾曲折,話說佢讀中一時係全班最高,可謂鶴立雞群,不過當時佢從未諗過做模特兒,反而希望成為白衣天使.高中畢業之後,佢嘅夢想卻有所改變,因為佢喺大學修讀食品烹調,所以希望將來成為廚師喺飲食界大展拳腳.畢業後,佢覺得飲食業又唔係咁啱自己,因此先後喺一間醫療產品公司及助聽器公司工作,佢表示自己嘅性格較為好動,喺辦公室工作好似坐監一樣,呢個時候佢發覺對時裝設計有興趣,於是去到位於東大門嘅時裝設計公司擔任見習時裝設計師,期間初次接觸到模特兒工作,因而產生興趣.
李星和身高173cm,更擁有一副魔鬼身材,故此經常被邀請客串做Model,起初佢抱住玩玩吓嘅心態,然而拍咗幾輯時裝平面照後,帶來前所未有嘅滿足感,因此佢決定轉行,成為模特兒界嘅一員.雖然佢認為自己係憑住外表先至被模特兒事務所賞識,事實上唔少同佢合作過嘅媒體及廠商都大讚阿妹具有親和力及笑容夠親切,呢點先係最吸引人嘅地方,難怪人氣不斷提升.
李星和發展得相當順利,被事務所安排於江原道太白市舉行嘅賽事上以賽車女郎身份登場,當時佢對賽車女郎嘅工作一無所知,有前輩就同佢講,只需要當成攝影模特兒工作嚟做就得.不過當佢落場後,卻發現兩者有好大分別,攝影模特兒只需要望住一個鏡頭及擺甫士,而賽車女郎就要同時面對多個鏡頭,最重要係無時無刻都要展露笑容,經過連續兩日嘅工作後,佢已經習慣,同時亦鍾意咗做賽車女郎,故此其後佢密密喺首爾同釜山舉辦嘅賽事上登場,而人氣亦大大提升.親切嘅笑容更成為佢嘅標誌,皆因佢笑起嚟嘴形好似一把回力刀,予人含蓄得嚟又燦爛嘅感覺,迷倒唔少粉絲.
隨住人氣不斷攀升,佢先後拍咗多個廣告,同時唔甘於只係活躍喺平面攝影界同賽車女郎界,於是以車模身份喺國際車展上登場,穿上華麗又性感嘅晚禮服,配合火辣身材,輕易成為展場上嘅焦點.加上天生嘅親和力,更係大受歡迎,不過李星和冇因此而自滿,認為自己仍有需要改善嘅地方,希望能夠不斷提升自己,讓事業能更上層樓.
簡介:李星和擁有前凸後趷嘅火辣身材,不論穿上性感嘅賽車女郎制服抑或華麗嘅晚禮服,都能夠輕易吸引男士嘅目光.不過佢認為自己除咗笑容吸引外,自己對眼亦相當有魅力,唔知大家認唔認同呢?如果大家想了解多啲,就要Click入呢個網睇睇喇!
網址:http://cafe.daum.net/leesunghwa
出生地:首爾
身高:173cm
三圍:36-24-36
撰文:魂


text:
「恒指」
大部份嘅香港人或多或少都有買過股票,就算無嘅話,你嘅強積金其實都會同股票市場掛鈎.當然好多人發達都係靠買賣股票,亦有好多人因為買賣股票而破產.香港經過好幾次嘅股災,所以好多人都經一事長一智,依家投資會好小心.不過近日個股市屢創新高,好多人仍然覺得個股市仲有排升,只不過睇返數據嘅話,其實真係好危險,雖然未必大跌市但係小心為妙.
「分析」
當然我唔係一個專業嘅股票分析員,亦都唔係啲乜嘢投資專家.只不過大家好似忘記咗股災嚟樣嘢!無嘢係會長升,所有嘢都有一個週期,好多人會話十年一個輪,而正正今年就係第十年.如果係數據分析嘅角度嚟講,爆破嘅機率係非常之高,不過邊個真係可以話一定升或者一定跌呢?所有投資都有風險,所以最好都係量力而為,如果唔係就變相係投機多過投資.
「數據」
股票當然係可以用單靠數據去做分析,但係可以影響股市嘅去向實在有太多因素,而最難去計算同分析係人嘅因素.就算有幾多數據都好,數據永遠係一個果,無人就無數據.最怕嘅就係啲數據係由人去計劃出嚟!如果係咁,就算你分析得幾叻都好,其實都無用!都係嗰句,做任何投資都有一定嘅風險,而任何嘅市場都有週期,無人可以寫包單聽日個股市唔會跌.
Also published on Medium.


text:
喺TVB嘅眾多劇集當中,處境劇算係比較特殊,皆因處境劇常拍常有,當中最經典最長命要講《愛回家》系列,因為佢到宜家仲未完結之餘,更備受觀眾喜愛.
隨著劇情嘅不斷變化,劇中有唔少失蹤人口,而現實生活中佢哋而家嘅狀況又點樣呢?下面MissHk為大家盤點幾位曾經喺《愛回家》中比較重要嘅角色藝人,睇下佢哋嘅現狀.
1,張明偉
張明偉喺劇中飾演佐治一角,喺上禮拜六已經係佢喺劇中嘅最后一集,而張明偉表示跟住自己將主攻音樂同學校教育方面,睇嚟張明偉要開辟一條新嘅事業路.
2,麥凱程
麥凱程喺2019年嗰陣因為嚴重抑鬱症離開TVB返法國修養,而返到法國生活嘅佢相當多姿多彩,除咗有女友陪伴之外,亦重新做返模特拍攝廣告.
3,黎振燁
劇中黎振燁飾演良少力追林淑敏,不過喺第654集之后就冇再出現,本身黎振燁備受TVB力捧,但因為偷食事件而導致其一手好牌卻畀自己打爛.
皆因黎振燁喺拍攝《食腦喪B》嗰陣,畀爆出同朱智賢偷食,導致雙方嘅事業走下坡,時至今日黎振燁仲未出現喺鏡頭前,而女方朱智賢早已解凍,真係同人唔同命.
4,楊秀惠
楊秀惠喺劇中飾演Miss Tong,喺第390集辭咗職前往澳洲教書,而現實生活中佢經營自己嘅美容生意,升呢做事頭婆.
5,周嘉洛
周嘉洛喺劇中飾演金城安,相信大家一定唔會陌生,佢更加因為呢個角色攞到最佳男配角獎,雖然佢已經離開《愛回家》,但佢畀TVB高層欽點佢成為古裝劇嘅男一號.
Like MisshkNews Facebook!不出门也能知天下事~


text:
大家好,我係Poli!由細個睇阿哥打機開始到同阿哥爭機打!陪住我成長既唔係Hello Kitty or Snoopy,反而係呢隻經典大作生化危機Biohazard!小編由第二代開始玩,記得當初又要解謎又要打喪屍,又要得閒無事俾隻獵殺者跳出黎嚇一嚇,真係心血少d都唔掂!去到後期雖然好多人都覺得隻遊戲已經變左質(好似已經變成純槍Game),但係始終都同佢青梅竹馬長大,點都有d情意結既!睇下日本既Cosplayer點樣同佢致敬!
永遠既男主Leon
最佳拍檔Claire
性感版Sherry (Jake最鍾意既類型?)
當然唔少得我地既華人代表Ada Wong
連BSAA小隊(砲灰隊,行先死先) 都有人cos
以為就咁就完?咁你就錯晒!日本人對cosplay既認真程度睇怕你遠遠都想像唔到…
登登登登,終極變種William!!
相似度高達99.99999 %,佢隻眼仲識郁添!唔信,去片!
想當年打大佬打到腳都震埋,而家見住成班喪屍都面不改容!綠草都慳番!
上年本身有消息話係20週年會出Biohazard 7,但見佢岩岩淨係出左Biohazard 0 HD Remaster!
睇怕各位粉絲們都要繼續再等下啦!


text:
偶然間發現我嘅第100篇網誌原來係呢篇, 我將佢奉獻咗俾你呀 - 小藍!!!!
尋日係訓得4hrs 嘅時間我出席咗blogger小藍嘅婚禮, 我同小藍都有好多共通點, 其實大家已經係masa x 紅豆好姊妹了, 佢係我哋一班babies中第一個結婚, 我哋當然係好興奮一定要同佢一齊分享佢嘅喜悅啦!
一大早扑左出尖咀, 約咗MM, Carol, Fi, 阿風食早餐, 之後就去註冊處見証小藍同袁先生嘅重要一刻! 仲有見到我big day photography - 阿Jan添!! (佢都好意外見到我同阿Fi).
小藍真係好靚呀, 個樣好典雅, 仲有個MASA頭真係好靚好襯你, 恭喜你可以將佢帶左嚟香港!
下午我同MM, Carol就join埋紅豆班jm去咗Ease Cafe繼續參加wedding party. 第一次參加婚禮係喺cafe o架, 感覺好得意, 大家好relax好close. 感動嘅時刻就係度發生. 原來成長片段嘅歌係由小藍作詞同主唱o架..講述咗佢哋7年以來嘅經歷. 另外, 袁先生都為小藍帶來驚喜, 就係特登去學咗結他自彈自唱咗一曲Oasis嘅Wonderwall送俾小藍! 真係好sweet好幸福呀! 真係好感動, 袁先生仲喊咗兩次, 攪到我哋一班jm都眼濕濕.
仲有仲有, 小藍真係好利害, 有好多diy嘢, 回禮曲奇, cupcake, wedding cake, 相架, 簽名筆, 食物牌等等...真係好勁, 仲有係好好食呀!!
我哋成班留守到最後一刻先走. 之後就去左買貢茶飲, 多謝小車!!! 然後就去左金都同Ling Ling睇WG, confirm埋轉款, 係一班jm壓力下, 金都阿姐冇得say no. 最後就去左M 記DIM JACK, 多謝迪比呀! 食完之後就搭車返屋企繼續作戰. 完成埋我ZUJI份功課!!
今次Wedding party真係好特別, 我經歷咗好多我嘅第一次, 多謝小藍, 祝你永遠幸福快樂, 早啲同袁生有你哋嘅愛情結晶品!


text:
閩南話維基百科
閩南話維基百科(閩南話:Wikipedia Bân-lâm-gú)係維基百科協作計劃嘅閩南話版,用白話字寫,2004年5月開張,到2016年10月有超過廿萬篇文,響各個唐文維基百科排第二,後過中文維基百科,前過粵文維基百科.
閩南話維基百科本嚟文章增長唔快,到2015年6月(大約十一年時間)都係得萬三篇文多啲,但由嗰個月開始用機械人寫文,結果唔使兩個月文章數量已經翻咗超過一倍,喺同年7月,8月同9月先後過咗兩萬,三萬同四萬大關.而家已有至少400,000篇文章.
特色[編輯]
閩南話維基百科主要係由十幾個熱心嘅維基友嚟寫嘅,雖然人少,有時啲字句拼錯咗冇人發覺,不過整體文章未至於有失偏頗.佢啲文章好多寫閩南同台灣嘅文化,亦都寫下化學,生物同埋唐話嘅文.除咗開閩南文化,世界各國同中國大都市嘅文都佔番咁上下.
畀人鬧嘅地方[編輯]
有啲人質疑閩南話維基百科,例如用嘅字.
漢字化觀點:
- 用拉丁字母寫嘢,畀人話想脫漢或者去中國化.
- 閩南話屬於唐話,應該用漢字.
- 識白話字嘅人少得滯,可能寫出嚟嘅嘢唔夠中立.
- 好少深筆字話係閩南話讀唔出而其他唐話就讀得出.
- 漢字系統本身有造字呢味嘢,如果唔識寫正字,都可以作個字落去.
- 漢字能夠容得落唔同音,如果寫白話字會令同一個字係唔同口音嘅閩南話方言中拼出嚟嘅字唔同,而且令閩南話維基百科變成「漳泉話維基百科」,搞到同樣係閩南話一種嘅潮州話好難寫入去而去開多一版(潮州話版曾經開過測試版,不過而家已經夭折).
- 外來語,外來譯名,科技名詞呢啲閩南話訓讀音可以表達出嚟,冇話讀唔出.
- 用漢字寫唔出唔代表冇字可寫
拉丁化觀點:
- 閩南話目前重未有統一用字,就算有字好多都係借音字,唔係本字.
- 用漢字會引發寫邊隻字先算啱嘅命題,反而移開視線.
- 白話字都用咗好耐,連鬼佬都得用呢種字學閩南話,冇理由自己學唔好.
出面網頁[編輯]


text:
高普坦白咁話:「老實講,嚟到16強只有兩支球隊我唔係好想面對.首先係多蒙特,我唔想咁早就要對佢哋,16強之後再對碰的話對大家會更好,睇吓嚟緊會點發展啦!然後就係祖雲達斯,因為對我嚟講佢哋係今年歐聯絕對有優勢.佢哋擁有經驗老到嘅球員,防守方面做得好好,加上對於部份球員嚟講今年可能會係佢哋嘅最後機會,一定會出盡力去爭勝,所以今年要面對祖雲達斯的話會非常難打.」
高普之後再補充,對抽到拜仁慕尼黑作為16強對手嘅睇法:「除咗呢兩支球隊我都冇乜問題,而我哋最後抽到嘅對手係拜仁慕尼黑.呢個抽籤結果對球迷嚟講都幾好,我哋喺上季踢奧迪盃嘅時候去過拜仁慕尼黑主場,我唔知嗰陣多唔多利物浦球迷有去到睇波,但今次大家好應該去一次,幾正㗎!二月嗰陣可能仲會有啲雪,不過我都唔太肯定.加上拜仁慕尼黑係一支偉大嘅球會,會係一個巨大挑戰,我對呢個抽籤結果都幾滿意.如果係幾年前抽到要對佢哋嘅話大家可能會覺得『一定冇機會啦』,而家我哋明顯係有實力去同佢哋爭取晉級資格,佢哋同樣知道我哋都係一個唔容易應付嘅對手,所以嚟緊呢兩場比賽一定會係兩場大戰.」
(利物浦於2017年8月參與奧迪盃時曾以3-0淘汰拜仁慕尼黑晉級決賽,當日文尼於7分鐘就為紅軍先開紀錄.)
來源:thisisanfield